B2: ROB TO, ČO NAJLEPŠIE VIEŠ  
pracovný materiál p re uchádzača o zamestnanie

## POSTUP: Spôsob určenia typu osobnosti vychádza z posúdenia štyroch základných vlastností ľudskej osobnosti:

1. Ako komunikujeme s okolitým svetom a kam usmerňujeme svoju energiu.

2. Aký druh informácie si prirodzene všímame a vnímame.

3. Ako sa rozhodujeme.

4. Či preferujeme štruktúrovaný/organizovaný/ alebo spontánnejší spôsob života.

Tieto aspekty nazývame dimenzie, pretože každá z nich môže byť zobrazená pomocou osi, na ktorej oboch koncoch sa nachádzajú diametrálne odlišné hodnoty – extrémy. To, ku ktorému extrému, resp. na ktorú stranu od stredu každej z dimenzií/vlastností máme tendenciu smerovať, to je naša preferencia. V živote samozrejme používame obe stránky každej škály, ale v priemere uprednostňujeme vždy viac jednu stranu než druhú. Čím viac uprednostňujeme jednu zo strán, tým ďalej od stredu osi sa nachádzame a naopak. Ak naša preferencia nie je veľmi výrazná, budeme sa nachádzať bližšie k stredu osi.

1. Ako komunikujeme s okolitým svetom a kam usmerňujeme svoju energiu.

🢐––––––––––––––––––––––-----------------–––––––––––––I––––––––––---------------––-----–––––––––––––––––––––––🢒

Extroverzia ( E ) Introverzia ( I )

Prečítajte si tabuľku č. 1 s popisom extrovertov a introvertov v extrémnej polohe. Prečítajte si popisy a skúste posúdiť, kam patríte. Ak váhate, či patríte tam alebo tam, skúste si položiť otázku: „Ak by som mal zostať jedným alebo druhým po zvyšok svojho života, čo by som si vybral?“

Tabuľka č.1

|  |  |
| --- | --- |
| **Extroverti** | **Introverti** |
| Aktivizujú sa v prítomnosti iných ľudí. | Aktivizujú sa, ak sú sami. |
| Sú radi v centre pozornosti. | Vyhýbajú sa tomu, aby boli v centre pozornosti. |
| Najprv konajú, potom rozmýšľajú. | Najprv premýšľajú, potom konajú |
| Majú sklon rozmýšľať nahlas. | Premyslia si všetko potichu. |
| Ľahšie sa dajú prečítať a spoznať, podelia sa s osobnými poznatkami a problémami. | Chránia si súkromie, radšej sa slobodne delia o súkromné informácie len s niekoľkýmivybranými priateľmi. |
| Viac hovoria ako počúvajú. | Viac počúvajú ako hovoria. |
| Komunikujú so zanietením, s radosťou. | Svoje zanietenie, nadšenie si radšej ponechávajú pre seba. |
| Rýchlo reagujú, majú radi rýchlosť. | Odpovedajú, až keď si veci premyslia. |
| Preferujú šírku pred hĺbkou. | Preferujú hĺbku pred šírkou. |

**Vyznačte si svoje miesto na osi E – I a zakrúžkujte to písmeno, ktoré preferujete viac, a zapíšte ho do tabuľky na konci -1. kolónka.**

1. Aký druh informácie si prirodzene všímame a vnímame.

🢐––––––––––––––––––––––-----------------–––––––––––––I––––––––––---------------––-----–––––––––––––––––––––––🢒

Zmyslovosť ( Z ) Intuitívnosť( N )

Prečítajte si tabuľku č. 2 s popisom zmyslových a intuitívnych typov v extrémnej polohe. Prečítajte si popisy a skúste posúdiť, kam patríte. Ak váhate, zamyslite sa nad tým, či pred cestou radšej pozeráte do mapy (zmyslový typ) alebo sa spoľahnete na svoju intuíciu, resp. orientačné schopnosti (intuitívny typ).

Tabuľka č.2

|  |  |
| --- | --- |
| **Zmyslové typy** | **Intuitívne typy** |
| Veria tomu, čo je isté a konkrétne. | Veria inšpirácii a dedukcii. |
| Majú radi nové nápady len vtedy, ak sa dajú aplikovať v praxi. | Majú radi nové nápady a koncepty kvôli nim samým. |
| Oceňujú realizmus a zdravý rozum. | Oceňujú predstavivosť a inováciu. |
| Radi používajú a cibria získané schopnosti. | Radi si dopĺňajú vedomosti, nudia sa, keď už nové poznatky zvládli. |
| Sú to ľudia exaktní a realistickí, vedia podať detailný opis. | Vyjadrujú sa všeobecne, používajú metafory a prirovnania. |
| Informáciu podávajú postupne, krok za krokom. | Informáciu podávajú prerušovane, vyjadrujú sa nepriamo okľukou. |
| Orientujú sa na prítomnosť. | Orientujú sa na budúcnosť. |

**Vyznačte si svoje miesto na osi Z – N a zakrúžkujte to písmeno, ktoré preferujete viac, a zapíšte ho do tabuľky na konci – 2. kolónka.**

1. Ako sa rozhodujeme.

🢐––––––––––––––––––––––-----------------–––––––––––––I––––––––––---------------––-----–––––––––––––––––––––––🢒

Rozumovosť ( R ) Citovosť ( C )

Prečítajte si tabuľku č. 3 s popisom rozumového a citového typu. Prečítajte si popisy a skúste posúdiť, kam patríte. Ak váhate, či patríte tam alebo tam, skúste sa rozhodnúť, na ktorú stranu by ste sa postavili v nasledujúcej situácii.

*„V rámci reštrukturalizácie firmy sa bude prepúšťať. Šéf rozhoduje medzi Jánom, 57 rokov, pracuje už 22 rokov vo firme a Petrom, 36, rokov, 2 roky vo firme. Ján je lojálny, prácu si robí dobre, pomáha aj iným. Kolegovia ho majú radi. Má chorú manželku a dve deti študujúce na vysokej škole. Avšak tzv. najlepšie roky má za sebou, nie je predpoklad, žeby jeho výkon stúpal. Hrozí riziko zdravotných problémov. Jeho plat je oveľa vyšší než plat Petra. Je predpoklad, že si novú prácu bude hľadať ťažšie.*

*Peter je perspektívny zamestnanec. Môže sa stať v budúcnosti jedným z manažérov firmy a byť prínosom. Je mladý, viac kreatívny, dokáže sa naučiť nové veci. Takisto si robí svoju prácu dobre, navyše sa zaujíma o nové veci, má dobré nápady. Je mladý bez rizika zdravotných problémov. Firmu stojí menej peňazí než Ján, pričom má perspektívu zarobiť pre firmu viac peňazí. Nemá rodinu ani záväzky. Je predpoklad, že si novú prácu bude hľadať ľahšie. Pracovný výkon podávajú obaja rovnaký.“*

Ak ste za prepustenie Jána, ste pravdepodobne rozumový typ. Ak ste za prepustenie Petra, ste pravdepodobne citový typ.

Tabuľka č. 3

|  |  |
| --- | --- |
| **Rozumové typy** | **Citové typy** |
| K problémom pristupujú objektívne. | Uvažujú, aký vplyv bude mať rozhodnutie na iných. |
| Oceňujú logiku, spravodlivosť, čestnosť. | Oceňujú empatiu a harmóniu. Akceptujú výnimku z pravidla. |
| Môže sa zdať, že sú to ľudia bezcitní, bez srdca, ľahostajní. | Môže sa zdať, že sú to ľudia precitlivení, nelogickí, slabí. |
| Pravdovravnosť je pre nich dôležitejšia než takt. | Rovnako dôležitá je pre nich pravdovravnosť aj takt. |
| Veria, že city platia, len ak majú logiku. | Veria, že city platia, či majú alebo nemajú zmysel. |
| Motivuje ich túžba po schopnostiach a dobrých výsledkoch. | Motivuje ich túžba po uznaní. |

**Vyznačte si svoje miesto na osi R – C a zakrúžkujte to písmeno, ktoré preferujete viac, a zapíšte ho do tabuľky na konci – 3. kolónka.**

1. Či preferujeme štruktúrovaný alebo spontánnejší spôsob života.

🢐––––––––––––––––––––––-----------------–––––––––––––I––––––––––---------------––-----–––––––––––––––––––––––🢒

Uvážlivosť ( U ) Vnímavosť ( V )

Prečítajte si tabuľku č. 4 s popisom uvážlivých a vnímavých typov v extrémnej polohe. Prečítajte si popisy a skúste posúdiť, kam patríte. Ak váhate, kam patríte, jedným z ukazovateľov preferencie je poriadok na stole/ na svojom pracovnom mieste. Pracovné miesto uvážlivca je obvykle /ale nie úplne vždy/ upratané a usporiadané podľa nejakého systému. Všetko na ňom má svoje miesto. Dôležité veci sú uložené tak, aby sa ľahko našli. Pracovné miesto vnímavca je naopak často /ale nie úplne vždy/ oveľa menej organizované. Skôr pôsobí dojmom neprehľadnosti – iní ľudia majú pocit, že je tam neporiadok.

Pri voľbe preferencie u tejto dimenzie môžete mať pocit, že napr. v práci nie je mysliteľné, aby sme boli vnímavým typom, musíme predsa dodržiavať termíny, robiť rozhodnutia, pracovať, nie sa zabávať atď. V takomto prípade porozmýšľajte nad tým, ktorá preferencia by vás viac uspokojila, ak by ste sa mohli správať tak, ako vám vyhovuje.

Tabuľka č. 4

|  |  |
| --- | --- |
| **Uvážlivé typy** | **Vnímavé typy** |
| Sú najšťastnejší, keď už spravili rozhodnutie. | Sú najšťastnejší, keď majú možnosť voľby otvorenú. |
| Majú „pracovnú morálku“: najprv práca, potom zábava /ak zostane čas/. | Majú „etiku zábavy“: najprv zábava, práca neskôr /ak zostane čas/. |
| Stanovia si ciele a prácu tak, aby ich včas dokončili. | Menia ciele, ak sa objaví nová informácia. |
| Radšej chcú vedieť, do čoho idú. | Radi sa prispôsobujú novým situáciám. |
| Orientujú sa na produkt - dôraz kladú na to, aby úloha bola splnená. | Orientujú sa na proces - doraz kladú na to, ako sa úloha dokončí. |
| Uspokojuje ich, keď dokončia projekt. | Uspokojuje ich, keď odštartujú projekt. |
| Čas vnímajú ako definitívne východisko, termíny berú vážne. | Čas vnímajú ako východisko, ktoré možno meniť, termíny sú pre nich elastické. |

**Vyznačte si svoje miesto na osi U – V a zakrúžkujte to písmeno, ktoré preferujete viac, a zapíšte ho do tabuľky na konci – 4. kolónka.**

|  |  |  |  |
| --- | --- | --- | --- |
|  |  |  |  |