B3: OSOBNOSTNÉ PREDPOKLADY ISTP  
Materiál pre poradcu

## CIEĽ A ZÁKLADNÉ CHARAKTERISTIKY

|  |
| --- |
| Analyzovať vlastné predpoklady a uľahčiť tak vyplňovanie vlastného profilu v ISTP.  **Cieľová skupina**: uchádzači o zamestnanie pri vyplňovaní profilu ISTP  **Dĺžka aktivity:** 15 minút  **Forma:** skupinová / individuálna |

## TEORETICKÉ VÝCHODISKÁ

|  |  |
| --- | --- |
|  | Osobnostné predpoklady v ISTP opisujú požiadavky kladené na vykonávateľa zamestnania z pohľadu osobnostných čŕt (napr. pozornosť, komunikatívnosť, trpezlivosť a pod.). Každé povolanie je charakterizované určitým profilom požiadaviek a vyžaduje určité predpoklady. Oblasti osobnostných predpokladov jedinca určujú jeho nadanie pre určitú prácu. Toto cvičenie pomáha uchádzačom o zamestnanie analyzovať vlastné predpoklady a uľahčiť vyplnenie vlastného profilu.  Adaptované podľa: ISTP, Frass, Bernhard/Groyer, Hans (1994):Berufsplanung istLebensplanung.. |

## POSTUP

|  |
| --- |
| 1. Uchádzač o zamestnanie dostane pracovný list s oblasťami schopností a vyznačí vlastnosti, ktoré mu zodpovedajú a ktoré využil v rôznych životných skúsenostiach. 2. Poradca s uchádzačom o zamestnanie spoločne premýšľajú o tom, ktoré osobnostné predpoklady sú pre uchádzača o zamestnanie najvýraznejšie a vyberú niekoľko z nich. Poradca môže overovať tvrdenia uchádzača o zamestnania otázkami o konkrétnych príkladoch skúseností a situácií, v ktorých uchádzač o zamestnanie tieto predpoklady reálne preukázal. 3. Uchádzač o zamestnanie môže na základe zistených informácií vyplniť svoj osobný profil v ISTP (Moje konto ▸ Osobný profil ▸ Osobnostné predpoklady). |

## POZNÁMKY

|  |
| --- |
| Aktivitu je v procese voľby povolania možné nadviazať na profesijné okruhy RIASEC a spojiť s analýzou vhodnosti alebo nevhodnosti jednotlivých vybraných povolaní (napríklad z cvičenia C4 – Zoznam povolaní). V takomto prípade je obzvlášť vhodné voliť skupinovú formu:  Účastníci si sadnú po skupinách s rovnakými profesijnými typmi a prediskutujú, aké schopnosti sú vyžadované pre aké zamestnania. V skupine (alebo vo dvojiciach či v rozhovore s poradcom) preberú všetky profesie, ktoré si pre seba vybrali z hľadiska požadovaných predpokladov. Týmto spôsobom je možné zúžiť okruh vybraných povolaní.  Príklad vyplneného pracovného materiálu (D. Pizurová, UPSVaR Košice): |