B6: TO SOM JA  
Materiál pre poradcu

## CIEĽ A ZÁKLADNÉ CHARAKTERISTIKY

|  |
| --- |
| Pomôcť uchádzačom o zamestnanie zhrnúť základné informácie zistené inými metódami v procese profesijnej orientácie - najdôležitejšie hodnoty, silné stránky, preferované profesijné prostredie a prípadne prenositeľné zručnosti (*v prípade potreby je potrebné doplniť*)  **Cieľová skupina**: mladí uchádzači o zamestnanie, absolventi, uchádzači o zamestnanie s problematikou profesijnej orientácie  **Dĺžka aktivity:** 20 minút  **Forma:** individuálna / skupinová |

## TEORETICKÉ VÝCHODISKÁ

|  |  |
| --- | --- |
|  | Základným princípom poradenskej práce v procese profesijnej orientácie (zmena zamestnania, výber vzdelávania a pod.) je, aby bol uchádzač o zamestnanie aktívnym účastníkom procesu a aby zistené informácie z rôznych metód kriticky zhodnotil, formuloval vlastným jazykom a prijal za svoje. Pravidelné súhrny zistených informácií sú prostriedkom, ako tento proces podporiť a viesť UoZ k tomu, aby zo zistení vybral tie, ktoré sú najdôležitejšie (napríklad 5 najdôležitejších hodnôt zoradených podľa dôležitosti, 5 najlepších silných stránok a pod.). |

## POSTUP

|  |
| --- |
| 1. Poradca uvedie metódu: *„V našej doterajšej spoločnej práci sme premýšľali o mnohých veciach, ktoré vplývajú na výber povolania: hovorili sme o hodnotách, vlastnostiach a silných stránkach, profesijnom prostredí, vedomostiach a zručnostiach. Skúsme si to teraz spoločne zhrnúť...“* 2. Poradca podporuje uchádzača o zamestnanie pri vypĺňaní jednotlivých častí pracovného materiálu. Cieľom je vrátiť sa k jednotlivým použitým metódam a viesť uchádzača o zamestnanie k tomu, aby ich výsledky spracoval vlastným jazykom. Možné zdroje informácií pre jednotlivé časti materiálu sú nasledovné (v prípade, že v jednej oblasti bolo využitých viac nástrojov, je potrebné ich výsledky skombinovať):    1. *Hodnoty:*        * C5 Moje profesijné hodnoty – kartičky       * C6 Moje profesijné hodnoty – Knowdell    2. *Silné stránky*       * B2 Rob to, čo najlepšie vieš (zvýraznenie najlepších silných stránok)       * B3 Osobnostné predpoklady ISTP       * B5 Zoznam vlastností       * C3 Profesijné okruhy RIASEC – charakteristiky typov (pravý stĺpec s možnými vlastnosťami)    3. *Profesijné prostredie*       * Aktivity postavené na typológii RIASEC    4. *Zručnosti (podľa uváženia nenachádza sa v pracovnom materiáli):*       1. D3 Moje zručnosti (slovesá)       2. D4 a D5 Kľúčové kompetencie 3. Keď je práca dokončená, poradca môže nadviazať: *„Čo sme to spolu robili? Čo to vlastne je na tom papieri? Čo by sme s tým mohli urobiť ďalej?“* Cieľom je priviesť uchádzača o zamestnanie k tomu, aby porozumel, že ide o kritériá výberu jeho budúceho povolania: *„Skúste do budúceho stretnutia ukázať tento váš profil známym, kamarátom a spýtať sa, aké povolanie by odporúčali takémuto človeku.../ Skúste do budúceho stretnutia porozmýšľať a priniesť 5-10 povolaní, ktoré by mohli týmto charakteristikám zodpovedať...“* |

## POZNÁMKY

|  |
| --- |
| **POZOR!** V tejto aktivite nejde o mechanické prepísanie výsledkov do nového papiera. Cieľom je, aby sa uchádzač o zamestnanie k výsledkom vrátil, porozumel im a prípadne ich naformuloval vlastným jazykom.  V prípade skupinovej práce je možné vniesť do aktivity hravé a kreatívne prvky – napríklad nakresliť samého seba / batoh s predmetmi, s ktorým idem na trh práce a pod... a využiť skupinu na prezentáciu výsledkov každého účastníka. |