**PREŠOVSKÁ UNIVERZITA V PREŠOVE**



**VZDELÁVACIE ČINNOSTI V ŠKOLSKOM KLUBE DETÍ**

Predmet: Teória a metodika výchovy mimo vyučovania

Študijný program: Učiteľstvo biológie a pedagogiky

Študijný odbor: Učiteľstvo a pedagogické vedy

Katedra: Katedra Pedagogiky

**Prešov 2021**

**Bc. Štefan Rácz, DiS.**

**Bc. Rebeka Segečová**

**Vzdelávacie činnosti v ŠKD**

**Príprava ŠKD**

**Vedie:** Bc. Štefan Rácz, DiS a Bc. Rebeka Segečová

**Názov:** Ochrana prírody

**Predmet:** Prírodoveda

**Veková kategória:** 7-8 rokov

**Všeobecný cieľ:** Žiak dokáže uplatniť základné princípy ochrany životného prostredia a prírody.

**Špecifické ciele:**

**Kognitívne ciele:**

Žiak dokáže diskutovať o spôsoboch triedenia odpadu.

Žiak dokáže predviesť príklady lesných zvierat.

Žiak dokáže vyriešiť správne pracovný list.

Žiak dokáže nakresliť zážitky z prírody.

Žiak dokáže hravou formou vyriešiť príklady pomocou ktorých rozvíja matematické myslenie.

**Afektívny ciele:**

Žiak dokáže uplatniť vhodné spôsoby správania v prírode.

Žiak dokáže zbudiť záujem spolužiakov o prírodu a viesť k užitočnej práci.

Žiak dokáže spolupracovať v skupine.

Žiak dokáže povzbudiť spolužiakov.

Žiak dokáže dodržiavať pravidlá slušnej komunikácie-neskákať do reči svojich spolužiakov.

**Pomôcky a prostriedky:** PC, dataprojektor, výkres, pracovné listy

**Časový limit:** 30 minút

**Postup činnosti:**

* **Úvod(motivácia):**Oboznámime žiakov s témou: **Ochrana prírody.** Vedieme s  nimi rozhovor na tému „Ako sme sa tento rok naučili starať o prírodu.“ Triedenie odpadu–kontajner na plast, papier, sklo a zmiešaný odpad. Spustíme žiakom motivačnú ukážku – modro zelená planéta–ochrana prírody a životného prostredia.

<https://www.youtube.com/watch?v=r-Hwji_eGf0>

<https://www.youtube.com/watch?v=ZlTEL9mEOio>

* **Hlavná časť:**

***Aktivita 1.* Hra: Lesné zvieratká (pantomíma)**

V prípade priaznivého počasia v prírode alebo na dvore školy, deťom dáme inštrukcie aby si pripravili pomocou pantomímy (opakovanie lesných zvierat) rôzne formy správania viacerých zvierat. V predvádzaní svojich pantomím sa potom striedajú. Tie deti, ktoré práve pantomímu nepredvádzajú, hádajú, ktoré lesné zvieratká ostatné deti predvádzajú.

***2. Aktivita*–Zážitky z ochrany prírody.** Podľa vlastného výberu žiaci si zvolia či chcú vypracovať pracovné listy na danú tému alebo nakresliť zážitky z ochrany prírody.

**3. Aktivita-Myslím si číslo.**

Úlohou detí je prihlásiť sa a uhádnuť o aké číslo ide a vedieť zaradiť odpad do akého kontajneru patrí.

a) Akmám 19 plastových fľašiek a pripočítam k tomu 17 plastových téglikov od jogurtu, na aké číslo si myslím? Do akého kontajneru by ste ich priradili?

b)Ak mám 22 kartónových krabičiek a pripočítam k tomu 9 časopisov, na aké číslo myslím? Do akého kontajneru by ste ich priradili?

c)Ak mám 58 poškodených žiaroviek a pripočítam k tomu 32 sklenených fliaš, na aké číslo myslím? Do akého kontajneru by ste ich priradili?

d) Ak mám 55 poškodených kabátov a pripočítam k tomu 48 nepotrebných kusov topánok, na aké číslo myslím? Do akého kontajneru by ste ich priradili?

e) Ak mám 93 prázdnych konzerv od zeleniny a pripočítam k tomu 27 plechoviek od Coca Coly, na aké číslo myslím? Do akého kontajneru by ste ich priradili?

f) Ak mám 88 šupiek od banánu a pripočítam k tomu 39 zhnitých paprík, na aké číslo myslím? Do akého kontajneru by ste ich priradili?

**Záver:** Spoločné vyhodnotenie na konci aktivít, kontrola pracovných listov /kresieb a pochvala všetkých žiakov za ich šikovnosť. Poďakovanie za ich pozornosť.

