C6: MOJe profesijné hodnoty – KNOWDELL  
Materiál pre poradcu

## CIEĽ A ZÁKLADNÉ CHARAKTERISTIKY

|  |
| --- |
| Jednoducho identifikovať, ktoré hodnoty sú pre uchádzača o zamestnanie v práci najdôležitejšie  **Cieľová skupina**: mladí uchádzači o zamestnanie, absolventi, uchádzači o zamestnanie s problematikou profesijnej orientácie  **Dĺžka aktivity:** 20 minút  **Forma:** individuálna / skupinová |

## TEORETICKÉ VÝCHODISKÁ

|  |  |
| --- | --- |
|  | Profesijné hodnoty sú princípy, ktoré vedú a usmerňujú rozhodnutia a aktivity týkajúce sa kariéry. Z hľadiska poradenstva je pomoc uchádzačovi o zamestnanie pri analýze vlastných profesijných hodnôt dôležitou súčasťou práce pri hľadaní vhodnej profesijnej orientácie.  Existuje niekoľko prístupov pri analýze profesijných hodnôt. Zvolený prístup prostredníctvom kartičiek je inšpirovaný Knowdellovými kartičkami hodnôt, ale prerobený na spôsob zaškrtávacieho zoznamu (*Knowdell value cards,* viď http://www.careerplanner.com/Knowdell-Career-Values-CardSort.cfm). |

## POSTUP

|  |
| --- |
| 1. Poradca s uchádzačom o zamestnanie diskutuje na tému hodnôt – najlepšie prostredníctvom kladenia otázok:   *Ktoré z Vašich rôznych zamestnaní bolo pre Vás najuspokojujúcejšie? Z akých dôvodov?*  *Ako by malo vyzerať Vaše ideálne zamestnanie? S akými kolegami? V akých pracovných podmienkach?*   1. Po pochopení pojmu „profesijné hodnoty“, dá uchádzačovi o zamestnanie materiál a vyzve ho, aby do prvého stĺpca urobil vybral (urobil krížik) všetky hodnoty, ktoré sú pre neho dôležité. Môže vybrať toľko hodnôt, koľko chce. 2. Keď to uchádzač o zamestnanie dokončí, vyzve ho poradca, aby z hodnôt, ktoré zvolil z predchádzajúcom kroku, vybral 10 takých, ktoré sú dôležitejšie než ostatné vybrané, a pridal k nim druhý krížik (do druhého stĺpca). 3. Postupujeme analogicky, ako v predchádzajúcom bode – tentokrát vytriedime 5 hodnôt, ku ktorým pridáme tretí krížik. 4. Poradca vyzve uchádzača o zamestnanie, aby vybraných 5 hodnôt zoradil od 1 do 5 podľa toho, aké sú pre nich dôležité. 5. Poradca vyzve uchádzača o zamestnanie, aby k týmto hodnotám napísal vlastnými slovami, čo pre neho znamenajú osobne.   Napríklad: „*ISTOTA – mať prácu, kde si budem istý, že na konci mesiaca dostanem vyplatenú mzdu a že ma nevyhodia zo dna na deň*“ |

## POZNÁMKY

|  |
| --- |
| Je dôležité s určenými hodnotami uchádzača o zamestnanie ďalej pracovať, napríklad kladením otázok:   * Spomínate si na zamestnanie / skúsenosť, ktoré bolo/nebolo v súlade s týmito hodnotami? Ako ste sa cítili? Ako ste sa s tým vysporiadali? * V akých iných odvetviach / povolaniach je možné tieto hodnoty uplatniť? * Aké kompromisy by ste ohľadom Vašich hodnôt boli ochotní urobiť pre získanie zamestnania?   Príklad vyplneného pracovného materiálu (K. Kurillová, UPSVaR Spišská Nová Ves): |