**Veľká epická próza – reťazový kompozičný postup**

**Dobroslav Chrobák: Drak sa vracia**

**Reťazový (nadväzujúci) kompozičný postup:**

- zachováva prirodzené časové (chronologické) usporiadanie príbehu,

- v príbehu chýba hromadenie napätia – nemá zápletku a obrat,

- jednotlivé časti rozprávania (napr. kapitoly) sú akoby príbehmi samy osebe,

- každý úsek je do istej miery samostatný, s predchádzajúcimi časťami ho spájajú

postavy a miesto deja,

- jednotlivé príbehy sú voľne pospájané, ako oká reťaze.

**D. Chrobák**

- narodil sa v liptovskej obci Hybe

- vyštudoval technickú univerzitu v Prahe

- pracoval ako publicista, riaditeľ Československého rozhlasu na Slovensku,

prednášal na Vysokej škole technickej v Bratislave

- patrí do medzivojnovej literatúry – do naturizmu

**Z tvorby:** zbierka noviel *Kamarát Jašek*, novela *Drak sa vracia*

**Drak sa vracia**

**Útvar:** novela s podtitulom rozprávka

**Téma**

Oslava základných hodnôt života – lásky, priateľstva, cti, spravodlivosti a prírody.

Dielo hlboko mravné, učí človeka vypočuť si bolesti iného, pochopiť jeho činy a odpustiť.

Nestratilo na svojej aktuálnosti dodnes.

**Kompozícia**

Skladá sa z 12 kapitol označených číslom a epilógu.

Dielo je uvedené mottom:

*Hľadanie stratenej cti, lásky a dôvery ľudí tvorí vhodnú látku pre hrdinskú rozprávku.*

J. Conrad: Lord Jim

**Dej**

Autor podáva príbeh Martina Lepiša Madlušovie (Ćierny Macek), prezývaného Drak, ktorý sa líši od dedinčanov pôvodom (najdúch), umeleckým sklonom i profesiou (hrnčiar), takže mu začali časom pripisovať čarodejnú moc a jeho prítomnosťou vysvetľovať živelné pohromy, čo doľahli na dedinu. Drak sa spočiatku búri, neskôr sa odsťahuje, no po rokoch sa rozhodne vrátiť a očistiť v očiach dediny tým, že zachráni požiarom ohrozený statok dedinčanov.

**Postavy**

Eva, Šimon Jariabek – dobré postavy

Drak – navonok zlá postava

**Forma**

Autor využíva všetky básnické prostriedky (metafora, personifikácia, prirovnanie, epiteton).

Dodržiava požiadavku ľudového jazyka (*má pilnú prácu, je pašienkový gazda*).

Experimentuje s pásmom reči rozprávača. Na začiatku je rozprávač **neutrálny v 3. os. sg.**:

*Bola to mladá žena...*

Rozprávač začne byť **zainteresovaný na deji**, vťahuje postavu alebo čitateľa do pásma rozprávača:

*Kde však ostáva Drak? Ba hej, len to by nám chýbalo! Pre istotu preskúmame ešte raz a dôkladne okolie* (**1. os. pl.**).

V epilógu sa dozvedáme, že celý príbeh nám **rozprávala Eva** ako stará mama.

Príbeh **pripomína rozprávku**, lebo tu vystupuje postava Draka, stará mama rozpráva rozprávku o časoch, keď žili čarodejnice, vedmy a duchovia, dobro víťazí nad zlom.

Úloha:

čítanka str. 114 / 4.

Odpovede na otázky napísať do zošita a na hodnotenie poslať vo Worde.

Posielam ešte jeden súbor na vytlačenie je to maturitná téma.

https://readgur.com/doc/421867/dobroslav-chrob%C3%A1k---drak-sa-vracia.pdf