D1: SKLADANIE KOMPETENCIÍ  
Materiál pre poradcu

## CIEĽ A ZÁKLADNÉ CHARAKTERISTIKY

|  |
| --- |
| * Vysvetliť uchádzačovi o zamestnanie pojem kompetencie a jej zložiek (vedomosti, zručnosti, vlastnosti)   **Cieľová skupina**: dlhodobo nezamestnaní UoZ, uchádzači o zamestnanie s ťažkosťami ohľadom pomenovania vlastných zručností  **Dĺžka aktivity:** 30 minút  **Forma:** skupinová |

## TEORETICKÉ VÝCHODISKÁ

|  |  |
| --- | --- |
|  | „***Kompetencia*** *je spôsobilosť použiť pri výkone zamestnania* ***vedomosti****,* ***zručnosti****, vrátane* ***osobných, charakterových vlastností a schopností****, ktoré sú vyžadované zamestnávateľmi na úspešnú realizáciu pracovných činností (ISTP). Mieru nadobudnutia kompetencie je možné vyjadriť úrovňou samostatnosti a zodpovednosti pri vykonávaní činnosti.*“ (viď manuál ISTP.sk).  Kompetencia je teda vnímaná ako mnohorozmerný fenomén, ktorý sa skladá z troch zložiek:  **Vedomosti**: „*Vedomosti predstavujú osvojené (pochopené, zapamätané a využívané) informácie získané prostredníctvom vzdelávania alebo učenia sa. Sú súborom faktov, zásad, teórií, postupov, ktoré sa vzťahujú na oblasť práce a štúdia. Je možné ich deliť na všeobecné a odborné.“*  **Zručnosti**: „*Schopnosti jednotlivca optimálne (rýchlo, ľahko a zodpovedne) vykonávať určité činnosti na základe osvojených vedomostí, ale aj predchádzajúcej praktickej činnosti.*“  ***Vlastnosti (osobnostné predpoklady)****: Charakteristiky osobnosti, ktoré umožňujú úspešné zvládnutie určitého povolania.*  Zdroj: CEDEFOP Glossary, 2014 Edition |

## POSTUP

|  |
| --- |
| 1. Poradca uchádzačom o zamestnanie primeraným spôsobom vysvetlí (najlepšie formou kladenia otázok a hľadaním konkrétnych príkladov zo života), čo je to kompetencia a aké sú jej zložky. Môže pri tom využiť kreslenie (napríklad hlavu pre vedomosti, ruku pre zručnosti, srdce pre vlastnosti). 2. Poradca skupinu rozdelí do troch skupín a každej skupine dá nastrihaný materiál (kartičky s jednotlivými súčasťami kompetencií). 3. Skupiny majú za úlohu rozdeliť kartičky do troch skupín:    1. Kompetencie dôležité pre povolanie „zdravotná sestra“    2. Kompetencie dôležité pre povolanie „pracovník registračnej pokladne“    3. Kompetencie dôležité pre povolanie „programátor“ 4. Po splnení úlohy poradca môže klásť skupinám otázky ohľadom toho, o akú súčasť kompetencií (vedomosti, zručnosti, vlastnosti) pri každej kartičke ide. |

## POZNÁMKY

|  |
| --- |
| * Táto jednoduchá aktivita je vhodná pre to, aby uchádzači o zamestnanie pochopili pojem kompetencia. Zároveň je to vhodný úvod k ďalšej práci v oblasti dokumentácie a valorizácie nadobudnutých vedomostí a zručností (ďalšie aktivity z okruhu D). |