**Dramatická literatúra – komédia – nová koncepcia – A skupina**

**1. časť**

1. Doplň správnu odpoveď:

Dráma je popri lyrike a epike ďalším…………………………………………………..

1. Napíš 3 znaky dramatického textu: a)………….., b)……………., c)………………....
2. Doplň správnu odpoveď:

Prvé predstavenie divadelnej hry sa volá ….……………………………….

1. Napíš názvy 2 divadiel, ktoré sa nachádzajú v blízkom okolí. ……………………………….
2. Uveď meno autora a názov diela, z ktorého je nasledujúca ukážka.

ROHON *(k Miluši):* Igaz, drága Erzsikém! Oh, be illenék egy pár magyar szó piros szép szájában!

MILUŠA: Ha, ha, ha! Prepáčte, páni, že sa vám smiať musím. Či neviete, že ste tuná v slovenskom

kraji?; Maďarská reč je pekná na rovinách dolnozemských, ale tu pod Tatrami krásne

zneje reč slovenská a krásne sa rozlieha spev slovenský. A keby ste boli ozaj rodení Maďari,

to bych vás iste vedela prijať po maďarsky; ale keď viem, že ste oba Slováci ako repa —

ĽUDOVÍT *(stranou k Rohonovi):* Ez hallatlan dolog, barátom!

ROHON *(stranou k Ľudovítovi):* Veru hallatlan, ale tak mi zo srdca hovorí. *(K Miluši.)*

Követem alásan, drága grófno! Každý, kto sa v Uhrách narodí a uhorský chlieb je, je Uhor.

MILUŠA: Istotne, ale nie každý je Maďar. Čudujem sa vám, Lajoško, že ste sa ešte nenaučili v

školách tento rozdiel. Tak dobre sú Slováci Uhri, ako i Maďari, ktorí si tu nemajú väčšie právo

osobovať. A ten chlieb uhorský — ha, ha, ha — vari mi ho Maďari vyrábajú? Práve sa mi končí

žatva a dnes budem sláviť obžinky; uvidíte, aký je úprimný a dobrosrdečný ten ľud slovenský,

z ktorého lona i vy pochádzate; len sa ho nemusíte tak odriekať, páni, a tak opúšťať úbohých

krajanov svojich.

ĽUDOVÍT *(stranou k Rohonovi):* Ez szörnyüség, aká to panslávka!

1. Nasledujúce úlohy sa viažu k predchádzajúcej ukážke:

- Vypíš z textu 1 ľubovoľnú repliku.

- Ako sa volá tá časť dramatického textu, ktorá je napísaná iným typom písma a je uvedená

v zátvorke.

- Všimni si prehovory Miluše, vysvetli ich vlastnými slovami.

- Všimni si prehovory Rohona a Ľudovíta, čo je typické pre ich jazykový prejav. Prečo je to

tak?

- Pomenuj literárny žáner ukážky.

- Čo tvorí základ kompozície tejto divadelnej hry?

**2. časť**

**J. B. P. Moliére – Lakomec (úryvok)**

Harpagon: Takú príležitosť bez váhania lapiť za vlasy. Je tu výhoda, akú by som inde darmo

hľadal. Pán Anselm je ochotný vziať si Elizu bez vena.

Valér: Bez vena?

Harpagon: Áno, bez vena!

Valér: Potom už nevravím ani slova. Vidíte, to je ozaj pádny dôvod. Pred ním len

kapitulovať.

Harpagon: Pre mňa je to znamenitá úspora.

Valér: Bezpochyby. Škoda sa škriepiť. Pravda, vaša dcéra môže pripomenúť, že

manželstvo je vec vážnejšia, ako sa zdá. Že v ňom ide o **šťastie** alebo **nešťastie** na

celý život. Že zväzok, ktorý má trvať až do smrti, treba uzatvárať vždy len s

najväčšou opatrnosťou.

Harpagon: Bez vena.

1. Harpagon predstavuje v ukážke

a/ prešibaného ženícha, ktorý si nechce vziať Elízu bez majetku.

b/ starostlivého ženícha, ktorému ide o životné šťastie krásnej Elízy.

c/ šetrného otca, ktorý chce zabezpečiť dcéru až do smrti.

d/ hrabivého otca, pre ktorého sú finančné statky to najdôležitejšie.

1. Ktorá z nasledujúcich možností uvádza Harpagonov dôvod na svadbu v ukážke?

a/ doživotný zväzok

b/ manželské šťastie

c/ výhodná úspora

d/ krása nevesty

3. V ktorej z možností je najlepšie vystihnutý význam zvýraznenej vety v ukážke?

**Bez vena.**

a/ bez pomoci b/bez majetku c/ bez hrdosti d/ bez lásky

4. Ktorý typ literárnej postavy predstavuje Harpagon v Moliérovej hre Lakomec?

a/ charakterový typ c/ romantický typ

b/ idealizovaný typ d/ sociálny typ

5. Určte literárny druh umeleckého diela, z ktorého je ukážka.

a/ dráma b/ divadelná hra c/ tragédia d/ komédia

6. Koľko replík v ukážke patrí Harpagonovi?

7. Valér: Pravda, vaša dcéra môže pripomenúť, že manželstvo je vec vážnejšia, ako sa zdá.

Doplňte text jednoslovnou alebo dvojslovnou autorskou poznámkou.

8. Aký typ vety z hľadiska modálnosti/obsahu predstavuje nasledujúca veta?

Áno, bez vena!

9. Ako sa názýva zvýraznená dvojica slov ukážke? ……………………………………

10. Aktualizuj hlavnú myšlienku divadelnej hry Lakomec pre dnešok.

**Dramatická literatúra – komédia – nová koncepcia – B skupina**

**1. časť**

1. Uveď meno autora a názov diela, z ktorého je nasledujúca ukážka.

KOSTROVICKÝ *(pre seba):*

Tisíc striel, čo sa porobilo tomu chasníkovi?

*(Mierni sa, nahlas):*

Pekne, édes fiam!

O tvojich zásadách včuľ krásny pochop mám!

Takýto maďarský hazafi horlivý,

akým si sa predtým v reči ukazoval,

takže bys’ bol azda všetkých ukrižoval

Slovákov, a zrazu — nech sa svet zadiví —

chceš si brať za ženu rechtorovu dievku,

bez rangu, bez statkov, obecnú Slovenku;

ha, ha, ha, veď sa ti vysmeje celý svet,

že syn uhorského magnáša takú smeť

z tej slovenskej zberby mohol zamilovať!

Nie, fiam, to len sám musíš mi pripustiť,

že ja takú hanbu nemôžem dopustiť

na náš rod vznešený a kompromitovať

tak celé zemianstvo uhorskej krajiny.

ĽUDOVÍT:

Ach, apko, či sme my azda dáki iní

tvorovia na zemi nežli ten dobrý ľud?

Či ho večne máme len zberbou prezývať

a v nemúdrej pýche nad ním sa nadýmať,

pretože nám prajný viac nadelil osud?

Či nie je on náš ľud pracovitý, tichý?

1. Nasledujúce úlohy sa viažu k predchádzajúcej ukážke:

- Ako sa nazýva spôsob komunikácie medzi Kostrovickým a Ľudovítom.

- Ako sa volá tá časť dramatického textu, ktorá je napísaná iným typom písma a je uvedená

v zátvorke.

- Všimni si prehovor Ľudovíta, vyjadri 1 vetou hlavnú myšlienku diela.

- Všimni si prehovor Kostrovického, čo je typické pre jeho jazykový prejav. Prečo je to

tak?

- Pomenuj literárny žáner ukážky.

- Čo tvorí základ kompozície tejto divadelnej hry?

1. Doplň správnu odpoveď:

Dráma je popri lyrike a epike ďalším…………………………………………………..

1. Doplň správnu odpoveď:

Základné dramatické žánre sú: a/……………… b/………………… c/………………

1. Doplň správnu odpoveď:

Posledné predstavenie divadelnej hry sa volá ….……………………………….

1. Uveď rok, miesto a predstaviteľa, ktorý sa zaslúžil o rozvoj slovenského divadla.

**2. časť**

**J. B. P. Moliére – Lakomec (úryvok)**

Harpagon: Takú príležitosť bez váhania lapiť za vlasy. Je tu výhoda, akú by som inde darmo

hľadal. Pán Anselm je ochotný vziať si Elizu bez vena.

Valér: Bez vena?

Harpagon: Áno, bez vena!

Valér: Potom už nevravím ani slova. Vidíte, to je ozaj pádny dôvod. **Pred ním len**

**kapitulovať.**

Harpagon: Pre mňa je to znamenitá úspora.

Valér: Bezpochyby. Škoda sa škriepiť. Pravda, vaša dcéra môže pripomenúť, že

manželstvo je vec vážnejšia, ako sa zdá. Že v ňom ide o šťastie alebo nešťastie na

celý život. Že zväzok, ktorý má trvať až do smrti, treba uzatvárať vždy len s

najväčšou opatrnosťou.

Harpagon: Bez vena.

1. Valér predstavuje v ukážke

a/ prešibaného ženícha, ktorý si nechce vziať Elizu bez majetku.

b/ mladého muža, ktorému ide o životné šťastie krásnej Elízy.

c/ šetrného otca, ktorý chce zabezpečiť dcéru až do smrti.

d/ hrabivého otca, pre ktorého sú finančné statky to najdôležitejšie.

1. Ktorá z nasledujúcich možností obsahuje správne tvrdenie?

a/ v diele sa neuplatňujú 3 jednoty b/ miestom deja nie je Paríž v 17. st

c/ v diele sa uplatňujú 3 jednoty d/ je to činohra

3. V ktorej z možností je najlepšie vystihnutý význam zvýraznenej vety v ukážke?

**Pred ním len**  **kapitulovať.**

a/ chrániť sa b/vzdať sa c/ pokloniť sa d/ vzdialiť sa

4. Ktorý typ literárnej postavy predstavuje Harpagon v Moliérovej hre Lakomec?

a/ idealizovaný typ c/ romantický typ

b/ sociálny typ d/ charakterový typ

5. Určte literárny žáner umeleckého diela, z ktorého je ukážka.

a/ dráma b/ divadelná hra c/ tragédia d/ komédia

6. Koľko replík v ukážke patrí Valérovi?

7. Harpagon: On si chce ponechať, čo sa mi opovážil ukradnúť.

Doplňte text jednoslovnou alebo dvojslovnou autorskou poznámkou.

8. Aký typ vety z hľadiska modálnosti/obsahu predstavuje nasledujúca veta?

Bez vena?

9. Ktorý slovný druh predstavuje zvýraznené slovo v nasledujúcej vete?

**Pravda,** vaša dcéra môže pripomenúť, že manželstvo je vec oveľa vážnejšia, ako sa zdá.

10. Vyjadri jednou vetou hlavnú myšlienku divadelnej hry Lakomec.