Ekonomická integrácia znamená

**1) Pásmo voľného obchodu**  
členské krajiny medzi sebou nepoužívajú clá, ani kvantitatívne obmedzenia  
voči nečlenským krajinám si každá krajina ponecháva vlastné colné tarify

**2) Colná únia**  
zostávajú opatrenia z pásma voľného obchodu, avšak voči nečlenským krajinám sa používajú spoločné colné tarify

3) **Spoločný trh**  
ponecháva všetky opatrenia colnej únie a umožňuje ďalej voľný pohyb tovaru, služieb, kapitálu a pracovných síl

4) **Hospodárska únia**  
pokračuje v opatreniach spoločného trhu a koordinuje, harmonizuje a vytvára spoločné hosp. politiky

5) **Menová únia**  
naviac k hospodárskej únii má aj spoločnú menu, pravidlá peňažného obehu a spoločnú menovú politiku niektorí autori uvádzajú aj politickú úniu, ktorá by bola najvyšším stupňom ekonomickej integrácie.

**Inštitúcie EU**

* **Európsky parlament** – odporúča a schvaľuje
* **Rada EÚ** – rozhoduje a schvaľuje
* **Európska komisia** – navrhuje a koordinuje (má právo legislatívnej iniciatívy

**Európsky parlament** –

nadnárodná inštitúcia EÚ zložená zo zástupcov občanov členských štátov – poslancov. Voľby sa konajú každých 5 rokov. Úlohou europoslancov je zastupovať záujmy občanov členských krajín. Zasadnutia sú verejné.

Právomoci a úlohy EP:

* Prijíma právne akty (zákonodárna právomoc)
* Schvaľuje rozpočet (rozpočtová právomoc)
* Vykonáva demokratickú kontrolu nad činnosťou inštitúcií EÚ (kontrolná právomoc)
* Prerokováva medzinárodné dohody a iné významné dokumenty
* Schvaľuje a odvoláva členov Európskej komisie

*Prijímanie SR do EÚ*

* 1991 - podpísaná zmluva o pridružení ČSFR. - Štatút pridruženého člena má krajina, ktorá nie je plnoprávnym členom, môže však využívať isté výhody vzájomnej spolupráce.
* 4.10.1993 - podpísaná zmluva o pridružení SR.
* 1.2.1995 - po schválení členskými krajinami sa SR stáva **asociovaným** členom.

december 1997 - summit EÚ v Luxemburgu. Rozhodnutie začať proces rozširovania. Krajiny zosúlaďujú a porovnávajú vlastné normy s normami krajín EÚ.

V dňoch 16. a 17. 2003 mája sa konalo na Slovensku **referendum o vstupe do EÚ**. Otázka, na ktorú slovenskí občania odpovedali znela: „Súhlasíte s tým, aby sa Slovenská republika stala členským štátom Európskej únie?“ Referenda sa zúčastnila nadpolovičná väčšina oprávnených voličov (52,15%). Za vstup sa vyslovilo 92,46% zúčastnených.

1. mája **2004** Slovenská republika spolu s ďalšími deviatimi krajinami vstúpila do Európskej únie.

**Ciele EU**

* mier,
* hodnoty Únie a
* blaho jej národov.

V podstate ide o tri pôvodné princípy, ktorých dosiahnutie vyvolalo vznik samotných Európskych spoločenstiev.

Medzi ďalšie ciele Únie patria najmä:

* **ekonomické ciele:** vytváranie vnútorného trhu a hospodárskej a menovej únie, podpora trvalo udržateľného rozvoja založeného na vyváženom hospodárskom raste a cenovej stabilite, sociálneho trhového hospodárstva s vysokou konkurencie-schopnosťou a vedecko-technického pokroku, vysoká úroveň ochrany životného prostredia, vytváranie priestoru slobody, bezpečnosti a spravodlivosti bez vnútorných hraníc s voľným pohybom osôb,
* **sociálne ciele:** boj proti sociálnemu vylúčeniu, diskriminácii na základe pohlavia, rasy alebo etnického pôvodu, náboženstva alebo viery, zdravotného postihnutia, veku alebo sexuálnej orientácie, podpora zamestnanosti a vzdelávania, podporovanie sociálnej spravodlivosti, rovnosti medzi ženami a mužmi, solidarity medzi generáciami a ochrany práv dieťaťa, podporovanie hospodárskej, sociálnej a územnej súdržnosti a solidarity medzi členskými štátmi,
* **kultúrne ciele:** rešpektovanie kultúrnej a jazykovej rozmanitosti a zachovanie a zveľaďovanie európskeho kultúrneho dedičstva,
* **politické ciele:** definovanie základných hodnôt a demokratických zásad Únie, vytvorenie občianstva Únie a definovanie cieľov vonkajšej činnosti Únie.
* **Hodnoty EU**
* úcta k ľudskej dôstojnosti,
* sloboda,
* demokracia,
* rovnosť,
* právny štát,
* rešpektovanie ľudských práv vrátane práv osôb patriacich k menšinám.

Tieto hodnoty sú spoločné členským štátom v spoločnosti, v ktorej prevláda pluralizmus, nediskriminácia, tolerancia, spravodlivosť, solidarita a rovnosť medzi ženami a mužmi