Franská Riša

V prvej polovici [6. storočia](http://sk.wikipedia.org/wiki/6._storo%C4%8Dia) sa Franská ríša rozprestierala už na celom území dnešného [Francúzska](http://sk.wikipedia.org/wiki/Franc%C3%BAzsko) a západnej časti [Nemecka](http://sk.wikipedia.org/wiki/Nemecko). V [7. storočí](http://sk.wikipedia.org/wiki/7._storo%C4%8Die) stratili franskí králi (z rodu Merovejovcov) faktickú moc a skutočnými vládcami sa stali [majordómovia](http://sk.wikipedia.org/wiki/Majord%C3%B3m).

V roku [687](http://sk.wikipedia.org/wiki/687) majordóm Austrázie [Pipin II.](http://sk.wikipedia.org/w/index.php?title=Pipin_II.&action=edit&redlink=1) opäť trvalo zjednotil celú ríšu a stal sa zakladateľom dynastie [Karolovcov](http://sk.wikipedia.org/wiki/Karolovci), ktorá však ešte nemala kráľovský titul. Dobyl aj pre [pápeža](http://sk.wikipedia.org/wiki/P%C3%A1pe%C5%BE) územie Ravenského exarchátu. Majordóm [Karol Martel](http://sk.wikipedia.org/wiki/Karol_Martel) ([714](http://sk.wikipedia.org/wiki/714) - [741](http://sk.wikipedia.org/wiki/741)) porazil[moslimov](http://sk.wikipedia.org/wiki/Moslim) v bitke medzi mestami [Poitiers](http://sk.wikipedia.org/wiki/Poitiers) a [Tours](http://sk.wikipedia.org/wiki/Tours), a (732); tak zastavil ich prenikanie do vnútrozemia Európy z [Pyrenejského polostrova](http://sk.wikipedia.org/wiki/Pyrenejsk%C3%BD_polostrov). Jeho syn [Pipin III. Mladší, Krátky](http://sk.wikipedia.org/wiki/Pipin_Kr%C3%A1tky) poslal pápežovi [Zachariášovi](http://sk.wikipedia.org/wiki/Zachari%C3%A1%C5%A1) list, v ktorom sa spytoval, či môže byť kráľ bez moci, alebo má byť kráľom ten, kto vládne. Prinútil merovejovského kráľa Childericha III., aby vstúpil do kláštora a sám sa stal kráľom; predstavitelia dynastie tak od roku [751](http://sk.wikipedia.org/wiki/751) získali kráľovský titul. Najvýznamnejším franským panovníkom bol [Karol Veľký](http://sk.wikipedia.org/wiki/Karol_Ve%C4%BEk%C3%BD) ([768](http://sk.wikipedia.org/wiki/768)—[814](http://sk.wikipedia.org/wiki/814)), ktorý od r. [800](http://sk.wikipedia.org/wiki/800) prijal titul rímskeho cisára. Súdna reforma Karola Veľkého kodifikovala vývoj [feudalizmu](http://sk.wikipedia.org/wiki/Feudalizmus), lebo ňou sa vyššia právomoc vo vojenstve a súdnictve stala [atribútom](http://sk.wikipedia.org/wiki/Atrib%C3%BAt) pozemkového vlastníctva. Takisto pripel ku kultúre reformou písma -[mních](http://sk.wikipedia.org/wiki/Mn%C3%ADch) Alkunín zaviedol latinskú minuskulu. Vo Franskej ríši najlepšie možno sledovať vznik feudalizmu.

Po smrti Karolovho syna a nástupcu [Ľudovíta Pobožného](http://sk.wikipedia.org/wiki/%C4%BDudov%C3%ADt_Pobo%C5%BEn%C3%BD) ([840](http://sk.wikipedia.org/wiki/840)) sa [verdunskou zmluvou](http://sk.wikipedia.org/wiki/Verdunsk%C3%A1_zmluva) rozdelila (r. [843](http://sk.wikipedia.org/wiki/843)) Franská ríša na[Východofranskú](http://sk.wikipedia.org/wiki/V%C3%BDchodofransk%C3%A1_r%C3%AD%C5%A1a) (Ľudovít Nemec; Nemecko) a [Západofranskú ríšu](http://sk.wikipedia.org/wiki/Z%C3%A1padofransk%C3%A1_r%C3%AD%C5%A1a) (Karol Holý; Francúzsko) a na [Talianske kráľovstvo](http://sk.wikipedia.org/wiki/Talianske_kr%C3%A1%C4%BEovstvo) (Lothar; spolu s [Burgundskom](http://sk.wikipedia.org/wiki/Burgundsko)).

K prvým priamym bojovým kontaktom našich predkov s Franskou ríšou došlo v prvej polovici [7. storočia](http://sk.wikipedia.org/wiki/7._storo%C4%8Dia), keď kráľ Austrázie [Dagobert I.](http://sk.wikipedia.org/wiki/Dagobert_I.) († [638](http://sk.wikipedia.org/wiki/638)) prenikol až na územie naddunajských [Slovanov](http://sk.wikipedia.org/wiki/Slovania), kde vtedy vládol [Samo](http://sk.wikipedia.org/wiki/Samo_(kupec)), ktorý bol franským kupcom. Stretli sa v [bitke pri Vogastisburgu](http://sk.wikipedia.org/wiki/Bitka_pri_Wogastisburgu) v roku [631](http://sk.wikipedia.org/wiki/631). Z Franskej ríše pochádza jediný písomný doklad o existencii Samovej ríše: [Fredegarova kronika](http://sk.wikipedia.org/wiki/Fredegarova_kronika).