1. Súčasné náklady na produkciu určitého výrobku sú 450 €. Za akú dobu sa náklady zmenšia na tretinu, ak každoročne klesnú náklady o 15%?

2. O koľko percent sa každým ťahom zmenšil pôvodný priemer drôtu 65 mm, ak po 9 ťahoch bol priemer drôtu 46 mm?

3. Na akú dobu treba vložiť do banky 10 000 € aby sa táto suma zdvojnásobila pri 5% úrokovaní?

4. Do banky vložíme 150 €. Na akú sumu vzrastie tento vklad za 7 rokov pri 2,5% úrokovaní?

5. O koľko percent ročne treba počas desiatich rokov zvyšovať výrobu, aby sa za desať rokov pri konštantnom percentuálnom prírastku zvýšila dvojnásobne?

6. Koľko eur musíme vložiť do banky, aby sme požičanú sumu 350 € mohli vrátiť za 5 rokov pri 4%.

7. Jedným ťahom sa zmenší priemer drôtu o 14%. Aký priemer bude mať drôt s pôvodným priemerom 19 mm po 10 ťahoch?

8. Kryštál narastie každý mesiac o 1.8 promile zo svojej hmoty. Za koľko mesiacov narastie kryštál z hmotnosti 284 g na hmotnosť 589 g?