**Guinessove rekordy Gymnázia Gelnica**

Dňa **7. 12. 2018** sa okrem sladkého prekvapenia od Mikuláša konali aj Guinessove rekordy Gymnázia Gelnica.

Už od začiatku školského roka mohli študenti každý deň uvažovať o tom, v akej disciplíne budú súťažiť a zlepšovať svoje výkony v jednotlivých kategóriách, v ktorých si okrem kondície (hod granátom do diaľky, skok do diaľky z miesta, kliky, zhyby, koníčky s loptou, skok cez švihadlo na jednej nohe) mohli otestovať aj svoju pamäť (riešenie sudoku, zapamätanie čo najväčšieho počtu číslic z Ludolfovho čísla, povedať čo najviac opakovaní jazykolamu bez omylu), presnosť (čo najviac za sebou presných hodov do basketbalového koša) či rýchlosť vypitia vody z pollitrovéhopohára.

Svoj talent mohli prezentovať počas šiestej vyučovacej hodiny na stanovištiach s konkrétnymi disciplínami. V každej kategórii vládla výborná súťaživá atmosféra.

Najlepšie výkony žiakov v školskom roku 2018/2019:

* ***Najrýchlejšie vyriešenie sudoku*** – Patrik Konečný (3.A)
* ***Čo najväčší počet odrazov pingpongovou raketou – Peter Varga (1.A)***
* ***Čo najväčší počet za sebou presných hodov do basketbalového koša*** – Tomáš Klein (1.A)
* ***Najväčší počet kľukov*** – René Šimko (3.A)
* ***Najväčší počet zhybov*** – Peter Jedinák (VIII.O)
* ***Skok do diaľky z miesta*** – Matúš Hádek (3.A)
* ***Hod granátom*** – Jaroslav Šveda (1.A)
* ***Najväčší počet koníčkov s futbalovou loptou*** – Marek Timko (3.A)
* ***Najväčší počet skokov cez švihadlo na jednej nohe*** – Katarína Nalevanková (3.A)
* ***Čo najrýchlejšie vypitie ½ l vody*** – Martin Brutovský (I.O)
* ***Čo najväčší počet opakovaní jazykolamu bez omylu*** – Sarah Jägerová (III.O)

Ďakujeme všetkým, ktorí svojou aktivitou podporili túto akciu školy, víťazom blahoželáme a tešíme sa na lámanie rekordov v budúcom školskom roku.

Mgr. Ivana Richnavská

organizátorka aktivity