**HOLOKAUST**

**HOLOKAUST**

**Termín holokaust** - Pôvodné grécke i latinské slovo, z ktorého je odvodené moderné slovo holocaust, doslova znamenalo celkom spáliť, úplné spálenie . Holokaust (ekvivalent **šoa**- zničenie, záhuba) bola „štátom programovo riadená a plánovaná perzekúcia a genocída európskych Židov uskutočňovaná 1933–1945 [nacistickým Nemeckom](https://sk.wikipedia.org/wiki/Nacistick%C3%A9_Nemecko) a jeho satelitmi“. Nemci ju nazývali „[konečné riešenie Židovskej otázky](https://sk.wikipedia.org/wiki/Kone%C4%8Dn%C3%A9_rie%C5%A1enie_%C5%BEidovskej_ot%C3%A1zky)“.

**Autorom termínu holocaust** je nositeľ [Nobelovej ceny mieru](https://sk.wikipedia.org/wiki/Nobelova_cena_za_mier) [**Elie Wiesel**](https://sk.wikipedia.org/wiki/Elie_Wiesel) ([1928-2016](https://sk.wikipedia.org/wiki/1928)), ktorý ho použil vo svojom románe *Noc* (*La Nuit*, [1958](https://sk.wikipedia.org/wiki/1958)).

V širšom zmysle je slovom ***holokaust*** označovaný i celý nacistický perzekučný systém väzníc a táborov ako celok, respektíve nacistická perzekúcia všetkých etnických, náboženských a politických skupín.

**Označovanie väzňov v koncentračnom tábore – Birkenau**

V koncentračnom tábore [Birkenau](https://sk.wikipedia.org/wiki/Koncentra%C4%8Dn%C3%BD_t%C3%A1bor_Auschwitz-Birkenau) museli mať väzni na väzenskom odeve rovnoramenný farebný trojuholník, našitý hrotom dole. Farba trojuholníka označovala údajný dôvod väznenia z nacistického pohľadu a písmeno v trojuholníku znamenalo národnosť. ***červená* - "politickí odporcovia" , *žltá* – označovala Židov**.  Rozdiel bol ten, že vrchol ich žltého trojuholníka bol hore a cez žltý trojuholník vrcholom dole, bol ešte našitý niektorý z predchádzajúcich trojuholníkov. Takže niektorí Židia nosili šesť cípu dvojfarebnú hviezdu.

**Deportácie Židov zo Slovenska**

**DEPORTÁCIE ŽIDOV ZO SLOVENSKA**

Vo februári 1942 sa [Vojtech Tuka](https://sk.wikipedia.org/wiki/Vojtech_Tuka) a nemecký veľvyslanec [Hanns Ludin](https://sk.wikipedia.org/w/index.php?title=Hanns_Ludin&action=edit&redlink=1) dohodli na konečných krokoch smerujúcich k prvým deportáciám Židov zo slovenského územia do [koncentračných táboroch](https://sk.wikipedia.org/wiki/Koncentra%C4%8Dn%C3%BD_t%C3%A1bor). Deportácie sa začali už 25. marca 1942 transportmi práceschopných mužov a žien do tábora Osvienčim. Slovenský vojnový štát navyše platil za každého vysťahovaného [Nemecku](https://sk.wikipedia.org/wiki/Tretia_r%C3%AD%C5%A1a) 500 mariek.

**Do októbra 1942 bolo zo Slovenska vyvezených 57 752 Židov.**

Po vypuknutí Slovenského národného povstania (29. august 1944) prebrali vykonávanie deportácií nemecké okupačné vojská, bez výnimiek.

**POČET DEPORTOVANÝCH ZO SLOVENSKA**

Len do [koncentračného tábora **Auschwitz**](https://sk.wikipedia.org/wiki/Koncentra%C4%8Dn%C3%BD_t%C3%A1bor_Auschwitz) bolo z územia dnešného Slovenska deportovaných **65 692** osôb. Podľa údajov repatriačných úradov sa z nich vrátilo v roku [1945](https://sk.wikipedia.org/wiki/1945) celkovo 348 osôb. Auschwitz však nebol jediným vykynožovacím táborom kam boli Židia transportovaní. Celkovo bolo z územia vtedajšieho Slovenska deportovaných 68 000 až 71 000 Židov.

**POKUSY NA ŽIVÝCH ĽUĎOCH**

Podľa podrobných údajov väzenkyne číslo 1818, ktorou bola [Sylvia Friedemanová](https://sk.wikipedia.org/w/index.php?title=Sylvia_Friedemanov%C3%A1&action=edit&redlink=1) z [Prešova](https://sk.wikipedia.org/wiki/Pre%C5%A1ov), sa v bloku číslo 10 v [Osvienčime I](https://sk.wikipedia.org/wiki/Koncentra%C4%8Dn%C3%BD_t%C3%A1bor_Auschwitz_I) konali pokusy so [sterilizáciou](https://sk.wikipedia.org/wiki/Steriliz%C3%A1cia) a **umelým oplodňovaním na mužoch aj ženách**. Pokusy sa začali 18. decembra [1943](https://sk.wikipedia.org/wiki/1943) na asi **350 mladých ženách** prevažne holandských a gréckych Židovkách. Ženám vstrekovali do maternice [jodipidin](https://sk.wikipedia.org/w/index.php?title=Jodipidin&action=edit&redlink=1) a hneď po vstreknutí robili [röntgenové](https://sk.wikipedia.org/wiki/R%C3%B6ntgen) snímky. Tieto pokusy opakovali viackrát. Ženy dostávali po každom vstrekovaní vysoké horúčky, zápaly vaječníkov, veľké bolesti a kŕče, ktoré často končili upadnutím do bezvedomia. Potom všetkým ženám vybrali jeden alebo obidva vaječníky. Odstraňovali im aj časti pohlavných orgánov. **Pokusy riadil Dr.**[**Wirths**](https://sk.wikipedia.org/w/index.php?title=Eduard_Wirths&action=edit&redlink=1), šéflekár osvienčimských táborov.

**ODŠKODNENIE**

V októbri 2002 slovenská vláda podpísala dohodu so židovskou komunitou o čiastočnej náhrade strateného majetku. Časť z 850 miliónov korún malo ísť na zdravotnú starostlivosť o 1450 preživších aj **na rekonštrukciu židovských pamiatok.** O reštitúciu bolo potrebné zažiadať do 31. decembra 2013

**SPOCHYBŇOVANIE HOLOKAUSTU**

[20. februára](https://sk.wikipedia.org/wiki/20._febru%C3%A1r) [2006](https://sk.wikipedia.org/wiki/2006) bol vo [Viedni](https://sk.wikipedia.org/wiki/Viede%C5%88) **odsúdený**[**britský**](https://sk.wikipedia.org/wiki/Spojen%C3%A9_kr%C3%A1%C4%BEovstvo) historik [David Irving](https://sk.wikipedia.org/wiki/David_Irving) za popieranie holokaustu na tri roky väzenia. Najvyšší súd Rakúska v odvolacom konaní zmenil rozsudok tak, že dve tretiny väzby sa stali podmienečné. Keďže si David Irving už odsedel rok, po rozsudku Najvyššieho súdu Rakúska, 20. decembra 2006, bol prepustený na slobodu.

Holokaust opakovane spochybňuje aj bývalý [iránsky](https://sk.wikipedia.org/wiki/Ir%C3%A1n) prezident [Mahmúd Ahmadínežád](https://sk.wikipedia.org/wiki/Mahm%C3%BAd_Ahmad%C3%ADne%C5%BE%C3%A1d).

Trestnoprávna zodpovednosť za vyjadrenie svojho názoru, je podľa niektorých názorov aj napriek veľkej závažnosti holokaustu diskutabilnou témou.