**Pivo – vznešený nápoj (**Daniela Nalevanková)

Práca s názvom Pivo – vznešený nápoj je napísaná na primeranej odbornej a štylistickej úrovni. Práca je teoreticko-empirická. Teoretická časť práce sa zameriava na históriu pivovarníctva vo svete, popisuje výrobu piva, druhy pív, či chyby vznikajúce pri výrobe tohto nápoja. Praktickú časť študentka venovala tvorbe dotazníka a jeho vyhodnoteniu, ako aj vedeniu rozhovoru s operátorom sládka Maránom Dzerengom od ktorého získala zaujímavé informácie.

Práca zodpovedá požiadavkám kladeným na práce SOČ.

(Marek Paulík)

Študent svojou prácou prejavil veľkú znalosť problematiky a hlavne záujem veci zmeniť. Jeho prístup je precízny, práca je metodicky veľmi dobre spracovaná a jej odkaz je smerovaný hlavne mladšej generácií.

Práca zodpovedá požiadavkám kladeným na práce SOČ.

(Viki)

Práca je venovaná problematike odstávajúcich ušníc a ich korekciou. Analyzuje estetický problém, ktorý ľudia pociťujú ako hendikep, hoci tvar ušnice nemá vplyv na sluch, jedinci sa za to hanbia a spôsobuje im to psychický problém vrátane zníženia sebavedomia. Oceňujem výber témy pre vypracovanie práce vychádzajúci z autentických subjektívnych dôvodov u autorky. Cieľom práce bolo zvýšiť povedomie verejnosti s touto možnosťou otoplastickej úpravy tvaru ušníc a dotazníkovou formou zistiť informovanosť, názory a postoje respondentov k téme. Práca obsahuje grafické vyhodnotenie dotazníka, obrazovú prílohu a je bez gramatických nedostatkov.