Gymnázium Gelnica

SNP 1, 056 01 Gelnica

**STREDOŠKOLSKÁ ODBORNÁ ČINNOSŤ**

**História obuvi**

Riešitelia

**Jaroslav Šveda**

2020

Gelnica Ročník štúdia: **tretí**

Gymnázium Gelnica

SNP 1, 056 01 Gelnica

**STREDOŠKOLSKÁ ODBORNÁ ČINNOSŤ**

**História obuvi**

Riešitelia

**Jaroslav Šveda**

2020

Gelnica Ročník štúdia: **tretí**

**Čestné vyhlásenie**

Čestne vyhlasujem, že prácu stredoškolskej odbornej činnosti na tému „História obuvi“ som vypracoval sám, s použitím dostupnej literatúry a iných dostupných materiálov, ktoré sú uvedené v použitej literatúre.

\_\_\_\_\_\_\_\_\_\_\_\_\_\_\_\_\_\_\_\_\_\_

V Gelnici \_\_\_\_\_\_\_\_\_\_\_\_\_\_\_\_\_\_\_\_\_\_

Podpis

**Poďakovanie**Touto cestou by som sa chcel poďakovať Kláre Grossovej, ktorá mi pri zostavení práce ochotne pomohla a dala mi cenné rady.

**OBSAH**

Úvod..................................................................................................................................6

1 Ciele práce......................................................................................................................7

2 Metodika práce...............................................................................................................8

3 História obuvi.................................................................................................................9

3.1 Pravek.....................................................................................................................10

3.2 Starovek..................................................................................................................10

3.2.1 Obuv v Egypte................................................................................................11

3.2.2 Obuv v starovekom Grécku............................................................................11

3.3 Stredovek................................................................................................................13

3.4 Renesancia..............................................................................................................13

3.5 Baroko a rokoko.....................................................................................................14

3.6 Novovek.................................................................................................................15

4 Druhy obuvi a zásady výberu obuvi............................................................................16

5 Ako vybrať správne obuv............................................................................................17

6 Známe značky obuvi....................................................................................................18

7 Výsledky odbornej práce..............................................................................................19

7.1 Kvalita obuvi...........................................................................................................19

8 Diskusia........................................................................................................................23

9 Záver.............................................................................................................................24

10 Zhrnutie......................................................................................................................25

Zoznam použitej literatúry

**Úvod**

Cieľom mojej stredoškolskej odbornej práce je, čo najviac priblížiť informácie o histórii obuvi, keďže obuv sa považuje zo všetkých druhov odevných doplnkov, za jednu z najdôležitejších už len z hľadiska estetiky človeka. Obuv má za úlohu taktiež chrániť nohu, či už pred nechceným zranením, ktoré môže nastať, alebo pred nepriaznivými poveternostnými podmienkami, ako je napríklad dážď, sneh alebo blato. Okrem toho, obuv dopomáha k správnemu držaniu tela, chôdzu a taktiež dotvára štýl každého odevu.

V tejto práci sa nebudem venovať len histórii obuvi, ale taktiež aj známym značkám obuvi, druhom obuvi a taktiež aj obuvi, ktoré veľmi rád nosím ja. Táto téma ma veľmi zaujala už len kvôli tomu, aká je doba. Každý chce mať tie najkrajšie a najnovšie „kúsky“, ktoré vyšli na trh, ale len málokto pozná históriu a aké ťažké to mali ľudia v minulosti. Myslím si, že táto práca zaujme každého človeka a každý z nás si začne trošku viac vážiť v akej dobe žijeme a aké vymoženosti pri starostlivosti o naše chodidlá máme.

Prvá zmienka o obuvi je už približne okolo roku 40 000 pred naším letopočtom, ale o tom a ešte o množstve iných veciach sa dozvieme v kapitolách nižšie.

Moja stredoškolská odborná práca nebude pozostávať len z teoretickej časti, ale taktiež aj z vlastnej práce, v ktorej zostavím prieskum z pár otázok a následne ho vyhodnotím

**1 Ciele práce**

Mojím hlavným cieľom práce je zistiť čo najviac dostupných informácii o histórii obuvi, ktorá je aj názvom mojej práce. Chcel by som poukázať hlavne na dôležitosť obuvi, či už z hľadiska zdravia, ale taktiež aj z hľadiska módy v dnešnej dobe, na čom si zakladajú najmä mladí ľudia. Taktiež si popíšeme zdravotné problémy, ktoré môžu ľudí sprevádzať pri nosení zlej obuvi.

Z hlavného cieľa som vyvodil a opísal následné čiastkové ciele:

* Popísať druhy obuvi
* Zistiť známe značky obuvi
* Zistiť a popísať materiály obuvi
* Pomocou dotazníka zistiť, či si ľudia potrpia na kvalitu obuvi

**2 Metodika práce**

Pri písaní stredoškolskej odbornej práce som postupoval nasledovne:

1. Vyhľadal a naštudoval som si dostupnú literatúru, ktorá sa danou problematikou zaoberala, získal som potrebné informácie, ktoré som mohol v práci použiť hlavne v teoretickej časti,
2. Stanovil som si hlavný cieľ, ktorým je opísať históriu obuvi, z ktorého som si následne odvodil čiastkové ciele
3. Získané informácie, vhodné k mojej téme z dostupnej literatúry som použil v mojej práci
4. Vytvoril som prieskum, ktorý mal zameranie na obuv, ktorú ľudia nosia v súčasnej dobe
5. V závere práce som opísal všetky dostupné informácie, ktoré som sa dozvedel z dostupnej literatúre

**3 História obuvi**

História obuvi je veľmi rozšírená téma, ktorá by sa dala písať na množstvo strán po poradí podľa rokov, ako sa obuv vyvíjala. Keďže obuv používajú ľudia každý deň a ani si nikto poriadne neuvedomuje, akým veľkým rozvojom musela prejsť. História obuvi sa píše od 40 000 rokov pred naším letopočtom, čo som už spomínal v úvode práce, kde sa však nenašli žiadne topánky z tohto obdobia, ale staroveké dôkazy ukazujú nato, že už v tejto dobe ľudia používali prvýkrát takzvané kryty na nohy. Podľa získaných informácii má najstaršia zachovaná topánka približne 5500 rokov, ktorá pochádza z Arménska a nikto doteraz nezistil, komu táto topánka patrila. Vedci zistili, že táto topánka, ktorá nemá bližší názov bola používaná niekoľko sezón.

Legendárny praveký lovec Ӧtzi nosil o približne 500 rokov neskôr veľmi podobný model, ktorý ale bol vyplnený slamou. Zateplenie slamou bolo pre tohto lovca veľmi dôležité, keďže jeho múmiu našli v Alpách vo výške až 3200 metrov. Prešla veľmi dlhá doba kým sa materiál nosených topánok zmenil. Až na začiatku nášho letopočtu si vynašli rímsky vojaci obuv, ktorá im slúžila na oveľa dlhšie „štreky“, ktoré museli prejsť. Boli taktiež kvalitnejšie, aby tieto dlhšie cesty vydržali. Boli zospodu podbité, čím by mohli pripomínať dnešným ľuďom napríklad kopačky.

Európania privítali už koncom staroveku a začiatkom stredoveku obuv, ktorá začala pripomínať obuv, ktorú nosíme v dnešnej dobe. Bola to obuv pripomínajúca dnešné čižmy, alebo takzvané krpce. Cez zimu ich mali Európania vystlané kožušinou, čím znižovali pocit chladu.

V priebehu 11. a 12. storočia začína mať obuv inú podobu a to hlavne v okolí päty, ktorá získava oblejšie tvary, koža sa zvrchu začína rezať na menšie diely, obuv začína mať viacero stehov, ktoré spájajú jednotlivé časti do celku. Výnimkou boli samozrejme Európske panovnícke dvory, ktorý používali obuv s nadmernou veľkosťou, koženého materiálu a predĺženou špičkou na koncoch topánok. Táto obuv dosahuje vrchol až v 15. storočí. V tomto období dochádzalo k väčšej profesionalite obuvníckeho remesla. Obuvný remeselníci v tomto období používali najmä kožu z divých zvierat, ako boli napríklad:

* Muflóny
* Daniele
* Vysoká a srnča zver...

**3.1 Pravek**

Až tisícky rokov od súčasnosti sú zaznamenané prvé zmienky o obuvi. Najdôležitejšie je si uvedomiť, že v najstarších časoch ľudských dejín, až do začiatku neolitu, v dobe, kedy bol človek závislý len na možnostiach, ktoré prinášala príroda, bola doba neproduktívneho spôsobu žitia. Topánky primitívneho typu, ktoré boli najmä oválneho strihu a pripevnené ramienkami o chodilo, boli od doby kamennej až po rannú dobu železnú. V dobe praveku viedlo praveké obyvateľstvo k zahaľovaniu sa, či už nôh, rúk, alebo tela práve chlad, pred ktorým sa chceli chrániť.

Jaskyňa Fort Rock v Oregone v USA bola pravdepodobne prvým miestom, kde sa objavili prvé topánky a sú staré približne 10 000 rokov. Vďaka konzervácii sopečným popolom sa zachovali až do dnešnej doby. Boli vyrobené z lyka a ich tvar bol sandálový s plnou špičkou. Špagáty fixovali pätu spolu s priehlavkom nohy. V USA bol nájdený podobný nález, presnejšie v lokalite Aenold Research Cave, ktorý tvoril približne 20 topánok. Pri tomto náleze bolo zistené, že topánky boli vyrobené prevažne z rastlinného vlákna, a iba 2 topánky zo všetkých boli vyrobené z jelenice. Tento nález je približne z čias 6330 až 9180 p.n.l.

Z rovnakých čias sú podobné nálezy známe aj z iných častí sveta, kde nezaostávala ani Európa. Z oblasti Cueva de los Murciélagos sú sandále upletené z trávy. Z doby bronzovej je dochované veľké množstvo kožených topánok, kde kožu použili z kôz, kráv, jeleňov a v Nórsku dokonca aj zo sobov. Tak ako v dobe bronzovej ani v dobe železnej nenastal vo vývoji obuvi veľký zvrat. Jedinou zmenou vo výrobe obuvi boli vyrezané oblúčiky, pútka, ktoré sa na priehlavku začali sťahovať remienkom.

**3.2 Starovek**

Obdobie staroveku je podstatne kratšie ako obdobie praveku. V staroveku sa považoval za dôležité Románske obdobie. Síce je z tohto obdobia dokladov o obuvi veľmi málo, poznatky sa dajú čerpať najmä z umeleckých artefaktov. Medzi najobľúbenejšiu obuv v starovek patrili najmä:

* Caliga
* Calceus
* Campagnus
* A sandále, ktoré sa nazývali sandalium

**3.2.1 Obuv v Egypte**

Medzi najznámejšiu obuv v Egypte sa považujú sandále. S týmito sandálmi sa spája aj známe príslovie „Tieto sandále sú na večnosť“. Pôvod prvých sandálov sa pohybuje až k 4. tisícročia p.n.l. V tomto období bol v Egypte vládca s neobmedzenou mocou a taktiež považovaný za boha FARAÓN. Práve tento vládca preslávil sandále, keďže bol do hrobky pochovaný so sandálmi.

Sandále boli uložené do hrobky faraóna nad nohy múmia tak, aby sa dali použiť a aby boli k dispozícii pre použitie v posmrtnom živote. Po objavení hrobky kráľa Tutanchamona, bola jedna z predmetov, ktoré sa vytiahli z hrobky ako prvé práve škatuľa, ktorá obsahovala sandále, ktoré boli stanové práve na posmrtný život. Tak ako množstvo predmetov, ktoré vytiahli z hrobky, tak aj sandále boli vyrobené z nie veľmi lacného cédrového dreva. Ramienky sandál boli vyrobené z kože, podrážky boli vytvorené z dreva, čo predstavovalo nie veľmi príjemné nosenie. Takto vyrobené sandále potvrdzovali, že boli určené zásadne na nosenie v pozemskom živote.

Sandále nosili v Egypte všetky vrstvy spoločnosti, keďže boli tvorené z papyrusu, ktorého bolo v tejto dobe dostatok a tak o neho nebola núdza. Ďalšou výhodou bolo, že papyrus sa považoval za lacný a tak si ho mohli dovoliť ľudia z akejkoľvek spoločenskej vrstvy. Avšak chudobní ľudia a taktiež aj otroci chodili väčšinou bosí a sandále nosili len pri zvláštnych príležitostiach. Síce sa sandále považovali za veľmi jednoduchú obuv, v Egypte sa našli niektoré sandále, ktoré boli nielen krásne, ale taktiež aj veľmi esteticky a umelecky spracované

**3.2.2 Obuv staroveké Grécko**

Keďže Grécko sa nachádzalo v oblasti priaznivých klimatických podmienok, stačila im ľahká obuv. Používali sa taktiež sandále, ktoré si ovíjali okolo členkou a využívali ľudia najmä počas dňa. Neskôr ľudia nosili obuv, ktorá sa ovíjala okolo celého lýtka.

Medzi výnimky, ktorí nenosili tieto sandále, ktoré im vyhovovalo k ich podnebiu sa radili vojvodcovia, vojaci a panovníci, ktorí nosili vysoké kožené topánky, ktoré využívali najmä pri jazde na koni.



Obrázok č.1 Obuv staroveké Grécko

Karbatíny – považovali sa za najčastejšie nosené sandále v starovekom Grécku, boli husté z kravskej kože

Gréci podľa historických dát začali najskôr vyrábať topánky na súmerné vzory pre pravú a ľavú nohu. Medzi gréckymi ženami boli popri sandáloch známe a obľúbené taktiež „endromidy“, ktoré boli topánky vysokého strihu s podošvou a koženou topánkou. Tieto topánky boli prišité a zviazané dlhou čipkou vpredu o prsty na nohách. Heteras boli ženy, ktoré mali radi módu a nosili bohato zdobené sofistikované topánky. Ďalšími veľmi známymi topánkami boli „cotorny“, tieto topánky využívali herci pri predstaveniach, aby ich videli všetci občania. Rímske topánky sa vyznačovali týmito zásadami podľa sociálneho stavu a pohlavia:

* Solea – sandále, ktoré sa nosili. Rozdeľovali sa podľa množstva popruhov. Chudobní Rímania mohli používať len jeden popruh zatiaľ čo bohatý nosili 4
* Ženy nosili topánky bielej farby, muži zase čiernej
* Herci mohli nosiť iba obuv, ktorá bola na futbalových povrazoch
* Silné topánky, ktoré mali klince na chodidlách nosili iba rímski vojaci a nazývali sa caligae

Svojou veľkou rozmanitosťou sa preslávil Izrael, kde boli topánky šité veľmi kvalitnou kožou, vlnou, drevom... V starobylej izraelskej krajine sa preslávili taktiež topánky na vysokom podpätku, ktoré boli v exkluzívnych modeloch a vyznačovali sa pripevnenými krásnymi fľašami s kadidlom na päte.

**3.3 Stredovek**

Síce je stredovek rozdelený na 3 časti, opíšeme si históriu obuvi v jednom celku. Začiatok stredoveku v Európe sa podobá staroveku, čo znamená, že sa používajú aj rovnaké typy obuvi, ako v staroveku. Nosili sa predovšetkým sandále, ktoré boli viazané do rôznej výšky na nohe. Ďalším typom používania obuvi sú topánky, ktoré boli východného pôvodu. Boli to nízke, uzatvorené topánky, ktoré boli ale veľmi podobné papučiam, ktoré sa zakryté len na špičke nohy a päta je bez zakrytia. Tieto topánky sa považovali za luxusné, boli vyrobené z látky, kože, alebo kombináciou týchto dvoch materiálov, pričom boli ešte zdobené výšivkou.

Pre určité druhy obuvi sa veľmi dlho používali latinské názvy, až postupom času začali vznikať slovanské názvy, ktoré využívali viaceré skupiny Slovanov. Veľmi často sa v tomto období stávalo, že sa pre jeden typ topánok využívali viaceré pomenovania. Ako príklad pomenovania jedného druhu topánok viacerými názvami si môžeme uviesť napríklad postoly, ktoré sa nazývali taktiež ako škrbály alebo škrpály.

V Európe obuvníci robili svoje remeslo najmä na pánskych dvoroch, alebo kláštoroch. Svojím strihom obuv pripomínala rímske vzory. V tomto období sa zaznamenal taktiež aj nárast zachovanej obuvi v rôznych oblastiach. Dôležitým faktom v tomto období bolo, že bola obuv veľmi širokého spektra štýlov, aj cez to, že v štrnástom storočí prišlo k miernemu poklesu.

V pätnástom storočí začína byť obuv už výrazne elegantnejšia, začínajú sa objavovať topánky s dlhšou pretiahnutou špičkou. Dekorovanie severskej obuvi prešlo celým obdobím stredoveku. Škandinávska obuv sa od Európskej líšila hlavne tým, že veľké pretiahnutie obuvi nie je až tak veľmi extravagantné, ale ostré dlhé špičky sa vyskytujú v priebehu celého obdobia.

V stredoveku boli k topánkam obľúbeným doplnkom rolničky, ktoré sa používali najmä kvôli zvuku, ktoré pri chôdzi vydávali. Dôležitou výbavou boli taktiež ostrohy, ktoré využívali najmä slovanský veľmoži. K obuvi sa pripevňovali za pomoci ramienkov.

**3.4 Renesancia**

Za zmeny v tomto období, ktoré nastali v obúvaní môžu dve udalosti. Prvou z udalostí, ktoré zmenili obuv v renesancie je historické obdobie, ktoré trvalo od 14. po 17. storočie. Hlavným následkom bol návrat k antike, humanizmus a individualizmus. Druhou z udalostí bol začiatkom 16. storočia, kedy nastúpil do čela vlády Gustav Vasa, ktorý založil silný švédsky štát a s tým aj dedičnú monarchiu. Vďaka používaniu menej ohybnej usne sa stáva zvršok obuvi ťažším. Týmito zmenami sa začalo inak pozerať na konštrukciu obuvi. V tomto období boli výrazné farby, nesmela chýbať taktiež čierna a taktiež v tomto období prevládala červená a biela farba.

Základným materiálom, ktorý sa v tejto dobe používal bola hovädzina, jelenia a sobia useň. Úplne nový bol v tomto období textil, hlavne hodvábneho materiálu, ktorý bol veľmi bohato zdobený zlatom, alebo výšivkami.

V Európe sa stali módou okrem klasických črevičiek taktiež niektoré extravagantné modely, akými boli napríklad chopines, ktoré mali extrémne vysokú podošvu. Taktiež sa dostali do popredia takého druhy obuvi aj v Škandinávii a to hlavne pri vyšších spoločenských vrstvách.

**3.5 Baroko a rokoko**

V tomto období boli základným typom obuvi čižmy a črievičky s vysokým jazykom, ktoré prekrývali nart nohy, papuče, chrániče a kanadky. Obuv v období baroka a rokoka bola vyrábaná prevažne na symetrických kopytách. Čo sa týkalo farieb tak začali prevažovať odtiene hnedej a taktiež netradičnej čiernej.

Ľudovít XIV sa svojom dvore zaviedol túto obuv hlavne kvôli rôznym ceremoniálom, ktorá sa vyznačovala červeným podpätkom, čo malo byť symbolom aristokracie. Hodvábny satén bol obľúbeným materiálom hlavne pri dámskej obuvi.



Obrázok č. 2 – Obuv v baroku

**3.6 Novovek**

Vo vývoji obuvi priniesol podstatnejšie zmeny začiatok novoveku. V tomto období sa začala objavovať obuv dokonalšia, ako obdobia predtým a taktiež zmenou bolo formovanie na kopyte. Talianska a španielska móda bola v znamení obdobia renesancie. Veľmi známou obuvou v tomto období bola obuv nazývaná le soulier camus, ktorej neprimerané špice nemohli byť vyplnené chodidlom. Ako pri zobákových topánkach aj tieto topánky boli vyplnené slamou, alebo prípadne látkou tak, aby nevytvárali záhyby, kde sa chodidlo nohy nedostalo. Tieto topánky sa veľmi ťažko obúvali, keďže mali zúženú časť na päte a tak sa chodidlo ťažšie nasúvalo do topánky.

Začiatkom 16. storočia sa do Benátok dostala módna obuv na vysokých podstavcoch s otvorenou pätou, ktorá sa nazývala chopine. V starovekom Grécku takéto topánky používali väčšinou herci, ale nazývali ich inak. Ženy pri nosení týchto topánok museli byť veľmi často podopierané keďže výška podpätku na týchto topánkach dosahovala niekedy až 70cm. Táto obuv bola zo základov vytvorená z dreva, alebo korku a bola potiahnutá zvrchu kožou, alebo zamatom. Síce boli tieto topánky viac-menej nepraktické v móde sa udržali dosť dlhú dobu.



Obrázok č.3 Chopine

Prirodzenejšie druhy obuvi začali vznikať až v 17. storočí. Vysokej životnej úrovne boli znakom pevne šité topánky. V chudobných rodinách sa nosili dreváky, krpce, alebo podobné druhy obuvi určené pre nižšie spoločenské vrstvy, avšak častokrát sa aj u chudobných ľudí našli aspoň 2 páry kožených topánok.

**4.Druhy obuvi a zásady výberu obuvi**

* Podľa osôb, pre ktoré je obuv určená

1. Pánska obuv
2. Dámska obuv
3. Detská obuv

* Podľa materiálu

*Usňova obuv(kožená obuv)* – považuje sa za najčastejšie používaný materiál, ktorý je ideálnymi vlastnosťami najlepším na výrobu obuvi. Pri tejto obuvi sa využívajú materiály - hovädzina, bravčovina, kozina, konina, teľacina, reptília. Tento materiál je mäkký, priedušný a má veľmi dobré absorpčné schopnosti avšak za najdôležitejšiu vlastnosť tohto materiálu sa považuje dobre priliehanie k tvaru nohy. Usňova obuv sa delí na niekoľko ďalších a to: hladká useň, lakovaná useň, nubuk, velúr, spodková a povrstvená useň.

*Gumová obuv*

*Textilná obuv*

*Drevená obuv*

*Porometrická obuv –* Táto obuv je veľmi nenáročná na údržbu. Pri znečistení tejto obuvi stačí prejsť obuv s navlhčenou handričkou. Obuv nie je vhodná do príliš nízkych teplôt a taktiež ani do zmien počasia.

*Obuv z plastických látok*

* Podľa účelu

1. *Domáca obuv* -ľahká, prevažne textilná obuv jednoduchej konštrukcie určená k noseniu v miestnostiach. K tejto obuvi môžeme zaradiť napríklad papuče.
2. *Vychádzková obuv* – obuv môžeme používať k noseniu po miestnych komunikáciách, alebo v miestnostiach. Strih tejto obuvi je zvršku i použité materiály sa vyznačujú veľkou pestrosťou rôznych druhov. Túto obuv môžeme rozdeliť nasledovne:
   1. letná obuv
   2. zimná obuv
   3. celoročná obuv
   4. spoločenská obuv
   5. určená predovšetkým pre krátkodobé nosenie v interiéri
   6. jedná sa väčšinou o celousňovú obuv klasických strihov s usňovoú podošvou   
       spojenou lepom s vrškom
3. Prezuvková obuv
4. Viacúčelová športová obuv
5. Zdravotná obuv
6. Čižmy
7. Polotopánky
8. Krpce
9. Členková obuv
10. Slipery
11. Tenisky

**5.Ako vybrať správne obuv**

Zásady, ako si správne vybrať obuv:

Doporučuje sa, nechať si odborne zmerať dĺžku nôh, skôr než obuv začne každý jedinec skúšať. Následne je dôležite topánku vyskúšať v stoji. Topánky by mali zodpovedať každého fyziologickým predpokladom. Medzi základné zásady patrí vyskúšanie oboch topánok z dôvodu rozlišností oboch chodidiel. Je potrebné vyberať vždy o pol centimetra väčšiu topánku, než je veľkosť nohy skúšajúceho. Umožňuje voľný pohyb prstov v topánke. Podľa spôsobu použitia rozlišujte obuv.

Aby bola noha zdravá a taktiež v pohodlí je potrebné sa zamerať na vložku do topánok. Vložky do topánok pomáhajú nositeľovi obuvi riešiť daný problém. Napríklad, problémy s plochou nohou, pálením chodidiel, nadmernou potivosťou či pocitom studených nôh. Kvalitná vložka môže spĺňať veľa funkcií. Môže zaisťovať pevné obutie v obuvi s vysokým podpätkom s protikĺzkou vložkou. Dôležitá je podpora strednej časti klenby a podpora členku.

A ako sa orientovať v obuvi? Pre každý účel je vhodný iný druh obuvi. Účelovosť ovplyvňuje použitý materiál, konštrukcia, prevedenie a spôsob údržby obuvi. Veľmi teda záleží na spôsobe použitia topánok, ktoré si chceme kúpiť.

**6.Známe značky topánok**

*Gucci -*  Je jedna z najziskovejších a najobľúbenejších módnych značiek na svete.V roku 1921 vznikla táto značka v talianskej Florencii, vystriedalo sa v jej vedeníniekoľko vysoko profilových dizajnérov ako napríklad Tom Ford, ktorý premenil tento módny dom na prestížnu atraktívnu značku. Aktuálny kreatívny riaditeľ Alessandro Michele vedie značku novým lukratívnym smerom.

*Coach 1941 -* Má označenie ako jedna z najznámejších a najobľúbenejších značiek luxusných doplnkov v Amerike. Založená bola v roku 1941,ktorý sa objavuje aj v názve značky.Aktuálny riaditeľ Stuart Vevers posunul ju novým smerom.

*Fendi -* Založený v roku 1925 v Ríme. Symbol luxusného štýlu ulice. Karl Lagerfeldtúto značku rozvíjal a navrhoval množstvo kolekcií. Rodina Fendi stále spravuje jej podnikanie. V súčasnosti veľmi populárna medzi modelkami.

*Burberry -* Je to britská značka, ktorá si začala získavať svojich fanúšikov vďaka ikonickým kabátom. Základ je na bohatej tradícii a historickom dedičstve so symbolmi anglického módneho priemyslu. Prednedávnom sa kreatívny Riccardo Tisci stal novým riaditeľom tejto značky.

*Dior -* Značka vznikla v roku 1946 v Paríži.Vytvorila známy štýl ako „New Look“.V súčasnosti je riaditeľkou Maria Grazia Chiuri,ktorá vedie túto značku novým smerom.Jej najnovšie kolekcie sú plné prvkov, ktoré oslavujú silu ženského pokolenia.

*Louis Vuitton* ***-*** Značka vznikla koncom 19. storočia. Táto francúzska značka je známa svojím nenápadným prevedením luxusných kreácií a v súčasnosti je základným stavebným kameňom Moët Hennessy • Louis Vuitton, jednej z najväčších módnych spoločností na svete.

*Adidas -* Značka bola založená v roku 1949 nemeckým zakladateľom Adolfom Dasslerom, ktorý značku pomenoval skratkami svojho mena. Sídlo má v Herzogenaurachu v Nemecku. V súčasnosti má značka viac ako 59 000 zamestnancov po celom svete.

*Nike -* Značka bola založená v roku 1971. V súčasností má značka sídlo v Beaverton**e** v USA. Philip Knight a Bill Bowerman boli spoluzakladatelia tejto značky, pričom Philip Knight je stále vedúci. Terajší generálny riaditeľ a prezident je Mark Parker. Spoločnosť dostala meno po Niké, gréckej bohyni víťazstva.

*Puma -* Značku založil v roku 1948 brat Adolfa Dasslera, Rudolf Dassler. Sídlo má v Herzogenaurachu v Nemecku. Výrobky predáva v 120 štátoch.

**7 Výsledky odbornej práce**

V praktickej časti mojej Stredoškolskej odbornej práce som sa zameral na informovanosť ľudí o dôsledkoch nosenia zlej obuvi, či ľudí trápia nejaké problémy, ktoré môžu byť spojené s nosením zlej obuvi. Taktiež som sa zameral na to, podľa čoho si ľudia obuv vyberajú a rôzne iné základné otázky. Prostredníctvom anonymného dotazníka som poprosil 30 ľudí o vyplnenie, poväčšine boli ľudia približne môjho veku. Ľudia mi poskytli dostatok informácii k tomu, aby som prišiel na základné vytvorenie grafických znázornení. Dotazník pozostával z 8 otázok s viacerými možnosťami na krúžkovanie.

Z 30 respondentov, ktorí mi dotazník vyplnili bolo 19 mužov a 11 žien. Väčšina z týchto respondentov sa zaraďovala do vekovej kategórie 18 – 20 rokov, do tejto vekovej kategórie sa zaraďovalo až 12 respondentov z celkových 30.

**7.1 Kvalita obuvi**

Kvalitná obuv, ktorú si ľudia môžu zakúpiť má množstvo výhod, ktoré si ľudia ani neuvedomujú a väčšinou sa pozerajú len na vzhľad topánok, čo mi potvrdili aj výsledky dotazniku, ktorý som vytvoril.

Na otázku číslo 3. Podľa čoho si ľudia vyberajú obuv mi odpovedalo až 17 respondentov odpoveďou „Podľa výzoru obuvi“. Podľa kvality obuvi mi odpovedalo len 5 respondentov a zvyšných 8 ľudí si zakladá na značke obuvi.

Otázka číslo 4. Pozostávala z toho, aké značky ľudia preferujú. V tejto otázke som prišiel na skoro jasnú odpoveď a to „menej známe značky“ 19 respondentov mi odpovedalo, že si kupujú menej známe značky, 9 ľudí sa nezapodieva výberom značky a zvyšní 2 siahnu po známych drahých značkách.

Tak a aký druh obuvi väčšinou ľudia nosia? Keďže sa tohto dotazníku zúčastnili poväčšine mladí ľudia bolo mi viac než jasné že odpoveď bude taká, aká aj bola. Až 21 mladých ľudí siahne väčšinou po teniskách značky Vans, Converse a ďalších iných, zvyšných 9 ľudí preferuje nosenie botasiek.

V otázke číslo 6. som prišiel na to, že ľudia si kupujú väčšinou drahšie topánky, či to však súvisí aj s kvalitou obuvi, alebo len so značkou ťažko povedať. 19 ľudí odpovedalo, že si obuv kupujú za hodnotu do 100 €. 11 ľudí si kúpilo najdrahšie topánky za viac ako 100 €, 8 ľudí si do teraz kupilo obuv najdrahšie za 70€.

Či by si ľudia vedeli predstaviť nosiť obuv, aká sa nosila v minulosti? Jasná odpoveď bola u 30 ľudí, ktorí odpovedali, že určite nie.

Najvӓčšou formou kupovania a to hlavne v tejto dobre je kupovanie cez internet. Čo nie je veľmi dobré pre zdravie chodidiel a taktiež celého tela, keďže obuv je si potrebné stále poriadne pre kúpou vyskúšať. Asi práve pri tejto situácii nám vyšiel výsledok že 100%, čiže 30 respondentov si obuv objednáva cez internet.

**Prílohy**

**Príloha č. 1 – Dotazník**

Dotazník k stredoškolskej odbornej práci s názvom História obuvi

Dobrý deň, v úvode tohto dotazníka by som Vás chcel pekne poprosiť o vyplnenie krátkeho dotazníka, ktorý Vám nezaberie veľa času. Cieľom tohto dotazníka bude zistiť hlavne podľa čoho si ľudia obuv vyberajú, či si potrpia na kvalite obuvi. Dotazník je anonymný a nemusíte uvádzať Vaše údaje. Chcel by som Vám týmto vopred pekne poďakovať za Váš čas a záujem vyplniť základne informácie.

**1. Pohlavie**

1. Žena
2. Muž
3. Nechcem uviesť

**2.Vek**

1. Do 18 rokov
2. 18 – 20 rokov
3. 20 – 45 rokov
4. Viac ako 45

**3. Podľa čoho si obuv vyberáte**

1. Podľa výzoru
2. Podľa kvality
3. Podľa značky

**4. Aké značky preferujete?**

1. Známe drahé značky
2. Menej známe značky
3. Nepozerám na značky obuvi

**5. Akú obuv najradšej nosíte?**

1. Tenisky Converse, Vans...
2. Botasky
3. Iný druh obuvi

**6. Akú najdrahšiu obuv ste si kúpili?**

1. Do 70 €
2. Do 100 €
3. Viac ako 100 €

**7. Vedeli by ste si predstaviť, žeby ste nosili obuv, ktorá sa nosila v minulosti?**

1. Určite nie
2. Možno by som nad tým popremýšľal

**8. Akou formou si obuv kupujete?**

1. Väčšinou objednávam cez internet
2. Len v obchode po ich vyskúšaní

**8 Diskusia**

V tejto práci som sa venoval histórii obuvi, myslím, že len málo kto pozná históriu obuvi a s tým je aj spojené to, že si ľudia nevedia vážiť a byť vďačný za dobu, v ktorej žijeme, či už z pohľadu ochrany naších nôh, alebo množstva iných vecí.

Hlavným cieľom mojej práce bolo informovať ľudí o minulosti a histórii obuvi. Veľmi veľa zaujímavých veci som sa pri písaní tejto práce naučil aj ja. Hlavný cieľ som si splnil v teoretickej časti, v ktorej je podrobne rozpísaná história obuvi od praveku až po novovek.

Taktiež som sa zameral na druhy obuvi, značky a veci, na ktoré si treba dávať pri výbere obuvi pozor.

Mojím posledným čiastkovým cieľom, ktorý som si odvodil od hlavného cieľa bolo pomocou dotazníka zistiť, či si ľudia zakladajú na kvalite obuvi. Pri „lúštení“ dotazníkov som prišiel na mnoho zaujímavých veci a podľa dostupných informácii si ľudia veľmi na kvalite obuvi nezakladajú.

Najväčšou chybou, na ktorú som prišiel je hlavne táto zlá doba, keďže si ľudia obuv objednávajú cez internet, čo znamená, že si obuv neskúšajú predtým než si obuv kúpia.

**9 Záver**

V mojej stredoškolskej odbornej práci som sa venoval téme História obuvi. V teoretickej časti som sa zameral hlavne na históriu obuvi všeobecne a následne som sa venoval jednotným obdobiam od Praveku až po Novovek. V závere teoretickej časti som sa venoval taktiež aj obuvi v dnešnej dobe. Na aké veci sa treba pri výbere obuvi zamerať, aké sú problémy spojené s nosením zlej obuvi a taktiež pri výbere či už zlej veľkosti, alebo obuvi celkovo.

Dúfam, že si po prečítaní tejto práce množstvo ľudí, ako aj ja uvedomí, aké šťastie máme v akej dobe sa nachádzame a akými veľkými zmenami muselo obuv prejsť, aby sa vyvinula až na obuv, ktorú nosíme teraz. Málo kto z nás si práve tieto skutočnosti uvedomuje a sme ochotní za nekvalitnú obuv zaplatiť veľké peniaze, len kvôli tomu, aby sme mali obuv, ktorá práve vyšla na trh a naháňame sa za známymi značkami, ktoré vlastne ani nemusia byť kvalitné.

**10 Zhrnutie**

Mojou témou stredoškolskej odbornej práce bola História obuvi. Na získanie potrebných informácii som si vytvoril dotazník, ktorý mi ľudia ochotne anonymne vyplnili a následne som vyhodnotil záver.

Cieľom mojej práce bolo oboznámiť ľudí so zmenami, ktoré počas jednotlivých období nastali a tým možno aj poukázať nato, že si máme vážiť to čo máme. Najhlavnejším zistením bolo že v dnešnej dobe sa nerobia rozdiely v sociálnych pomerom ľudí a každý môže nosiť obuv, ktorá mu vyhovuje.

**ZOZNAM POUŽITEJ LITERATÚRY**

KYBALOVÁ, Ludmila. *Doba turnýry a secese*. Praha: NLN, Nakladatelství Lidové noviny, 2006. Dějiny odívání. ISBN 80-7106-142-5.

PŘÍHODOVÁ, Eva, Václav TALAŠ a Miroslava ŠTÝBROVÁ. *Textil, oděvnictví, obuvnictví*. Praha: Scientia, pedagogické nakladatelství, 2004. Stručné dějiny oborů. ISBN 80-7183-303-7.

ŠTÝBROVÁ, Miroslava. *Boty, botky, botičky*. Praha: NLN, Nakladatelství Lidové noviny, 2009. Dějiny odívání. ISBN 978-80-7106-986-7.

<https://topobuv.sk/obsah/hist%c3%b3ria-obuvi-ob%c3%bavania-ii-spod> egyptsk%c3%bdch-pyram%c3%add-a%c5%be-po-r%c3%admske-koloseum

<https://www.bata.sk/materialy.html>

<https://referaty.centrum.sk/prakticke-pomocky/tahaky/35649/odevy-obuv-koza>