**Stredná odborná škola železničná, Palackého 14, 040 01 Košice**

**História a vývoj dopravy na Slovensku -železničná doprava, cestná doprava, letecká doprava a vodná doprava**

Anna Medvecová 3.K Košice 2021

**Čestné vyhlásenie**

Čestné vyhlasujem, že som koncoročnú prácu, s názvom „História a vývoj dopravy na Slovensku- železničná doprava, cestná doprava, letecká doprava a vodná dopravaˮ, vypracovala samostatne na základe svojich vedomostí s využitím informačných zdrojov uvedených v zozname bibliografických odkazov.

Košice Anna Medvecová

.................................

**Obsah**

1 História a vývoj dopravy na Slovensku ....................................................................................4

2 Stručný prehľad histórie železničnej dopravy...........................................................................5

2.1 Transformácia železníc na Slovensku..............................................................

2.2 Železnice Slovenskej republiky............................................................................

3 Cestná doprava ...................................................................................................................

4 Letecká doprava....................................................................................................................

5 Vodná doprava........................................................................................................................

Záver........................................................................................................................................

Použitá literatúra........................................................................................................................

**1 História a vývoj dopravy na Slovensku**

Vývoj dopravy na našom území bol spätý s vývojom dopravy v Európe. Po pešej doprave sa začala využívať sila zvierat, najmä koní. Na prepravu surovín (drevo...) sa využívala sila vodných tokov. Pre naše územie je tradičné pltiarstvo a zvoz dreva z lesov pomocou konských záprahov.

Pohybovú energiu plavidlám dodávala aj sila vetra. S využitím kolesa sa veľa zmenilo. Začali sa využívať konské a volské záprahy na prepravu vecí aj osôb. Stavali sa nové spevnené cesty najmä v mestách a ich okolí.

Ďalším veľkým objavom bol vynález parného stroja v roku 1712 pánom Thomasom Newcomenom. Po tomto vynáleze veci nabrali rýchly spád. Parné stroje sa začali využívať v priemysle i pri stavbe nových dopravných prostriedkov. V roku 1767 založil gróf Ján Forgáč prvú textilnú manufaktúru v bývalom Uhorsku .V roku 1832 tu dali do prevádzky parný stroj, prvý v Strednej Európe.

Svoje postavenie si začala upevňovať aj železničná doprava. Dňa 27.septembra 1840 bola slávnostne spustená do prevádzky konská železnica medzi Bratislavou a Svätým Jurom.

Bola to prvá konská železnica na Slovensku a v Uhorsku. Mala dĺžku 15.5 km. Do Bratislavy prišiel prvý parný vlak 20. augusta 1848, ktorý začal premávať medzi Bratislavou a Viedňou. Parné stroje mohutných rozmerov a veľkého výkonu sa začali montovať aj do plavidiel. Prvá paroloď prišla do Bratislavy 2. septembra 1818 večer z Viedne.

Premávala na trase Viedeň - Bratislava - Pešť. Paroloď sa nazývala Carolína po manželke cisára. Pravidelná lodná doprava po Dunaji sa začala vykonávať v roku 1830 po trase Viedeň - Bratislava - Budapešť, kedy vznikla Dunajská paroplavebná spoločnosť. Táto lodná spoločnosť mala agentúru aj v Bratislave.

Veľká konkurencia parnému stroju sa začala vytvárať od roku 1859. Vtedy belgický vynálezca Jean Lenoir skonštruoval prakticky použiteľný spaľovací motor. Týmto sa odštartovala éra spaľovacích motorov.

Spaľovacie motory ako pohony dopĺňali aj motory na elektrický prúd. Dokázateľne prvým konštruktérom elektromotora (r. 1827 -1829) bol slovenský rodák zo Zemného (okr. Nové Zámky) Štefan Anián Jedlík, fyzik a priekopník vedy. Svoj elektromotor použil v roku 1842 na pohon vozíka, pohybujúceho sa po koľajniciach.

Elektromotory sa ako pohony ujali u lokomotív. Prvú takúto elektrickú lokomotívu postavil Werner Siemens v roku 1879. Prvá elektrická trať bola vybudovaná medzi Berlínom a Lichtenfeldom. V roku 1896 už bolo v elektrifikovaných 23 tisíc km tratí.

Spaľovacie motory sa začali využívať prakticky všade. V priemysle, poľnohospodárstve i v doprave. V roku 1870 nemecký konštruktér a vynálezca Siegfried Marcus zostrojil prototyp prvého auta s benzínovým motorom. Jeho automobily boli vyrobené v Adamovských stojírnách vo vtedajšom Rakúsko - Uhorsku. V osobnej doprave sa začali používať aj autobusy. Prvý autobus postavil nemecký konštruktér Karl Benz v roku 1895. Tento autobus jazdil ako linkový na trase medzi nemeckým mestom Siegen a dedinkami Netphen a Deutz. Pre nákladnú dopravu postavil Gottlieb Daimler nákladné vozidlo o rok neskôr (1896).

Prevratné zmeny sa odohrávali aj vo vzduchu. V roku 1783 postavili bratia Montgolfierovci balón plnený horúcim vzduchom.

**2 Stručný prehľad histórie železničnej dopravy**

Kolískou železnice je Anglicko. Patent na prvé koľajové hnacie vozidlo s parným strojom získal Richard Trevithick (1771 – 1833) a v roku 1804 sa jeho „tram waggonˮ, prvý rušeň, vydal na svoju prvú cestu. Rušeň ťahal päť vozňov s desiatimi tonami tovaru a sedemdesiatimi cestujúcimi. Trať dlhú 14,5 km prešiel tento vlak za štyri hodiny. Jeho najväčšia rýchlosť bola 8 km.h-1.