**Kooperatívne vyučovanie**

**Výchova pre konkurencieschopnosť**

* aby žiaci obstáli vo svete založenom na súťažení
* zároveň sa požaduje schopnosť pracovať v tíme, schopnosť dohodnúť sa, dokázať si rozdeliť prácu a úlohy, resp. schopnosť komunikovať a dospieť k spoločnému riešeniu a cieľu
* jedným z prostriedkov ako sa tomu žiaci môžu naučiť je kooperatívne vyučovanie
* kladie dôraz na rovesnícke vzťahy medzi žiakmi

**Tradičné vyučovanie**

* v tradičnej škole pri osvojovaní hotových poznatkov, riešení úloh, vykonávaní cvičení, žiaci na vyučovaní spolupracujú len zdanlivo
* každý žiak je zamestnaný naplňovaním svojej vlastnej hlavy informáciami a vedomosťami alebo získavaním známok na svoje vlastné konto
* žiak je často napomínaný učiteľom, aby neodpisoval, nešepkal, nepomáhal iným
* tradičné vyučovanie vedie žiakov skôr k súťaživosti a k individualizmu ako k spolupráci
* umožňuje systematické vzdelávanie, z hľadiska organizácie je jednoduché a nie priveľmi nákladné
* učitelia aj rodičia sú na tradičné vyučovanie zvyknutí, je mu prispôsobená aj školská legislatíva, rovnako tak aj celkové ponímanie práce v škole
* nevýhodou je neustála nutnosť hľadania motivácie a používania vonkajšej motivácie (napr. klasifikáciou)
* tradičné vyučovanie dostatočne neprepája získané poznatky, neprihliada k individuálnym rozdielom a požiadavkám žiakov a tiež nedostatočne rozvíja ich sociálne vzťahy

**Kooperatívna forma práce**

* veľký záujem o kooperatívnu formu práce v škole, snaha o využitie podmienok, v ktorých sa žiaci najlepšie učia v prirodzených situáciách
* keď žiakom umožníme pracovať kooperatívne, prejaví sa to vo vyššej úrovni učenia, myslenia a reči, vo vyššej miere samostatnosti a nezávislosti na vzoroch, vo vyššom sebavedomí i sebadôvere
* podstatným efektom kooperatívneho vyučovania je posilnenie dobrého vzťahu medzi učiteľom a žiakmi

**Kooperatívne/skupinové vyučovanie**

* k.v. patrí k súčasným najmodernejším inovačným trendom
* skupinové vyučovanie je možné považovať za súčasť, podmnožinu kooperatívneho vyučovania
* skupinové vyučovanie je forma, pri ktorej je trieda rozdelená do podskupín, žiaci spoločnou prácou spracúvajú časti väčšej témy
* spolupráca a výmena skúseností, názorov ale aj hľadanie nových riešení sa stáva nositeľom nových vedomostí
* kooperatívne vyučovanie prináša lepšie výsledky než tradičné a to nie len v oblasti sociálneho učenia ale vedie aj k vyšším výkonom žiakov

**Kooperatívne vyučovanie**

* je prípadom sociálneho učenia, pri ktorom sa žiaci učia v malých skupinách so spoločným cieľom riešením spoločnej úlohy
* deľba práce, vzájomná pomoc, hľadanie spoločného riešenia
* diskutovanie, vzájomné hodnotenie
* vzájomná sociálna závislosť pri dosahovaní spoločného cieľa
* skupinová odmena za splnenie úlohy a dosiahnutie cieľa
* obohacuje proces učenia o vzájomnú spoluprácu a vedie k vyšším výkonom a lepšiemu učeniu, ako keby sa žiaci učili samostatne
* synergizmus
* kooperatívne usporiadanie v úlohovej situácii je založené na princípe spolupráce pri dosahovaní cieľa
* výsledky jedinca sú podporované činnosťou celej skupiny a celá skupina má pritom prospech z činnosti jednotlivca
* zdieľanie, podpora a spolupráca sú základné pojmy kooperatívneho vyučovania
* kooperačná štruktúra vyučovania existuje ak žiaci chápu, že môžu dosiahnuť svoj cieľ len vtedy, keď aj ostatní žiaci, s ktorými kooperujú v spoločnej úlohovej situácii, dosiahnu tiež svoj cieľ
* nastáva zlepšenie sebahodnotenia žiaka, ktorý sa učí vidieť aj seba samého pozitívne
* žiak cíti, že nie je sám a v prípade potreby mu pomôžu spolužiaci
* kooperácia ako nápomoc je založená na asistencii jednej osoby druhej
* spojenie medzi jedincami, príťažlivosť spoločného cieľa pre všetkých účastníkov, spoločné podieľanie sa na práci pri dosahovaní cieľa
* kooperácia ako vzájomnosť spočíva v tom, že cieľ i procesy vedúce k nemu zdieľajú všetci účastníci

**Kooperatívne vyučovanie – hodnotenie**

* od začiatku úlohy sú jej aktéri spojení zodpovednosťou za prácu s informáciami, orientáciou učenia na riešenie problému aj hodnotením
* hodnotenie môže byť síce založené na výkone jednotlivca ale býva ešte prepojené s hodnotením skupinového úsilia, ku ktorému každý aktér prispel
* hodnotenie žiaka závisí od výkonu skupiny, ktorej je tento žiak členom
* v konečnom dôsledku môže celá trieda fungovať ako tzv. skupina skupín s medziskupinovými vzťahmi založenými viac na spolupráci ako na súťažení

**Požiadavky pre efektívne realizovanie**

**Učiteľ by mal rešpektovať:**

* pozitívna vzájomná závislosť všetkých členov v kooperatívnej skupine. Žiaci majú spoločné ciele, riešia spoločné úlohy, za dosiahnutie cieľa dostávajú spoločnú odmenu.
* zaistenie vzájomného kontaktu všetkých členov v skupine (napr. usporiadaním nábytku v triede, aby sa žiaci v rámci jednej skupiny videli tvárou v tvár)
* posilňovanie osobnej zodpovednosti všetkých členov v skupine, pričom učiteľ zisťuje, či sa do práce zapája každý člen skupiny, či sa niektorý člen len nevezie na úkor ostatných
* zdokonaľovanie komunikatívnych a interpersonálnych zručností žiakov, pretože sa žiaci musia adaptovať na spoločné pracovné tempo, osvojiť si špecifickú skupinovú formu komunikácie (aj neverbálnej), viesť spolužiakov, spoločne rozhodovať a riešiť prípadné konflikty
* usmerňovanie práce skupín, aby sa neplytvalo časom a aby sa dosahovali stanovené ciele a tiež aby jednotlivci dôsledne a zodpovedne spolupracovali

**Kooperatívne učebné prostredie**

* učiteľ spolieha na rovesnícke vzťahy žiakov
* rola učiteľa sa mená z osoby odovzdávajúcej informácie, poznatky a vedomosti, na osobu pomáhajúcu žiakom v ich učení (facilitátor)
* učiteľ určuje ciele, navrhuje úlohy a ich rozdelenie, monitoruje chovanie žiakov, podporuje ich činnosť, povzbudzuje ich ku kooperácii a vytvára podmienky pre reflexiu
* žiaci majú dôveru v seba, môžu rozhodovať o učení
* podmienky pre všetkých žiakov, aj pre tých, ktorí pri frontálnom vyučovaní stoja v úzadí
* rozprávanie žiakov je dôležitou súčasťou výučby – žiaci rozprávajú radi ale rozprávanie nesmie byť vnímané ako samotný výsledok učenia alebo dokonca šanca nič nerobiť
* žiaci bez stresu generujú nápady, ktoré sú možno len pokusnými návrhmi, nie celkom sformulovanými – návrhy, ktoré im pomáhajú dostať sa k hlbšiemu porozumeniu
* žiaci sú pripravení myslieť nahlas, pretože pri práci s novými informáciami využívajú jazyk exploratívnym spôsobom
* prípadné chyby a nepresnosti sú považované za stimul k ďalšiemu učeniu sa
* žiaci sa neboja prezentovať výsledky a produkty svojej práce kritickému publiku, pretože tieto výsledky už prešli kritickým pohľadom členov skupiny
* materiálne prostredie je prispôsobené kooperatívnej činnosti žiakov a zároveň má evokovať pocit súdržnosti

**Vytváranie skupín**

* 2 až 6 žiakov v skupine, ideálny počet je 4 až 5
* za optimálny počet skupín v triede sa považuje 6 až 8
* zoskupovanie žiakov do skupín:
* **spontánne** (žiaci sa sami vyberajú do skupín)
* **náhodne** (učiteľ náhodne vyberie členov skupiny)
* **usmerňovane** (učiteľ vyberie žiakov so skupín podľa kritérií – podľa prospechu, záujmov, podľa učebných štýlov)

**Rola žiaka v skupine**

* prevzatie inej než zvykovej roly v skupine prináša žiakom podnety pre dalšie učenie, zmeny činnosti a zmeny chovania
* rozdelenie rolí sa riadi typom úlohy a veľkosťou skupiny
* **koordinátor** – udržuje skupinu pri činnosti a zaisťuje, aby prispievali všetci členovia skupiny, riadi diskusiu a iné aktivity
* **pracovník s informáciami** ujasňuje a sumarizuje myšlienky a informácie
* **tajomník** skupiny (**sekretár**) zaznamenáva skupinové odpovede alebo spracováva písomne rôzny materiál, hovorí k triede
* **pozorovateľ** (**hodnotiteľ**) robí poznámky k skupinovým procesom (ako jedinci spolupracujú), vedie hodnotenie skupiny na konci

**Práca žiakov v rámci skupiny**

* **nediferencovaná** – každý žiak rieši jednu spoločnú úlohu skupiny, členovia skupiny navrhujú postup, dopĺňajú sa a inšpirujú sa navzájom
* **diferencovaná** – každý žiak v skupine rieši inú časť skupinovej úlohy alebo spracováva spoločnú úlohu na základe iných prameňov, inou metódou, pomocou iných prostriedkov, čo je efektívnejším spôsobom kooperácie ale zložitejším

**Prínos kooperatívneho vyučovania**

* kooperatívnosť, spolupráca je rozhodujúcim prostriedkom formovania racionálneho myslenia, je rozhodujúca pre rozumový vývoj detí
* dieťa najlogickejšie myslí v diskusii s inými deťmi
* žiaci sa motivujú, navzájom si poskytujú spätnú väzbu a debatujú o učive
* dospievajú k lepšiemu pochopeniu a lepšiemu riešeniu problémov
* aby sa žiak zdokonalil v sociálnych procesoch (zapojenie sa do diskusie a argumentácie) a v kognitívnych procesoch (overovanie správnosti riešení a kritika názorov)
* žiaci strávia v činnosti, ktorá priamo súvisí s učením viac času ako pri frontálnom vyučovaní
* aj pri krátkodobom používaní kooperatívneho vyučovania sa žiaci výrazne zlepšia vo vedomostiach i v sociálnych schopnostiach
* **synergický efekt** – výsledok práce skupiny je spravidla väčší ako súčet výsledkov práce jednotlivých členov skupiny v prípade, že pracujú samostatne, nezávisle na sebe
* môže otvoriť priestor pre špecifický typ učenie – učenie objavovaním, môže posilniť tvorivé myslenie žiakov
* interakcia s rovesníkmi môže žiaka viesť ku generovaniu nápadov a hypotéz
* môže sa výrazne prejaviť a uplatniť tvorivý prístup učiteľa k vyučovaciemu procesu, na ktorého sú zároveň kladené nové požiadavky na jeho riadiacu činnosť
* učiteľ sa tu stáva hlavne organizátor, poradca a usmerňovateľ samostatnej práce žiakov
* preukázateľne významný nárast a rozvoj kritického myslenia žiakov

**Niektoré úskalia a nebezpečenstvá**

* možnosť anonymity, skrývanie výkonu slabšieho žiaka
* neefektívne využitie času
* ukracovanie žiaka o pocit a zážitok z jeho vlastného osobného úspechu, pretože do popredia sa dostávajú len asertívnejší a bystrejší žiaci, resp. že niektorí žiaci sa nanútia do pozície vodcov – diktátorov v skupine
* možné nedostatky nie sú špecifické pre kooperatívne vyučovanie
* môžu sa vyskytnúť len pri niektorých variantoch práce v skupinách
* môžu byť negatívnym dôsledkom nedostatočných skúseností a schopností učiteľa alebo jeho slabej organizácie práce