**Krátka epická próza – nespoľahlivý rozprávač**

**Horizontálne členenie textu** (odstupňovanie častí literárneho diela):

- pásmo rozprávača (uvádzacia veta k priamej reči, nepriama reč, reč rozprávača)

- pásmo postáv (priama reč, vnútorný monológ, nevlastná priama reč, polopriama

reč)

**Rozprávač** - najšpecifickejšia kategória epickej literatúry, fiktívna osoba, ktorá pútavo prerozpráva nejaký príbeh

Narácia - proces uskutočňovaný rozprávačom

Dvojaká forma vyrozprávania:

* **er - forma** - (on- rozprávanie), autorské rozprávanie, najčastejšia forma rozprávania,

v 3. osobe sg.

* **ich - forma** - (ja- rozprávanie) priame rozprávanie, opisuje dej z pohľadu jednej postavy,

v 1. osobe sg.

**Typy rozprávača**

**Vševediaci/autorský –** pozerá sa na všetky postavy s nadhľadom, vidí svoje postavy zvonka aj zvnútra, vyostruje konflikty medzi postavami, vysvetľuje historický a spoločenský kontext

- rozprávanie je v 3. os. sg. alebo v 1. os. sg. – keď je objektom rozprávania iná

postava

(J.G.-Tajovský : Maco Mlieč)

**Personálny –** sústreďuje sa zvyčajne len na jednu postavu, ktorá sa vyvíja v priebehu deja, (napr. uvažuje za ňu, vysvetľuje jej pohnútky), nevidí do vnútra iných postáv

- rozprávanie je v 3. os. sg. (**on-rozprávanie**)

(D.Chrobák: Drak sa vracia, J.C.-Hronský : Jozef Mak, L.Mňačko: Ako chutí moc)

**Priamy/subjektívny** - úlohu rozprávača prevezme jedna z postáv diela; často prerozpráva príbeh v 1. os. sg., akoby ho „on sám zažil“ (**ja-rozprávanie**)

- v tomto rozprávaní sonduje vnútro postáv – teda seba, dej je spomalený opismi

a úvahami

(E.M.Remarque: Na západe nič nové)

**Rozprávač „oko kamery“ -** objektívny rozprávač;

- kamera môže ísť kamkoľvek, ale zaznamenáva iba videné a počuté, nemôže sa

dostať k myšlienkam jednotlivých postáv

- je zameraný len na vonkajšie znaky, črty a činy postáv, nezobrazuje vnútro,

psychiku postáv

**Nespoľahlivý rozprávač** – rozprávač sa tvári, že nemá prístup k potrebným informáciám, nie je ochotný alebo schopný pravdivo podať informáciu, vedome prekrúca informáciu a pod.

- subjektívne posudzuje povedané zo svojho uhla pohľadu – čitateľ sa naň nemôže

spoľahnúť

- niekedy si autor vytvorí rozprávača, s názormi ktorého nesúhlasí

Rozprávač môže byť nespoľahlivý z mnohých dôvodov:

- rozprávač môže byť dramaticky **odlišný vekom** než ľudia v príbehu, napr. dieťa sa

snaží vysvetliť konanie dospelých,

- rozprávač **môže mať predsudky** o rase, triede či pohlaví,

- rozprávač **môže mať nízku inteligenciu,**

- rozprávač **môže trpieť halucináciami alebo demenciou,**

- rozprávač **môže mať poruchu osobnosti**, ako sú chorobné klamstvo alebo

narcizmus.

Len spisovateľ – majster dokáže vyrozprávať príbeh v opačnom duchu ako on sám cíti. **Nespoľahlivý rozprávač je skúškou dospelosti čitateľa, ktorý má pochopiť, že sa s ním zahráva a je nedôveryhodný,** napr. v diele J.G.- Tajovského – Apoliena, J.D.Salingera - Kto chytá v žite.