**Berkeley** - predstaviteľ empirizmu a solipsizmu

Solipsizmus tvrdí že existuje len to čo je videné, nič čo nie je vidieť neexistuje. Byť znamená byť vnímaný.

**G. W. Leibiz -** bol nemecký filozof predstaviteľ racionalizmu, pluralizmu a idealizmu

Nesúhlasí s dualizmom Descarta, ani s monizmom Spinozu, naopak prichádza s pluralizmom substancií.

Absolutizuje rozum, rovnako ako Spinoza, tvrdí, že svet je založený na rozumnom poznaní, že všetko je výtvor rozumu. Napísal dielo MONADOLÓGIA. Monadológia je náuka o monádach. **Monády** sú najmenšie, ďalej nedeliteľné duchovné jednotky bytia. Tie tvoria svet, je ich nekonečne veľa, niečo ako tvrdili grécki atomisti, lenže u nich boli atómy materiálne častice. Z monád všetko vzniká a zaniká. Sú uzavreté a nemajú okná, sú plné života a pohybu. Monády sú sebestačné, monády majú atribúty, teda vlastnosti. Sú to: percepcia - vnímanie  
 apercepcia – sebauvedomenie   
 pudenie - žiadostivosť, chcenie

Sú to ich vnútorné vlastnosti, na základe toho sa konštituujú a vytvárajú konkrétne hmotné veci. Každá monáda je iná, sú rovnaké len svojimi vlastnosťami, preto je tento svet taký pestrý a rôznorodý. (Nenájdete 2 rovnaké listy ....) Každý list je zložený z iných monád, majú len rovnakú vlastnosť. Monády sa spájajú, vytvárajú zložitejšie substancie.

Najvyššou monádou, monáda monád je Boh

Monády sú hierarchicky rozdelené na :

**Temné** - anorganické látky, majú len percepciu, len ich vnímame, nežijú svoj svet. Horčík, vodík, dusík, žula ....

**Hmlisté** - je to organický svet ( rastliny a živočíchy) majú percepciu a pudenie

**Jasné** - sú to ľudia, majú všetky vlastnosti, teda i sebauvedomenie

Medzi dvoma susednými monádmi existuje v skutočnosti minimálny rozdiel. Príroda nerobí skoky. Králik a zajac, žralok a delfín, vlk a pes, zlato a meď...

Výrazný rozdiel je len, ak ide o substancie odlišných vlastností – rastliny zvieratá, zvieratá a ľudia...

Svet poznávame podľa **pravdy rozumu a faktu.**

**Pravdy rozumu** sú - matematické a fyzikálne javy, nedajú sa spochybniť, sú apriórne(stále, pravdivé a nezávislé na našich skúsenostiach)

**Pravdy faktu** – majú skúsenostný charakter, sú výsledkom zmyslovej činnosti.

Pokúšal sa vypracovať základy formálnej logiky- Musí byť spôsob vymyslieť taký myšlienkový postup (schému), ktorý bude univerzálny, platný vo všetkých vedeckých postupoch

Napísal tiež dielo **Teodiea** –kde tvrdí, že **tento svet je najlepší zo všetkých možných svetov, aj keď existuje zlo.** Keby sme nemali zlo, nemali by sme predstavu o dobre. Tvrdí, že len ak poznáme zlo, tak si vieme vážiť dobro. Zlo je teda nevyhnutné. Tieto nedostatky sú podmienkou dokonalosti sveta.

Zhrnutie: jeho filozofia je teda **pluralistická, racionálna a idealistická.**

**Pluralizmus** - existuje nekonečné množstvo častíc substancií – monád

**Racionálna**- všetko vzniklo ako premyslená a racionálna činnosť

**Idealistická** – monády sú nehmotné.

temné monády svetlé monády jasné monády

;