**Lyrizačné tendencie v próze**

* **lyrizovaná próza má 3 etapy vývinu:**

**Ornamentálna próza**

* využíva **expresívnosť, lyrickosť textu, ornamentálnosť (ozdobnosť) jazyka**
* dôležitý bol samotný text, jeho štýl a tvar, jeho výrazové kvality, až potom prichádzala epická zložka (dej)
* objavujú sa pesimistické nálady, nešťastné postavy, ostrý rozpor medzi ich vnútorným svetom a spoločenskými pravidlami

**Lyricky tvarovaná próza**

* autori využívajú realistické videnie sveta, no vnímajú ho aj **senzualisticky (zmyslovo).**
* jedna skupina autorov sa viac sústreďuje na dedinskú problematiku, sociálne témy a druhá skupina na psychologické námety súvisiace so životom na dedine.
* hrdina sa líši od väčšiny spoločnosti

**Próza naturizmu**

* vzniká v 30. rokoch 20. storočia
* najvýznamnejší predstavitelia: Dobroslav Chrobák, Margita Figuli, František Švantner, Ľudo Ondrejov

**Znaky naturizmu:**

- **krátke epické útvary** (poviedka, novela, rozprávky, mýty)

- témy: priateľstvo, láska, detstvo, domov, česť

- **slabá dejová línia, prežívanie udalosti** je **dôležitejšie ako udalosť samotná**

- **lyrizácia jazyka** (prirovnania, metafory, personifikácie, epitetá, zvolania)

- **postavy** sa striktne delia na **kladné a záporné** (záporné sú aktívnejšie)

- dej sa väčšinou odohráva **v prírode a v horách**

- autor dáva **do ostrého kontrastu dedinu a mesto**

- prevládajú **opisy prírody alebo vnútra postáv**, **príroda odráža psychický stav postáv – prírodno – psychologický paralelizmus**

- **zvieratá** vystupujú ako **symbol dobra**

- **priateľstvo a láska** ako **najvyššie hodnoty**

**- stiera sa hranica medzi snom a realitou**

**Znaky naturistického diela:**

✗ **hrdina:** silne individualizovaný, často je rozprávačom (ja-rozprávanie), vyčlenený z dedinského kolektívu, tulák, samotár

✗ **neprítomnosť historického času** , t.j. čas v dielach sa meria len v biologickom čase (vekom postavy, striedaním dňa a noci, ročných období)

✗ **rozdelenie sveta:** TAM HORE (príroda, hory, neskazení ľudia, láska, pokoj) a TAM DOLE (dediny, mestá, závisť)

✗ **rozprávkovosť:** dobro víťazí nad zlom, občas sa tam nachádza aj nadprirodzená sila (zvieratá, ktoré riešia situáciu), magické čísla

**Margita Figuli**

* **slovenská medzivojnová literatúra (1918 – 1945)**
* zbierka noviel **Pokušenie ---> 1. naturistické dielo** (1937), novely zobrazujú **vnútorný svet žien**, ktoré hľadajú šťastie
* historický román **Babylon ---> nepriamo naráža na fašizmus** (cez starovekú ríšu dobytú Peržanmi)

- naturistická novela **Tri gaštanové kone**

- sociálna a psychologická novela **o majetkových rozdieloch**, označuje sa ako **moderná rozprávka**

- **zobrazuje lásku Magdalény a dvoch mužov ---> Jana Zápotočného** (vášnivá a nebezpečná láska) **a Petra** (čistá a úprimná láska)

**Miesto a čas deja**: Orava a dediny Turiec, Leštiny, okolitá príroda, čas bližšie neurčený

**Téma**: príbeh lásky 2 mladých ľudí, ktorí musia prekonať nejednu prekážku

**Idea:** iba vytrvalosťou a čestnosťou môžeme dosiahnuť svoj cieľ, svoje šťastie

**Kompozícia:** dielo sa skladá z troch častí

**Rozprávač:** je v prvej osobe, je ním Peter

**Peter:** tulák, spravodlivý, statočný, skupuje drevo, je rozprávačom príbehu, od detstva miluje Magdalénu

**Jano:** najbohatší gazda v dedine, sok v láske Magdalény a Petra, zlý muž, ktorý navonok týra Magdalénu, ale vo vnútri ju miluje (nevie svoje city vyjadriť)

**Magdaléna:** ideálna a dobrá žena, spočiatku pasívna (rodičia jej riadia život)

➢ *Peter sa vracia do rodnej dediny s plánom požiadať svoju detskú lásku Magdalénu o ruku. Rovnaké plány má aj Jano Zápotočný s podporou Maliaričky (ctižiadostivá Magdalénina matka). Peter v horách Magdaléne sľubuje, že si po ňu do 3 rokov príde na troch gaštanových koňoch a bude mať vlastný dom. Rozhovor vypočuje Zápotočný a po Petrovom odchode Magdalénu znásilní a vezme si ju za ženu. Magdaléna porodí mŕtve dieťa. Po dvoch rokoch sa Peter vracia a nájde Magdalénu v nešťastnom zväzku so Zápotočným. Magdaléna zázrakom prekoná ťažkú chorobu a keď ju manžel opäť trápi tým, že musí držať koňa, ktorému vypaľuje nápis „tulák“, oslepený kôň svojho pána zabije. Dielo končí šťastne, odchodom Magdalény a Petra na troch gaštanových koňoch.*

***znaky rozprávky --->*** *magické číslo 3 (3 kone, 3 hlavné postavy, 3 podmienky, ktoré musí Peter splniť, aby získal Magdalénu), dobro víťazí nad zlom*