# Úlohy z finančnej matematiky na opakovanie

*Poznámka: Pokiaľ nie je v zadaní úlohy určené inak, počítame jednoduchý úrok a*

*používame štandard (30/360)*

1. O koľko eur vzrastie istina 17 830 € za 7 mesiacov a 23 dní (30,360), ak úroková miera je 12 % p.a.?
2. Koľko eur zaplatíme, ak k dlhu 36 800 € musíme pripočítať 9 % úrok za 8 mesiacov a 24 dní (30,360) ?
3. Pri 3% úročení sme získali za vklad 7000 € úrok 75 eúr. Za koľko dní sme tento úrok získali?
4. Pri 3% úročení sme za 157 dní úročenia získali úrok 29 eúr. Aký je náš vklad?
5. Pri úrokovej miere 6% p.a. zaplatil dlžník za 25 dní úrok 1 060 €. Aká veľká bola pôžička?
6. Dňa 3. marca sme založili účet úročený 2,8% p. a a vložili naň 1400 €. Dňa 8. júla sme vybrali 550 eúr. Koľko eúr a centov predstavuje úrok ku 31. 12. a aký je stav na našom účte?
7. Pri zloženom úrokovaní sme na začiatku mali 15000€ na účte, úročenom 5 percent p.a. Koľko je na účte po desiatich rokoch?
8. Na koľko eúr vzrastie vklad 1200 € na účte, úročenom 4% p. a za dobu dvanásť rokov pri ročnom zloženom úrokovaní?
9. Koľko rokov musíme nechať vklad na účte, úročenom zloženým úrokovaním 6 percent p.a., aby sa suma 5000 eúr zvýšila na sumu 9000€?