MARTIN KUKUČÍN : Dom v stráni

IDEA:

Život ľudí na ostrove Brač, odsudzovanie zemianstva

TÉMA:

Problém sedliactva v národnom spoločenstve, láska dvoch ľudí, ktorá stroskotá.

HL. POSTAVY:

**Mate Bera**c – težak sedliak, typ patriarchálneho

čoveka, ktorý je sice sedliak, ale na svoj stav je hrdý. Vie kam patrí a v tomto duchu sa snaží napraviť i cestu svojej dcéry.

**Šora Anzula Dubčicová:**

hrdá statkárka, ktorá si váži sedliaka Mateho za jeho prácu i názor na manželstvo Katice a Nika. Vie, že spoločenský rozdiel medzi jej synom a Katicou sa šikovnou taktikou prejaví v plnej miere.

**Katica:**

dcéra Mateho Beraca

**Niko Dubčic:**

mladý statkársky syn, ktorý sa po búrlivej mladosti rozhodne oženiť so sedliackym dievčaťom, a tak dokázať, že nie sú žiadne rozdiely medzi sedliakmi a statkármi.

**Zandome:**

Nikov priateľ, zámožný obchodník, ktorý vidí spločesnkú priepasť medzi Katicou a Nikom.

**Paško Bobic**

**Dorica Zorkovičová**

OBSAH DIELA:

Pod Grabovikom v stráni žije rodina težaka Mateho Beraca. V dedine je hostina, na ktorú prichádzajú i jeho dcéry Matija a Katica. Na plese sa Katica zapáči synovi statkárky Šory Anzuly Dubčicovej – Niko Dubčic. Šora Anzula má však vyhliadnutú inú nevestu – Doricu Zorkovičovú, ktorá je v ústave pre výchovu mladých dievčat. Ani Mate Berac s týmto vzťahom nesúhlasí. Šora Anzula si ho váži a tak sa dohodnú, že mladým nebudú brániťa nechajú tomu voľný priebeh preto, že ak ešte počkajú a vydržia, aby sa ukázalo, či ide o skutočnú lásku. Žiarli iba Paško Bobic, chudobný mládenec, ktorý má Katicu veľmi rád. Po čase sa vracia Dorica Zorkovičová a na obede u Dubčicovcov sa pričinením Šory Anzuly stretáva s Katicou. Katica spoznáva, že sa Niko zaľúbil do Dorice a preto dochádza medzi Katicou a Doricou k roztržke. Po oberačke ochorie Mate Berac a pri jeho smrteľnej posteli sa stretáva celá rodina – Dubčicovci aj Zorkovičovci. Nakoniec sa zmieruje aj Katica, ktorej lásku si opäť získava Paško Bobic.

## ****Dom v stráni - Martin Kukučín****

### ****Žáner:****

spoločenský román (dvojzväzkový)

### ****KOMPOZÍCIA:****

Román má 18 kapitol, člení sa na 4 časti. Dejová línia je umocnená striedaním ročných období, čím autor zdôraznil večný kolobeh života.

### ****ZÁPLETKA:****

láska Katice a Nika – ľudí z dvoch rozdielnych spoločenských vrstiev, medzi ktorými je obrovská priepasť, preto sa aj rozídu. Vyvíja sa od zaľúbenia, cez prehĺbenie vzťahu, prechádza do vytriezvenia, roztržka sa napokon končí zmierením.  
   
Dej sa odohráva **v Dalmácii**, úvodné kapitoly sú opisné, autor opisuje rôzne zvyky Chorvátov, používa aj dalmatínske slová.

## ****Dom v stráni – HLAVNÉ POSTAVY:****

### ****MATE BERAC****:

Hrdý sedliak, predstavuje patriarchálny spôsob života na dedine. Celý život ťažko pracoval, bojoval s ťažkými podmienkami. Je sebavedomý, v spoločnosti i v rodine sa teší veľkej autorite. Je starostlivý a múdry otec i starostlivý gazda – má najkrajšie vinice. Jeho životnou filozofiou je zachovanie tradícií. Jeho deti s ním však v tomto nesúhlasia. Syn Ivo chce odísť do Ameriky (hoci je dedičom , chce sa osamostatniť- má už svoju rodinu, ale v rodičovskom dome mu nič nepatrí).Dcéra Matija sa zas vydá do mesta – za murára. Aj Katica mieri vyššie – nechce sa vydať za obyčajného sedliaka, ale do panského domu.

### ****ŠORA ANZULA****

Vdova po kapitánovi Dubčićovi, bohatá zemianka, veľmi šikovná, dokázala zveľadiť majetok po mužovej smrti. Svojho syna vychovávala s materinskou láskou, bola na neho hrdá, ale uvedomovala si aj jeho chyby. Ľudia si ju vážia, chodia sa k nej radiť, lebo vedia, že je spravodlivá.

## ****Dom v stráni – DEJ:****

Základným motívom románu je láska a smrť. Na panskom plese očarí **Katica** svojou krásou mladého zemana **Nika**. Katica sa kvôli nemu rozíde so sedliackym mládencom Paškom Bobicom.   
  
Proti láske mladých sa postavia obe rodiny, najmä Katicin otec, Mate Berac. Katicu má zo svojich detí najradšej – nedovolí, aby bola hračkou v rukách pánov. Tvrdí, že medzi pánom a sedliačkou nemôže byť naozajstná láska, po čase z nej ostane iba sklamanie a zničená povesť aj budúcnosť dievčaťa.

**Aj šora Anzula vybrala pre Nika inú nevestu, Doricu Zorkovičovú.** Dorica je chudobné dievča, ale pochádza zo zemianskeho rodu a práve šora Anzula jej zabezpečila vzdelanie. Šora Anzula dúfa, že Niko predsa len zmení svoje rozhodnutie a napokon sa ožení s Doricou. Napriek tomu sa však rozhodne, že keď si to Niko bude naozaj želať, prijme Katicu za svoju nevestu. Presvedčí aj Mateho, aby sa nestaval proti Nikovi a Katici. Dohodnú sa, že im dovolia schádzať sa a lepšie sa spoznať. Domnieva sa, že aj tak sa skôr či neskôr rozídu, lebo prídu na to, že sa k sebe nehodia.   
  
Po čase začne aj Niko  viac uvažovať o svojej láske. Všimne si, že Katica zdedila niektoré nepríjemné vlastnosti po svojej vypočítavej a ctižiadostivej matke. Začína pochybovať, čo je u Katice na prvom mieste – či láska k nemu a či túžba byť paňou na dubčićovskom panstve. Od svadby so sedliačkou ho odhovára  i priateľ Zandome.  
  
**Šora Anzula zorganizuje hostinu,** na ktorú pozve Katicu i Doricu a Niko má tak možnosť obe dievčatá porovnávať. Katica sa mu zdá naivná, v panskej spoločnosti neohrabaná, kým Dorica jemná, kultivovaná, so spoločenským taktom. Situáciu ešte dovŕši výbuch Katicinej žiarlivosti. Vracia Katici slovo, ale necháva jej čas, aby si našla iného – kvôli rečiam. Katica  je nahnevaná, ale Mate jej pripomenie, že aj ona sa vzdala svojej lásky – Paška Bobicu bez veľkých výčitiek svedomia.  
  
Mate Berac umiera. Okolo jeho postele sa zíde celá rodina i všetci známi. Katica sľúbi otcovi, že sa vydá za Paška.  
  
**Smrť Mateho** – v zime – symbolizuje pominuteľnosť všetkých starostí, radostí a životných perspektív, symbolizuje zánik patriarchálneho zriadenia; atmosféra v okolí umierajúceho, pokora jeho najobľúbenejšej i naspurnejšej dcéry Katice, ktorá prijíma lásku najprv odmietnutého Paška, naznačuje ľudské zmierenie postáv.   
   
Autor sympatizuje sympatizuje s postavou Mate Beraca a s hodnotami, ktoré reprezentuje – úcta k práci a k pôde (keď cíti, že sa blíži jeho smrť, pokladá si za povinnosť rozlúčiť sa s pôdou, s poliami, s vinicami). Autor si však uvedomuje, že tento svet je už odsúdený na zánik. Vie, že budúcnosť patrí podnikateľom, ako je **Zandome**, jeho morálku však odsudzuje.

Zandome nemá dôveru v nevzdelaného težaka, dokonca ani obchod by mu nezveril do ruky. Zaujíma ho len zisk. „Slovám neverím a oduševňovať sa neviem. Ale verím čísliciam...“ Vie oceniť ženskú krásu jediným pohľadom a neváhal by spáchať dáky hriech so sedliačkou, ale nikdy by neurobil to, čo chce Niko – zobrať si sedliačku.