Mladý Európan

Súťaž družstiev, reprezentácia školy, vedomosti o Európe, napätie ale i zábava, to už patrí k celoslovenskej súťaži Mladý Európan, ktorú každoročne vyhlasuje Spišská regionálna rozvojová agentúra a informačné centrum Europa Direct so sídlom v Spišskej Novej Vsi. Tento ročník bol pre naše družstvo v zložení : Ľ. Konečná, K. Chovancová a B. Šimková viac ako úspešný. Po prvých dvoch kolách sa študentky tešili z postupu do rozhodujúceho tretieho kola. Strata 8 bodov síce nebola veľká, ale v treťom kole, kde okrem vedomostí rozhodovalo i šťastie a taktická voľba otázok, mohli byť tieto body rozhodujúce. Dievčatá však zabojovali, v poslednom kole presvedčivo zvíťazili a celkovo sa umiestnili na prvom mieste. Neskrývaná radosť z postupu do národného kola, ktoré sa uskutoční vo Vysokých Tatrách, bola zaslúžená. Ďakujeme a držíme palce.