**Nástup totalitnej moci**

Už v ten istý rok, ako komunisti uskutočnili štátny prevrat, narýchlo vytvorili novú komunistickú ústavu a v máji 1948 ju schválili. Nová **Ústava** definitívne zničila demokraciu v Československu. Nový režim sa volal **ľudová demokracia**, ale v skutočnosti to bola tvrdá diktatúra. Nová Ústava zakazovala iné strany, všetko sa zoštátnilo, súkromný majetok úplne zmizol, všetko bolo všetkých, tak znelo jedno z hesiel budovania socializmu. Komunisti zaviedli **cenzúru,** všetko čo sa vytlačilo a zverejnilo prešlo kontrolou, či náhodou niekto nepíše o strane (komunistickej strane) niečo zlé. Všetko počas budovania socializmu muselo byť v očiach verejnosti dobré, kritika sa odmietala.

Komunisti tvrdili, že jednotlivec, i konkrétny komunista sa môže mýliť, ale strana sa nemýli nikdy. Ak strana povedala, že február 1948 bol víťazný február, Lenin bol najväčší človek v dejinách, Stalin najmilovanejší a Sovietsky zväz bude náš priateľ na večné časy, tak to tak muselo byť a nikto nesmel pochybovať. Ak niekto pochyboval, alebo sa len pousmial, čakalo ho vyšetrovanie, prenasledovanie a často i smrť. Najhoršie obdobe, pre kritikov nového režimu boli 50 roky.

Vtedy sa uskutočnili **monsterprocesy** - vykonštruované procesy s „**nepriateľmi** **ľudu**“. Najznámejší je proces s **Miladou** **Horákovou**, **Rudolfom** **Slánskym** a ďalšími. Skrivenej „spravodlivosti“ neušli ani bývalý legendárny partizán **Viliam** **Žigor**. Komunisti obvinili kňazov, bohatých ľudí, bývalých demokratov alebo priateľov západu, že sú špióni, rozvracači republiky, skrátka že sú škodcami, ktorí treba vyhubiť. Mnohí skončili vo väzení, kde časom i zomreli, mnohí boli hneď popravení. Komunisti nezabudli obviniť i svojich vlastných presvedčených komunistov, aby ukázali verejnosti, že sa vedia očistiť. Tak prišli o život i mnoho významných osobností ako napr. **V**. **Clementis.** Novým komunistickým prezidentom sa stal **K.** **Gottwald**. Podobne ako v ZSSR i u nás sa buduje v 50 rokoch **kult** **osobnosti**. Gottwald je všade, všetko sa pomenuje po ňom a po Stalinovi. I náš najvyšší vrch sa prestal menovať Gerlachovský a dostal nové meno – **Stalinov** **štít**.

Začal sa **triedny** **boj**, takto komunisti nazvali boj pracujúcich proti bohatým a nekomunistom. Začali sa prenasledovať **katolíci**, **veriaci**. Veriaci boli občania druhej kategórie. Z kňaza, biskupa sa zo dňa na deň stali robotníci, šoféri a vodiči električiek.

Komunisti zriadili **ŠTB**. **Štátnu** **bezpečnosť**. Jej úlohou bolo sledovať ľudí. Kto sa správal podozrivo, bol okamžite stíhaný. ŠTB mala svojich **donášačov**, nevedeli ste napríklad, že váš kolega v práci je spolupracovník **ŠTB**, mysleli ste si, že je to kamoš, ale nebol. Ak ste napríklad v krčme povedali vtip na komunistov, on vás udal a jedného krásneho dňa si prišli po vás. Zvýšenie platu, povýšenie v práci, protekcia pre vaše deti mu boli prednejšie, ako česť a kamarátstvo s vami. Ľudia dostali strach, o politike sa prestalo rozprávať. Každý podozrieval každého, synovia špinili otca, lebo komunisti ho označili za nepriateľa ľudu. Nikto si nebol ničím istí. Takáto atmosféra nebola len u nás, naši komunisti boli oproti tým čínskym a sovietskym len učni, tam nepadali stovky a tisíce hláv, ale milióny. Komunizmus bol v tomto smere ohavnejší a barbarskejší ako nacizmus. **Mao** **Ce** **Tung** a **Stalin** sú najväčší masoví vrahovia v dejinách ľudstva.