Predmet **OZD** – Prosím o doplnenie poznámok do zošita OZD – téma: **POBYT VOZŇA PRI NAKLÁDKE A  VYKLÁDKE**, prečítajte si učivo a naučte sa!

**POBYT VOZŇA PRI NAKLÁDKE A VYKLÁDKE**

Za pobyt vozňa pri nakládke a vykládke účtuje dopravca prepravcovi poplatok za pobyt vozňa podľa tarify od času pristavenia vozňa na nakládku alebo vykládku oznámeného prepravcovi v správe o čase pristavenia vozňa do:

- **v obsadenej stanici s nepretržitou prevádzkovou dobou:** do času prevzatia naloženého alebo vyloženého vozňa dopravcom, vrátane vyčistenia miesta manipulácie;

- **v obsadenej stanici s určenou prevádzkovou dobou:**

a) do času prevzatia naloženého alebo vyloženého vozňa dopravcom, vrátane vyčistenia miesta manipulácie;

b) ak prepravca ukončí nakládku alebo vykládku vozňa v čase mimo prevádzkovej doby dopravcu a dopravca prevezme naložený alebo vyložený vozeň počas najbližšej prevádzkovej doby***, poplatok za pobyt vozňa sa počíta do času ukončenia nakládky alebo vykládky vozňa, ktorý prepravca oznámi dopravcovi***. Dopravca určí prepravcovi miesto a spôsob oznámenia času ukončenia nakládky alebo vykládky vozňa.

Ak počas najbližšej prevádzkovej doby dopravca neprevezme naložený alebo vyložený vozeň, počíta sa poplatok za pobyt vozňa až do času skutočného prevzatia naloženého alebo vyloženého vozňa dopravcom.

- **v neobsadenej stanici:** do ukončenia nakládky alebo vykládky vozňa, ktorý prepravca oznámi dopravcovi, ak dopravca prevezme naložený alebo vyložený vozeň v najbližšej prevádzkovej dobe.

*Pri tovare s úľavami z povinnosti nočnej nakládky alebo vykládky sa nočný čas nezapočítava do času, za ktorý sa účtuje poplatok za pobyt vozňa*. Nezapočítavanie sa vzťahuje iba na prvý nočný čas.

**Nočným časom sa rozumie čas od 17.00 hod. do 6.00 hod. v mesiacoch október až december**, január až marec príslušného kalendárneho roka.

V mesiacoch **apríl až september** príslušného kalendárneho roka **sa nočný čas rozumie čas od 21.00 hod. do 6.00 hod.**

Hodiny 17.00 a 21.00 spadajú do nočného času a 6.00 hod. do denného času.

10.3 Na vlečkách sa poplatok za pobyt vozňa vyúčtuje platiteľovi na základe Zmluvy o poskytovaní vlečkových služieb.