Predmet OZD – III. K – Prosím o doplnenie nového učiva do zošita OZD – začíname nový tematický celok: **Preprava za osobitných podmienok**, prečítajte a naučte sa nové témy!

**Preprava za osobitných podmienok**

*Patrí tu:*

* Preprava koľajových vozidiel na vlastných kolesách
* Preprava vo vozňoch AVV a v Ostatných vozňoch
* Preprava v cisternových vozňoch
* Preprava mimoriadnej zásielky
* Preprava živých zvierat
* Preprava ľahko skaziteľného tovaru
* Sprevádzanie vozňovej zásielky sprievodcom

**Preprava koľajových vozidiel na vlastných kolesách**

Za koľajové vozidlá na vlastných kolesách sa považujú dopravné prostriedky

(NHM 8601-8606) prepravované na vlastných kolesách po dopravnej ceste, okrem koľajových vozidiel patriacich dopravcovi.

Za prepravu koľajových vozidiel na vlastných kolesách sa účtuje dovozné a poplatky podľa tarify; - musí sa podať so samostatným nákladným listom.

Koľajové vozidlá na vlastných kolesách (NHM 8601-8604) nezaradené do vozidlového parku dopravcu môžu byť prevzaté na prepravu len vtedy, ak majú platný „**Technický preukaz koľajového vozidla**", ktorého číslo odosielateľ uvedie do stĺpca 11 „Pomenovanie tovaru“ nákladného listu.

*Koľajový žeriav môže byť prevzatý na prepravu len so sklopeným a zabezpečeným ramenom*.

Za **zabezpečenie a sprevádzanie koľajového vozidla na vlastných kolesách** zodpovedá **odosielateľ**.

**Preprava vo vozňoch AVV a v ostatných vozňoch**

Odosielateľ zodpovedá za obsluhu zvláštnych zariadení vozňa, dodržiavanie príslušných bezpečnostných opatrení stanovených Ž PP/N, prípadne inými bezpečnostnými predpismi podľa podmienok bilaterálnej dohody uzatvorenej s dopravcom.

*Naložené vozne AVV a ostatné vozne sa prepravujú s nákladným listom*. Prázdne vozne AVV a ostatné vozne, ktoré sa podávajú na prepravu ako dopravný prostriedok, sa môžu prepravovať s vnútroštátnym nákladným listom alebo s vozňovým listom CUV.

Za prepravu zásielky vo vozňoch AVV a v ostatných vozňoch, ako aj za prepravu prázdnych vozňov AVV a ostatných vozňov sa **účtuje dovozné podľa tarify**.

Pri poškodení vozňa AVV ako aj pri ostatných vozňoch, dopravca v stanici, v ktorej bolo poškodenie zistené vyhotoví „Protokol o poškodení nákladného vozňa“; postupuje ako pri prepravnej prekážke, s tým rozdielom, že sa riadi len pokynmi držiteľa vozňa.

Jeden diel protokolu zašle držiteľovi. Ak došlo k poškodeniu naloženého vozňa a bol poškodený tovar, na poškodený tovar vyhotoví dopravca komerčnú zápisnicu.