Predmet **OZD** – Prosím o doplnenie témy do zošita OZD, prečítajte si učivo a naučte sa!

**VECI VYLÚČENÉ Z PREPRAVY**

**Z prepravy sú vylúčené**:

- ***látky a predmety, ktorých preprava je zakázaná právnymi predpismi alebo opatreniami orgánov štátnej správy,***

***- predmety, ktoré sa svojimi rozmermi, hmotnosťou alebo povahou nehodia na prepravu vzhľadom na zariadenia, prevádzkové prostriedky a bezpečnosť železničnej prevádzky,***

***- nebezpečné veci, ktoré sú vylúčené z prepravy podľa RID***.

Ak dopravca po uzatvorení prepravnej zmluvy zistí, že zásielka obsahuje veci vylúčené z prepravy, neprevezme zásielku na prepravu a prepravná zmluva zaniká.

Ak dopravca po prevzatí zásielky na prepravu zistí, že zásielka obsahuje veci vylúčené z prepravy, zásielku zadrží a vylúči z prepravy. Ďalej postupuje ako pri prepravnej prekážke.

Za porušenie vyberie od odosielateľa čiastku vo výške päťnásobku dovozného podľa tarify.

Dopravca vyberie od odosielateľa čiastku vo výške päťnásobku dovozného podľa tarify aj v prípade, ak odosielateľ uvedie v prepravnom doklade nesprávne pomenovanie alebo vlastnosti nebezpečného tovaru alebo nebezpečného odpadu, alebo ak nesplnil podmienky na prepravu nebezpečného tovaru podľa RID alebo nebezpečného odpadu podľa RID a/alebo Zákona č. 79/2015 Z. z. o odpadoch a o zmene a doplnení niektorých zákonov (ďalej len Zákon o odpadoch).