Opakovanie naturizmu

1. **Pre prózu naturizmu nie je typické:**

A: rozprávkovosť, mýtickosť, tajomnosť B: príroda je často dejotvorným činiteľom

C: hrdinami sú ľudia žijúci ďaleko od civilizácie D: dominantná je téma vojny

1. **Znakom naturizmu nie je:**

A: rozprávkovosť – dobro víťazí nad zlom B: lyrizácia všetkých zložiek prózy

C: výnimočné postavy D: dôležité je postavenie dejovej línie

1. **Dielo *Tri gaštanové kone* je zo žánrového hľadiska:**

A: novela B: román C: básnická skladba D: poviedka

1. **Kone v diele *Tri gaštanové kone* predstavujú:**

A: hlúposť a neschopnosť B: namyslenosť a pýchu C: čistotu, dobro a silu

1. **Zápotočný v závere diela *Tri gaštanové kone* zomiera:**

A: obesením B: zastrelením C: pod kopytami koňa D: utopením

1. **Magdaléna je v diele *Tri gaštanové kone* zobrazená ako:**

A: aktívna mladá žena, ktorá dokáže bojovať za svoju lásku B: nešťastná obeť rodičovských sporov o majetok

C: praktická dievčina, ktorá dá prednosť majetku pred láskou D: mravne čistá postava, ktorá prijíma svoj osud

1. **Hlavnou myšlienkou diela *Tri gaštanové kone* je presvedčenie, že:**

A: človek sa nemá vzdávať svojich cieľov za nijakých okolností

B: žijeme iba jeden život, a preto ho treba vychutnať

C: prekážky treba prekonávať, ale zároveň sa treba striktne držať mravných noriem

D: najlepšia je zlatá stredná cesta – príliš veľká láska vedie k sebazničeniu

*- Bolo by najlepšie, Peter, keby sme sa už tu rozlúčili. So Zápotočným sa i tak nesmieš viacej stretnúť. Nielen preto, žeby ťa ohrozoval na živote, ale že by vyvolal hádku tu, pred toľkým svetom, a dal možnosť vláčiť naše mená po celom okrese. Omáľali by nás, špinili, kydali na nás najkrikľavejšiu hanu. A tomu všetkému sa môžeme vyhnúť. Nik ani nebude vedieť, že sme boli spolu, a ja prečkám ľahšie ten čas, kým sa zase stretneme.*

*– Ak myslíš, – vravím jej, – že takto je to najlepšie, podvolím sa. Ale teraz, keď som si istý, že nechceš nikomu inému patriť, len mne, nebojím sa nikoho na svete. Bol som trochu* ***nevýbojný*** *a zakríknutý, no takým ma robila obava, že som ťa už stratil. Ale keď viem, na čom som, vstúpila do mňa smelosť a odvážnosť, nebál by som sa niesť na svojich pleciach celú zem s morom i s vrchmi.*

**1. Doplň celé meno autora diela *Tri gaštanové kone.***

Margita Figuli

**2. Magdaléna sa v ukážke obáva stretnutia Petra a Zápotočného najmä preto, že:**

A: má o Zápotočného veľký strach. B: Peter je na rozdiel od Zápotočného neistý.

C: Zápotočný by mohol Petra aj zabiť. D: chce spor so Zápotočným urovnať sama.

**3. Peter v ukážke súhlasil, že sa vyhne Zápotočnému, lebo:**

A: sa osmelil a požiadal Magdalénu o ruku. B: o Zápotočného úmysloch hovoria aj druhí.

C: zistil, že je najmocnejší v širokom okolí. D: Magdaléna mu prejavila svoje nežné city.

**4. Ktoré z uvedených slovných spojení z ukážky nevystihuje význam slovesa *ohovoriť*?**

A: ... že by vyvolal hádku tu... B: ... dal možnosť vláčiť naše mená...

C: ... kydali by na nás hanu... D: ... omáľali by nás...

**5. Podčiarkni dve slová, ktoré dotvárajú synonymický rad k zvýraznenému slovu z ukážky:**

nesmelý, neprítulný, samotársky, plachý, neskrotený

**6. Kto je rozprávačom v diele *Tri gaštanové kone*?**

A: Magdaléna B: Jano Zápotočný C: Peter D: Jožko Greguš

**7. Ktorá z nasledujúcich viet nevystihuje postavu Jana Zápotočného?**

A: Bol najbohatším gazdom v dedine. B: Zobral si Magdalénu kvôli jej majetku.

C: Týral Magdalénu. D: Vo vnútri Magdalénu miloval.

**9. Dielo *Tri gaštanové kone* sa označuje ako moderná** …........rozprávka..................................

**10. Petrova prezývka v diele *Tri gaštanové kone* je:**

A: vandrák B: tulák C: bludár D: vagabund