**Aktivity na tému: Motivácia k učeniu**

**1. Slnko úspechov**

Pri tejto aktivite by si mali členovia skupiny uvedomiť, čo doteraz dokázali urobiť a čo z toho bolo pre nich obzvlášť dôležité. Každý žiak nakreslí na výkres slnko a svoje úspešné činnosti zakresľuje ako lúče. Mimoriadne výkony zobrazí ako dlhšie lúče. Potom o svojom slnku porozpráva spolužiakom.

Okrem individuálnych sĺnk môžu žiaci v skupinách opísať aj spoločné výkony, ktoré v priebehu roka spoločne zaznamenali v rámci triedy.

**2. Akrostich**

Žiakov rozdeľte do skupín. Každý člen skupiny napíše písmená svojho krstného mena pod seba na papier. Potom k jednotlivým písmenám pripojí pojmy, ktoré asociujú schopnosti, zručnosti a úspechy. Žiaci by sa mali snažiť napísať také pojmy, ktoré vyjadrujú niečo, čo na sebe naozaj oceňujú.

Napríklad ANDREA:

A mbiciózna

N ápaditá

D ochvíľna

R ozumná

E mpatická

A sertívna

V závere môžu žiaci všetky schopnosti a zručnosti potrebné na učenie napísať na jeden výkres a vyvesiť na nástenku. Môže im to slúžiť ako inšpirácia do budúcnosti.

**3. Nástroje myslenia**

Každý človek potrebuje na plnenie svojich súkromných a pracovných úloh určité „nástroje“ a musí s nimi vedieť zaobchádzať. V nasledujúcej aktivite by mali žiaci zamyslieť nad tým, čo človek potrebuje k tomu, aby vedel rýchlo a správne myslieť. Skupiny si napíšu zoznam zručností a schopností podľa ich vlastného uváženia. Môže to byť napríklad fantázia, odolnosť, trpezlivosť, ochota namáhať sa, radosť z premýšľania, radosť z čítania, vytrvalosť...Potom každá skupina prečíta svoj zoznam. Spoločne celá trieda vyberie určité schopnosti či zručnosti a potom ich napíšu na veľký plagát, ktorý potom umiestnia na nástenku. Plagát počas školského roka môže slúžiť ako motivácia pre tých, ktorí strácajú chuť učiť sa.

**4. Modelová hodina**

Kolegom by sme chceli ukázať ako by sa dalo študentov motivovať učeniu v predmete Pedagogika . Témou vyučovacej hodiny: Rodina .Na video ukážke zo seriálu Oteckov by sme chceli ukázať ako sa dá ľahko z motivovať študentov k učeniu , ako ľahko sa naučia na základe video ukážky typy rodín.