**Konštrukcia a materiálové zloženie predajného stánku:**

1. zosilnená oceľová nožnicová konštrukcia maľovaná tmavou práškovou farbou.
2. strecha stánku zo 100% vodeodolného materiálu – polyesteru 620D z vnútra potiahnutá gumou, 100% nepremokavý materiál 320 g/m2.
3. steny stánku 100% vodeodolný materiál – polyester 420D z vnútra potiahnutý gumou.
4. Plocha predajného stánku je v m2 je 9m2 /3m x 3m/.
5. Farba strechy a stien stánku je biela.
6. Stánok obsahuje 3 steny.

**Vybavenie predajného stánku:**

1. Predajný stánok je vybavený predajným pultom s policami zo strany predávajúceho, ktoré budú slúžiť na odkladanie baliaceho materiálu ako napríklad papierové tašky, igelitové tašky a iné. Predajný pult je chránený krycou nepremokavou plachtou – bannerom po celej dĺžke a to 3m a celej výške a to 0,85 m.
2. Regálom na uskladnenie trvanlivých potravinárskych výrobkov /balených trvanlivých medovníčkov, balených trvanlivých sušienok, baleného trvanlivého suchého pečiva a baleného trvanlivého drobného pečiva, balených trvanlivých oplátok, balených makróniek. Všetok potravinársky tovar je riadne balený, trvanlivý a nepodlieha uskladneniu v chladiacom priestore. Regál je z dreveného materiálu 0,70 m x 0,30 m x 1,5m (šxhxv).
3. Regálom na uskladnenie ostatného nepotravinárskeho tovaru /decoupage výrobky a to napríklad drevené decoupage výrobky, pozinkované decoupage výrobky, sklenené decoupage výrobky, polystyrénové decoupage výrobky a plastové decoupage výrobky, predaj jednoduchých odevných výrobkov ako zástery, termo rukavice na pečenie, prestierania, textilné vianočné ozdoby, textilné veľkonočné ozdoby, predaj patchworkových textilných výrobkov. Všetok nepotravinársky tovar je riadne balený. Regál je taktiež z dreveného materiálu 0,70 m x 0,30 m x 1,5 m (šxhxv).
4. Predajný stánok je ďalej vybavený skladacími stoličkami v počte 2 ks.
5. Oznamovacou drevenou tabuľou na popisovanie, ktorá bude umiestnená na predajnom pulte. Táto tabuľa má rozmer 0,70 m x 0,40 (vxš).
6. Stánok je ďalej vybavený pultom s drezom na umývanie rúk. Konštrukcia drezu je kovová striekaná bielou nezávadnou farbou, drez je osadený priamo v tejto konštrukcii. Drez je z nerezu o rozmere 40x50x15,5cm (hxšxv). Použitá voda z  sa odvádza do zbernej plastovej nádoby, ktorá je umiestnená pod týmto drezom a napojená priamo na drez. Čistá voda na umývanie rúk je zabezpečená plastovou nádobou s kohútikom na pustenie a zastavenie vody, táto nádoba je umiestnená nad drezom tak aby bolo zabezpečené riadne umývanie rúk. Teplá voda je zabezpečená prietokovým ohrievačom vody HAKL VA 114, príkon 1,4 kW spolu s nízkotlakovou batériou HAKL, ktorý je určený pre zapojenie na samospád vody s inštaláciou nad drez. Objem zásobníka je 6,8 l. Rozmer konštrukcie v ktorej je osadený drez je 40x50x1,50 (hxšxv).
7. Elektrina na riadny chod prietokového ohrievača vody je zabezpečená regulátorom elektrického napätia, ktorý je napojený na autobatériu. V prípade ak organizátor akcie na ktorom bude predaj realizovaný poskytne elektrinu tak bude odoberaná elektrina od tohto organizátora akcie.
8. Na odkladanie si ošatenie je stánok vybavený plechovou skriňou, ktorá je umiestnená vedľa drezu na umývanie rúk. Táto časť predajného stánku je s čelnej strany prekrytá reklamným paravanom.

Vypracoval: Mária Kašická

Dňa: 19.09.2017

.............................................

podpis