**Názov projektu:** Vypestuj si ma

**Autor projektu:** Bc. Rebeka Segečová

**Forma realizácie:** Prezenčná

**Skupina žiakov:** Žiaci 6. ročníka ZŠ

**Trvanie projektu:** 2 mesiace

**Vyučovacie predmety:** Biológia

**Prierezové témy:** Tematický celok v 5.ročníku- Život na poliach a lúkach, Tematický celok v 6. ročníku-Vnútorná stavba tela rastlín a húb.

**Hlavný cieľ projektu:** Zistiť, zhromaždiť a aplikovať získané informácie o pestovaní a využití

známych druhov zeleniny.

**Očakávane výstupy:** Fotodokumentácia pestovania vybraného druhu v časovom intervale,

forma poster/plagát, fotografický záznam, nákresy rastlinného tela, jednoduchý popis

fotodokumentácie a využitia v domácnosti.

**Rozvíjane kľúčové kompetencie žiakov:**

• **Komunikačné kompetencie:** grafické a písomné spracovanie projektu, prezentovanie

výsledkov.

• **Matematická kompetencia a základné kompetencie v oblasti vedy a techniky, digitálna**

**kompetencia:** využívane matematicko-technických postupov k spracovaniu informácií

do názornej schémy, využívanie počítačovej techniky k spracovaniu a vyhľadávaniu

informácií

**• Naučiť sa učiť**: analyzovať, hodnotiť, riešiť nastolený problém, učiť sa poznávaním

vzťahov a súvislostí.

• **Iniciatívnosť a podnikavosť:** individuálna práca, samostatné plánovanie a realizácia

projektu.

**• Spoločenské a občianske kompetencie:** uvedomenie si významu potreby pestovania,

význam pre človeka

**Kritéria hodnotenia projektu:** Hodnotenie spracovania posteru (2/3 váhy), prezenčná

prezentácia výsledkov (1/3 váhy). Hodnotenie známkou.

**Organizácia projektu/hodiny**

**Motivačná fáza** Zahŕňa vysvetlenie spracovania projektu, súčasť prvej hodiny z preberaného

tematického celku-Vnútorná stavba tela rastlín a húb. V priebehu nasledujúcich hodín, občasná názorná ukážka spracovania projektu žiakov z predchádzajúcich rokov, buď v úvode resp. v závere hodiny (cieľ pripomenutie spracovania projektu a názorná ukážka realizácie, možnosť

realizácie).

**Expozičná fáza**

V závere tematického celku vyhradené 2 týždne/4 vyučovacie hodiny na prezentovanie realizácií projektov žiakmi. (5 minút 1 prezentácia).

**Diagnostická fáza, Hodnotenie žiakov:** Hodnotenie známkou, spracovanie projektu 2/3

hodnotenia, výstup 1/3 hodnotenia.

**Použitá literatúra**

UHEREKOVÁ, M. 2020. *Biológia pre 6. ročník základnej školy a 1.ročník gymnázia s osemročným štúdiom.* Expol pedagogika. ISBN 9788080915384

**Medzipredmetové vzťahy**

**Poznámky učiteľa:** Žiak si môže vybrať ľubovoľnú plodinu, bylinu. Dokumentuje proces sadenia a rastu, v časovom intervale 2 mesiacov, stručne popíše charakteristiku rastliny a jej využitie v domácnosti resp. ľudskou osobou. Žiak popisuje vhodne a potrebné podmienky k optimálnemu rastu rastliny.

**Príprava projektu – zámer plánovanie**

**Realizácia projektu**: spracovanie projektu v domácich podmienkach, vyhodnotenie

a prezentácia výsledkov prezenčne na vyučovacej hodine.

**Prezentácia výsledkov žiakov:** Poster/plagát, čas prípravy 2 mesiace, prezentovanie výsledku-

trvanie 5 min.

**Cieľ:** Zistiť a zhromaždiť informácie o pestovaní a využití, porovnať získané informácie s odbornou literatúrou. Jednoduchý záznam podmienok na pestovanie vybraného druhu.

**Vyhodnotenie projektu na základe stanovených kritérií:** slovný popis úrovne spracovania

projektu, hodnotený známkou, len kladné hodnotenia, záporné len pri neodovzdaní.

**Výstupy:** Jednoduché záznamy o pozorovaní rastu vybraného druhu zeleniny, vplyve

podmienok na jeho rast, fotografie, nákresy, tabuľky, grafy a pod. Prehľad o raste vybraného

druhu zeleniny a vplyve podmienok na jeho rast.

**Pomôcky:** Učebnica, PC technika – internet, fotoaparát a iné príslušenstvo na spracovanie

digitálneho záznamu. Výkres, písacie potreby. Semená a pestovateľské potreby.