**Príprava na Testovanie 9 – čítanie s porozumením**

**TEXT:**

Vznik reči **– schopnosti hovoriť** – súvisí so schopnosťou človeka myslieť, uvedomovať si okolitý svet a reagovať naň. Je pravdepodobné, že prvé dorozumievanie umožňovali ľudské zvuky. Podľa predpokladov vedcov sa počiatky formovania reči datujú do obdobia 40 – 30 tisíc rokov pred Kristom. Neskôr sa formovali hlásky, ktoré podľa istých pravidiel človek spájal do slabík, slov a slová do viet.

Súhrn pravidiel o používaní všetkých prvkov jazyka (hlások, slabík, slov, viet) tvorí usporiadaný systém, ktorý nazývame jazyk. Všestranným výskumom jazyka sa zaoberá jazykoveda (lingvistika). Jazykoveda ako náuka o jazyku sa člení na:

- hláskoslovie (fonetiku) – náuku o hláskach, zvukovej stránke jazyka

- náuku o slovnej zásobe (lexikológiu)

- gramatiku, ktorú členíme na: tvaroslovie (morfológiu, ktorá sa zaoberá slovnými druhmi a ich gramatickými kategóriami a vetnú skladbu (syntax), ktorá sa zaoberá vetnými členmi, skladmi, vetami

- sloh (štylistiku)

(Zdroj: J. Krajčovičová – J. Kesselová, Slovenský jazyk pre 9. ročník základnej školy a 4. ročník gymnázií s osemročným štúdiom)

**Úlohy: pri úlohách 1 – 9 správnu odpoveď zakrúžkuj**

**1. Z textu vyplýva, že:**

A/ prvé dorozumievanie umožňovali hlásky

B/ človek hlásky spájal do slabík a slov

C/ jazyk je náhodne usporiadaný systém

D/ počiatky formovania reči sa datujú do novoveku

**2. Z textu nevyplýva, že:**

A/ hlásky sa spájali do slabík, slov a slová do viet

B/ jazyk je súhrn pravidiel o používaní všetkých prvkov jazyka

C/ lingvistika je náuka o hláskach

C/ vetnými členmi sa zaoberá syntax

**3. Slovo jazyk patrí medzi slová:**

A/ jednovýznamové B/ neplnovýznamové C/ frazeologizmus D/ viacvýznamové

**4. V prvej vete podčiarknuté slová sú:**

A/ zhodný prívlastok B/ nezhodný prívlastok

C/ príslovkové určenie D/ prístavok

**5. V ktorej možnosti sú správne určené vetné členy vo vete: *Prvé dorozumievanie umožňovali ľudské zvuky.***

A/ zhodný prívlastok; priamy predmet; prísudok; zhodný prívlastok; podmet

B/ zhodný prívlastok; nepriamy predmet; prísudok; nezhodný prívlastok; podmet

C/ príslovkové určenie; priamy predmet; prísudok; zhodný prívlastok; vetný základ

D/ zhodný prívlastok; podmet; vetný základ; nezhodný prívlastok; predmet

**6. V ktorej možnosti sú správne určené vzory nasledujúcich podstatných mien: *reči, zvuky, vedcov, dorozumievanie, pravidiel, slovách:***

A/ dlaň; dub; stroj; vysvedčenie; mesto; srdce

B/ kosť; dub; chlap; vysvedčenie; mesto; mesto

C/ ulica, dub, hrdina, srdce, mesto, srdce

D/ dlaň, stroj, chlap, vysvedčenie, srdce, mesto

**7. V podčiarknutých slovách v texte sa nachádzajú:**

A/ 2 tvrdé spoluhlásky, 3 mäkké spoluhlásky, 5 obojaké spoluhlásky

B/ 3 tvrdé spoluhlásky, 4 mäkké spoluhlásky, 3 obojaké spoluhlásky

C/ 3 tvrdé spoluhlásky, 2 mäkké spoluhlásky, 5 obojaké spoluhlásky

D/ 3 obojaké spoluhlásky, 3 tvrdé spoluhlásky, 4 mäkké spoluhlásky

**8. Jazykovými štýlmi sa zaoberá veda:**

A/ morfológia B/ fonetika C/ lexikológia D/ štylistika

**9. Nachádza sa v texte radová číslovka?**

ÁNO NIE

**10. Vypíš z textu tri vzťahové prídavné mená:**

....................................................................................................................................

**11. Vypíš z textu päť abstraktných podstatných mien:**

..............................................................................................................................................

**12. Nájdi v texte jednočlennú vetu a napíš ju:**

............................................................................

**13. Vypíš z textu krátky tvar osobného zámena:** ............................................

**14**. **Vypíš z textu dve slovesá v minulom čase, 3. osobe plurálu:**

...............................................................................

**15.** **Vypíš z textu jednu vokalizovanú predložku:** .....................................

**Príprava na Testovanie 9 – čítanie s porozumením**

**Riešenie**

**TEXT:**

Vznik reči **– schopnosti hovoriť** – súvisí so schopnosťou človeka myslieť, uvedomovať si okolitý svet a reagovať naň. Je pravdepodobné, že prvé dorozumievanie umožňovali ľudské zvuky. Podľa predpokladov vedcov sa počiatky formovania reči datujú do obdobia 40 – 30 tisíc rokov pred Kristom. Neskôr sa formovali hlásky, ktoré podľa istých pravidiel človek spájal do slabík, slov a slová do viet.

Súhrn pravidiel o používaní všetkých prvkov jazyka (hlások, slabík, slov, viet) tvorí usporiadaný systém, ktorý nazývame jazyk. Všestranným výskumom jazyka sa zaoberá jazykoveda (lingvistika). Jazykoveda ako náuka o jazyku sa člení na:

- hláskoslovie (fonetiku) – náuku o hláskach, zvukovej stránke jazyka

- náuku o slovnej zásobe (lexikológiu)

- gramatiku, ktorú členíme na: tvaroslovie (morfológiu, ktorá sa zaoberá slovnými druhmi a ich gramatickými kategóriami a vetnú skladbu (syntax), ktorá sa zaoberá vetnými členmi, skladmi, vetami

- sloh (štylistiku)

(Zdroj: J. Krajčovičová – J. Kesselová, Slovenský jazyk pre 9. ročník základnej školy a 4. ročník gymnázií s osemročným štúdiom)

**Úlohy: pri úlohách 1 – 9 správnu odpoveď zakrúžkuj**

**1. Z textu vyplýva, že:**

A/ prvé dorozumievanie umožňovali hlásky

B/ človek hlásky spájal do slabík a slov

C/ jazyk je náhodne usporiadaný systém

D/ počiatky formovania reči sa datujú do novoveku

**2. Z textu nevyplýva, že:**

A/ hlásky sa spájali do slabík, slov a slová do viet

B/ jazyk je súhrn pravidiel o používaní všetkých prvkov jazyka

C/ lingvistika je náuka o hláskach

C/ vetnými členmi sa zaoberá syntax

**3. Slovo jazyk patrí medzi slová:**

A/ jednovýznamové B/ neplnovýznamové C/ frazeologizmus D/ viacvýznamové

**4. V prvej vete podčiarknuté slová sú:**

A/ zhodný prívlastok B/ nezhodný prívlastok

C/ príslovkové určenie D/ prístavok

**5. V ktorej možnosti sú správne určené vetné členy vo vete: *Prvé dorozumievanie umožňovali ľudské zvuky.***

A/ zhodný prívlastok; priamy predmet; prísudok; zhodný prívlastok; podmet

B/ zhodný prívlastok; nepriamy predmet; prísudok; nezhodný prívlastok; podmet

C/ príslovkové určenie; priamy predmet; prísudok; zhodný prívlastok; vetný základ

D/ zhodný prívlastok; podmet; vetný základ; nezhodný prívlastok; predmet

**6. V ktorej možnosti sú správne určené vzory nasledujúcich podstatných mien: *reči, zvuky, vedcov, dorozumievanie, pravidiel, slovách:***

A/ dlaň; dub; stroj; vysvedčenie; mesto; srdce

B/ kosť; dub; chlap; vysvedčenie; mesto; mesto

C/ ulica, dub, hrdina, srdce, mesto, srdce

D/ dlaň, stroj, chlap, vysvedčenie, srdce, mesto

**7. V podčiarknutých slovách v texte sa nachádzajú:**

A/ 2 tvrdé spoluhlásky, 3 mäkké spoluhlásky, 5 obojaké spoluhlásky

B/ 3 tvrdé spoluhlásky, 4 mäkké spoluhlásky, 3 obojaké spoluhlásky

C/ 3 tvrdé spoluhlásky, 2 mäkké spoluhlásky, 5 obojaké spoluhlásky

D/ 3 obojaké spoluhlásky, 3 tvrdé spoluhlásky, 4 mäkké spoluhlásky

**8. Jazykovými štýlmi sa zaoberá veda:**

A/ morfológia B/ fonetika C/ lexikológia D/ štylistika

**9. Nachádza sa v texte radová číslovka?**

ÁNO – v texte Slovenský jazyk pre 9. ročník základnej školy a 4. ročník gymnázií s osemročným štúdiom)

**10. Vypíš z textu tri vzťahové prídavné mená:**

**ľudské, zvukový, slovné, gramatické, vetné....**

**11. Vypíš z textu päť abstraktných podstatných mien:**

Schopnosť, vznik, zvuk, predpoklad, pravidlo, súhrn....

**12. Nájdi v texte jednočlennú vetu a napíš ju:**

Je pravdepodobné, že........

**13. Vypíš z textu krátky tvar osobného zámena:** naň

**14**. **Vypíš z textu dve slovesá v minulom čase, 3. osobe plurálu:**

**umožňovali, formovali**

**15.** **Vypíš z textu jednu vokalizovanú predložku:** so (schopnosťou)

22 bodov