**Meno vyučujúceho:** Bc. Rebeka Segečová

**Škola:** Gymnázium SNP 1, Gelnica

**Vyučujúci predmet:** Občianska náuka

**Ročník:** 2. ročník

**Dátum:** 08.11.2021

**Predmet:** Občianska náuka

**Typ vyučovacej hodiny:** Hodina základného typu

**Vzdelávacia oblasť:** Človek a spoločnosť

**Tematický celok:** Človek ako jedinec

**Téma:** Učenie

**Kľúčové pojmy učiva:** učenie, mechanické učenie, logické učenie, zapamätávanie, zabúdanie.

**Ciele:**

**Kognitívne:**

Žiaci dokážu:

* Vymenovať druhy učenia (zapamätanie).
* Vedieť uviesť rozdiel medzi jednotlivými učebnými štýlmi (zapamätanie).
* Zdôvodniť dôležitosť dodržiavania praktických rád pri učení (hodnotenie).

**Afektívne:**

Žiaci dokážu:

* Dodržiavať pravidlá slušnej komunikácie (aplikácia).
* Vypočuť si názor spolužiakov (porozumenie).
* Povzbudiť spolužiaka (porozumenie).
* Uvedomiť si dôležitosť spoznania svojho učebného štýlu (porozumenie).

**Psychomotorické:-**

**Typ vyučovacej hodiny:** Klasická, trvanie 45 minút

**Vyučovacie metódy:** motivačný rozhovor, slovná monologická(výklad, vysvetľovanie),demonštračná metóda (prezentácia), autodidaktická metóda (VARK test), metóda poprehadzované vety

**Organizačné formy výučby:** Frontálna práca

**Didaktické prostriedky:** notebook, prezentácia, dataprojektor, VARK test, kartičky so slovami, lepiaca páska, nožnice, tabuľa.

**Štruktúra vyučovacej hodiny:**

1. **Organizačná fáza vyučovacej hodiny** *(čas 1 minúta)*

Príchod do triedy, pozdrav, kontrola prítomnosti žiakov/evidencia chýbajúcich žiakov, zápis do Edupage.

*„Dobrý deň, žiaci. Ako sa máte? Skontrolujem prítomnosť žiakov a zapíšem do triednej knihy. Skontrolujem či žiaci majú pomôcky na vyučovaciu hodinu.“*

1. **Motivačná časť vyučovacej hodiny** *(motivačný rozhovor, frontálna práca, čas 5 minút)*

*„Na dnešnej hodine sa budeme venovať téme Učenie. Cieľom dnešnej hodiny bude nadobudnúť nové vedomosti ohľadom témy Učenie-budete ovládať jednotlivé druhy učenia, ako prebieha proces osvojovania a zabúdania. Oboznámite sa jednotlivými učebnými štýlmi a sa dozviete aký učebný štýl u vás prevažuje.“*

1. **Preverovanie vedomostí** *( frontálna práca, čas 10 minút)*

Ústne skúšanie žiakov (nové učivo Inteligencia + 2 učivá opakovanie).

1. **Expozičná fáza vyučovacej hodiny** *(výklad, vysvetľovanie, demonštrácia, rozhovor, frontálna práca, prezentácia, notebook, dataprojektor, čas 20 minút)*

*„Milí žiaci formou prezentácie si preberieme dnešné učivo. Žiaci poprosím Vás aby ste pozorne počúvali a priebežne si zapisovali poznámky do zošita.“*

*Prezentáciu dopĺňam vysvetľovaním žiaci pozorne počúvajú a priebežne si zapisujú poznámky do zošita.*

*V prípade nevedomostí alebo nepochopení so mnou žiaci komunikujú a dávajú mi otázky ohľadom učiva.*

*Učebný text formou prezentácie.*

*Poďakovanie za pozornosť. Po ukončení prezentácie budú žiaci ďalej pracovať.*

**5.Fixačná fáza vyučovacej hodiny** *(metóda poprehadzované vety, frontálna práca, kartičky so slovami, lepiaca páska, nožnice, tabuľa, čas 5 minút )*

V tejto fáze si zopakujeme, čo sme sa dnes na hodine naučili. Na stole mám pripravené kartičky. Budeme skladať proces osvojovania učiva a proces zabúdania. Žiaci postupne prichádzajú lepiť kartičky na tabuľu. Keď sa už kartičky minú, tak prečítam ako majú byť správne poukladané a na konci si spoločne celá trieda ešte raz prečíta správnu postupnosť, čím si zafixujú nové vedomosti.

**6.Uloženie domácej úlohy** *(2 minúty)*

Zadám žiakom domácu úlohu: *„Vašou domácou úlohou bude sformulovať, kroky, ktoré Vy dodržiavate pri učení.“*

**7.Zhodnotenie práce, Záver vyučovacej hodiny** *(2 minúty)*

Zhodnotenie naplnenia cieľa vyučovacej hodiny, na konci vyučovacej hodiny pochválim žiakov, ukončenie, pozdrav.

„*Žiaci blížime sa k záveru dnešnej hodiny. Musím Vás dneska pochváliť boli ste dneska šikovní. Vidíme sa na budúcej hodine. Prajem Vám pekný deň. Dovidenia.“*

**Prílohy**