**Rozbor lyrických básní**

**Lyrika je literárny druh, ktorý nemá dej, vyjadruje pocity, nálady, dojmy, myšlienky a úvahy autora, odzrkadľuje stav.**

**ZNAKY LYRIKY:**

* **subjektívnosť** (subjektívny druh) – osobný názor, postoj autora
* **lyrický subjekt** – vypovedá za autora, často splýva s autorom
* **emocionálnosť** – vyjadrovanie emócií, pocitov, nálad, citov
* **nesujetovosť – nedejovosť**
* **metaforickosť** – vyjadrovanie prostredníctvom básnických prostriedkov
* **gnómický čas** – nevymedzený, neobmedzený čas
* **monologickosť** – monológ lyrického hrdinu
* **statické motívy** – základné motívy sú nemenné
* viazaná forma reči (rytmizovaná) – **verš**
* jej úlohou je vzbudzovať pocit krásna

**Rozdelenie lyriky podľa prístupu autora k téme:**

1. **Náladová lyrika (impresívna)** – vyjadruje citové rozpoloženie lyrického hrdinu
2. **Opisná lyrika (deskriptívna)** – opisuje javy, udalosti očami lyrického hrdinu
3. **Úvahová lyrika (reflexívna)** – vyjadruje úvahu lyrického hrdinu nad istým problémom, javom

**Rozdelenie lyriky podľa tematiky:**

1. **Intímna lyrika (osobná)** – vyjadruje pocity, city lyrického hrdinu, jeho vnútorný svet. Najčastejšou témou intímnej lyriky je radosť, láska, smútok,...Ide o najväčší okruh básní. V rámci intímnej lyriky ešte osobitne vyčleňujeme rodinnú a ľúbostnú lyriku.
2. **Prírodná lyrika** – vyjadruje pocity, city lyrického hrdinu, ktoré vznikli pod silným vplyvom prírody.
3. **Spoločenská lyrika (občianska, politická)** – vyjadruje pocity, city lyrického hrdinu vo vzťahu k celej spoločnosti, pocity, city vyvolané spoločenskými príčinami (sociálny útlak, ekonomické problémy, vojnové udalosti, mierové udalosti,...).

**Rozbory jednotlivých básní:**

**Sládkovič – Marína (úryvok) – ukážka č. 1**

Ja sladké túžby, túžby po kráse

spievam peknotou nadšený,

a v tomto duše mojej ohlase

svet môj je celý zavrený.

Z výsosti Tatier ona mi svieti,

ona mi z ohňov nebeských letí,

ona mi svety pohýna,

ona mi kýva zo sto životov:

no centrom, živlom, nebom, jednotou

krás mojich – moja Marína

*41*

*Možno mi tvojich úst sa odrieknuť,*

*možno mi ruky nedostať,*

*možno mi v diaľky žiaľne utieknuť,*

*možno mi nemilým ostať,*

*možno mi ústam smädom umierať,*

*možno mi žialiť v samote,*

*možno mi život v púšťach zavierať,*

*možno mi nežiť v živote,*

*možno mi seba samého zhubiť:-*

*nemožno mi ťa neľúbiť! –*

**1. Napíšte názov diela, z ktorého je ukážka 1:**

**2. Napíšte celé meno autora tohto diela:**

1. **Do akého literárneho obdobia zaraďujeme tvorbu tohto autora?**
2. **Rytmus veršového systému, ktorý použil básnik, je založený na:**

(A) striedaní dlhých a krátkych slabík,

(B) striedaní prízvučných a neprízvučných slabík,

(C) rovnoslabičnosti veršov,

(D) rovnakom počte stôp vo verši.

**5. V diele, z ktorého je ukážka, nachádzame dva základné motívy, a to:**

1. lásku k vlasti, ktorá autorovi splýva s láskou k žene,
2. lásku k domovu, ktorá je v súlade s láskou k cudzine,
3. lásku k domovu, ktorá je v protiklade s láskou k cudzine,
4. lásku k žene, ktorú autor chápe oddelene od lásky k vlasti.

**6. Napíšte rýmovú schému strofy *41*:**

**7. Napíšte, akú opakovaciu figúru použil básnik v strofe *41*:**

**8. Okrem úvah o láske, ktoré ďalšie témy rozvinul autor v tejto skladbe?**

**IVAN KRASKO**

* **vlastným menom Ján Botto**
* **autor len dvoch básnických zbierok: NOX ET SOLITUDO a VERŠE**
* **predstaviteľ symbolizmu**

**Symbolizmus** je smer, ktorý vznikol na prelome 19. a 20 storočia vo Francúzsku.  
Spolu s parnasizmom a impresionizmom patria k tzv**. LITERÁRNEJ MODERNE**.   
**Znaky**: človek samotár, dostáva sa do rozporu so spoločnosťou (**podobnosť s romantizmom**), zdôrazňuje sa autorský subjekt, subjektívnosť na úkor objektívnosti, lyrický subjekt citlivo vníma spoločnosť, odmieta meštiacku ideológiu a morálku, **do popredia sa dostáva básnikovo JA, (revolta voči morálke, konvenciám)**

* **písal poéziu :**

**a/ osobnú – ľúbostnú**, najmä sklamania z nenaplnených vzťahov: **Už je pozde**, Aminke, Chladný dáždik, Balada o jednej milej ....

**b/ poéziu spoločenskú** : Otcova roľa, Baníci**, Jehovah**

**c/ poéziu reflexívnu - úvahovú:**  **Topole,** Ja

**Rozbor básne Topole:**

*Hej, topole, tie topole vysoké! Hej, topole, tie topole bez žitia!*

*Okolo nich šíre pole – nemo stoja v úzkom kole*

*Čnejú k nebu veľké, čierne − prízraky sťa z nirvány by −*

*− zrovna jako čiesi bôle − pozerajú v prázdno dole*

*topole. topole.*

*Hej, topole, tie topole bez lístia! Hej, tie hrdé, vysočizné topole!*

*Duch jak čísi špatnej vôle Ako vzhľad ich duch môj zmizne.*

*hrdo stoja ošarpané, Hore...? Dolu...? Do nirvány...?*

*v mraze, vetre nahé, holé − Ako havran ošarpaný*

*topole. do noci...*

**1. Aký cit/pocit autora vyjadruje báseň *Topole*?**

(A) Lásku. (B) Úctu. (C) Oddanosť. (D) Osamelosť.

**2. V ktorej možnosti je správne vysvetlený význam symbolu *noc* z poslednej strofy básne *Topole*?**

(A) Nádej. (B) Minulosť. (C) Spánok. (D) Ničota.

**3. V ktorej možnosti nie je uvedené prirovnanie?**

(A) *(čnejú) jako čiesi bôle* (C) *duch jak čísi špatnej vôle*

(B) *tie hrdé, vysočizné topole* (D)*prízraky sťa z nirvány by*

**4. Vypíšte z druhej strofy básne *Topole* jedno slovo, ktoré navodzuje pocit neurčitosti:**

**5. Z druhej strofy básne *Topole* vypíšte jedno slovo, v ktorom neplatí rytmický zákon:**

**6. Vypíšte z poslednej strofy básne *Topole* jedno citovo zafarbené slovo so zveličujúcim významom:**

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**ROZBORY BÁSNÍ :**

**IVAN KRASKO: V TAJNOM...**

*V tajnom srdca svojho kútku, srdce moje , ty si vina,*

*trhám, ničím nezábudku. že ten kvietok vždy počína -*

*Trhám, trhám, myslím časte, ty si hlúpe, nevieš ani,*

*že už viacej nenarastie. že už mŕtvo, pusto v stráni.*

*Ničím kvietok, sadím tŕnie, Hrdlička z nej vyplašená,*

*nezábudka len nehynie – vetrík na nej nezastená-*

*nevadí jej tŕnie chrastie, dávno javor vyrúbali,*

*ona pučí, kvitne, rastie. kupčík z neho uhlie páli.*

1. **Vypíšte z prvých dvoch strof básne jeden verš, v ktorom je obrazne vyjadrené plynutie času.**
2. **Aký duševný stav lyrického hrdinu nevyjadruje táto báseň:**

**a/ smútok b/ vnútornú bolesť c/ beznádejnosť d/ nenávisť**

1. **Pomenujte básnický prostriedok v prvých dvoch zvýraznených veršoch.**
2. **Čo symbolizuje ( podľa vás ) nezábudka v srdci lyrického hrdinu?**
3. **K  akému druhu lyriky by ste zaradili túto báseň?**

**I. KRASKO: PIESEŇ**

*Čnie clivo smútok lesov v tvrdosť večera V nehybné vody vŕba sklonená*

*a v údolinu hmla už spadala začína znovu dávny ťažký sen.*

*Ó, tvoje oko niekam pozerá Ó, chybí niekto v čiesi ramená*

*a duša jak by denne kleslá plakala. a nieto miesta, niet tam trošku miesta preň!*

*V šedivej nálade sa dlho, dlho večerí,*

*havrany tvrdo v hniezdach pospali.*

*Významné mlčanie, hľa, padá na pery...*

*Ó, múdri dávno, dávno dúfať prestali!*

1. Aký duševný stav **nevyjadruje** báseň ?

a/ sklamanie b/ zadosťučinenie c/ nostalgiu d/ smútok

1. **Vypíšte z ukážky metonymiu**
2. **V podčiarknutom verši sú skombinované tri básnické prostriedky. Pomenujte ich:**

.. *a duša jak by denne kleslá plakala*

1. **Symbolom pesimizmu a beznádeje u I.Kraska je:**

a/ vŕba b/ havran c/ hmla d/ voda

1. **Vypíšte z básne ten verš / verše, v ktorých je naznačený definitívny rozchod a koniec vzťahu.**
2. **Nájdite** v básni epizeuxu:
3. **Nájdite v básni epiteton, ktorý môžeme zároveň považovať za oxymoron:**