Naše dve študentky na celoslovenskom kole SOČ

Na základe umiestnenia v krajskom kole sa naše študentky **Mária Boršodiová** (VII.O) a **Jiayi Lin** (III.A) v dňoch **25. – 27.4.2018** zúčastnili na celoslovenskom kole súťaže stredoškolských odborných prác (SOČ). Študentky súťažili v týchto odboroch: odbor č. 8: Cestovný ruch, hotelierstvo a gastronómia (**Mária Boršodiová) s témou *Smolník – zabudnutá história?* a v** odbore č. 16: Teória kultúry, umenie, umelecká, odevná tvorba (**Jiayi Lin) s témou *Analyzovaný preklad vybraného diela z čínštiny do angličtiny a slovenčiny*, práve práca Jiayi zaujala porotu natoľko, že vo veľkej konkurencii prác z celého Slovenska obsadila pekne 5.miesto.**

Spomínané podujatie sa tento školský rok  uskutočnilo v Žiline a jeho významnosť podčiarkli organizátori slávnostným otvorením so zaujímavým kultúrnym programom. Deň, na ktorý sa asi najviac tešili všetci súťažiaci, bol bez pochýb ten, počas ktorého mohli odbornej komisii predstaviť svoju prácu. Študenti mali možnosť vypočuť si všetky prezentácie v príslušnej súťažnej kategórii z rozličných kútov Slovenska, čím rozšírili svoje vedomosti a nadobudli nové poznatky.  
       Ďakujeme študentkám za reprezentáciu našej školy a veríme, že svojou snahou prispeli k motivácii ďalších študentov našej školy, aby v budúcom školskom roku pokračovali v ich šľapajach.

Mgr. Ivana Richnavská koordinátorka SOČ