Naši traja študenti na celoslovenskom kole SOČ

Na základe umiestnenia v krajskom kole sa naši študenti **Vratko Popeláš** (II.A),  **Norbert Popeláš** (III.A) a **Marek Paulík** (III.A) v dňoch **24. – 26. 4. 2019** zúčastnili celoslovenského kola súťaže stredoškolských odborných prác (SOČ). Študenti súťažili v týchto odboroch: **Odbor č. 07 – Pôdohospodárstvo – Norbert Popeláš** (Vplyv banských vôd na obsah kovov v sedimentoch     potoka Smolník a rieky Hnilec v súčasnosti) , **Odbor č. 13 – História, filozofia, právne vedy – Marek Paulík** (Prakovský závod v priebehu času) a **Odbor č. 16 – Teória kultúry, umenie, umelecká, odevná tvorba – Vratko Popeláš** (Zo života hudobnéhodiela)**, práve práca Vratka zaujala porotu natoľko, že vo veľkej konkurencii prác z celého Slovenska obsadila pekne 5.miesto.**

Spomínané podujatie sa tento školský rok  uskutočnilo v Košiciach a jeho významnosť podčiarkli organizátori slávnostným otvorením so zaujímavým kultúrnym programom. Deň, na ktorý sa asi najviac tešili všetci súťažiaci, bol bez pochýb ten, počas ktorého mohli odbornej komisii predstaviť svoju prácu. Študenti mali možnosť vypočuť si všetky prezentácie v príslušnej súťažnej kategórii z rozličných kútov Slovenska, čím rozšírili svoje vedomosti a nadobudli nové poznatky.  
       Ďakujeme študentom za reprezentáciu našej školy a veríme, že svojou snahou prispeli k motivácii ďalších študentov našej školy, aby v budúcom školskom roku pokračovali v ich šľapajach.

Mgr. Ivana Sokolská koordinátorka SOČ