1. Milka dostala k narodeninám 19 kvetov. v kytici bolo 12 červených kvetov a 15 tulipánov. Koľko bolo v kytici červených tulipánov?
2. Každé dieťa v bazéne malo modrú kúpaciu čiapku alebo červené plávacie koleso. Modrú čiapku malo 12 detí, červené koleso 18 detí. Modrú čiapku aj červené koleso malo 9 detí. Koľko detí nemalo modrú čiapku?
3. Na konferencií každý ovláda aspoň jeden z dvoch cudzích jazykov, ktoré sú oficiálnymi jazykmi konferencie. 35 účastníkov hovorí po anglicky, 16 po nemecky a 10 obidvoma jazykmi. Koľko ľudí bolo na konferencii? Znázornite danú situáciu pomocou Vennových diagramov.
4. Z 84 žiakov istej školy chodí 37 poobede do jazykovej školy, 34 na športový tréning a 21 žiakov nechodí nikam. Koľko žiakov chodí aj do jazykovej školy, aj na športový tréning? Znázornite danú situáciu pomocou Vennových diagramov.
5. V miestnosti je 20 ľudí. 11 má čierne vlasy, 6 nosí okuliare. Dvaja ľudia majú aj čierne vlasy, aj okuliare. Koľko ľudí nemá ani čierne vlasy ani okuliare? Znázornite danú situáciu pomocou Vennových diagramov.