Gymnázium Gelnica, SNP 1, 056 01 Gelnica

Biologická olympiáda kategória C

Školský rok 2016/2017

**Pestovanie hlivy ustricovej v našich podmienkach**

**Tatiana Lacková**

**III.O**

**Abstrakt**

Práca sa zaoberá pestovaním hlivy ustricovej v lokalite Perlová dolina v okrese Gelnica. Obsahuje základne informácie a charakteristiku podmienok, v ktorých bola v našom pozorovaní hliva ustricová sledovaná. Lokalitu sme sledovali v období od septembra do decembra 2016. Výsledkom pozorovania je bohatá fotodokumentácia, stanovenie optimálnych podmienok pre správny rast v prostredí danej lokality a následnej možnosti pestovania za vytvorenia týchto podmienok aj v domácom prostredí. Zistili sme, že pri klatikovom spôsobe pestovania spomínanej huby je potrebné čerstvé (alebo maximálne 5 mesiacov staré) drevo listnatých drevín, ktoré je najlepšie naočkovať v lete. Klátiky je potrebné umiestniť do prostredia s optimálnou teplotou 15° C s vysokou relatívnou vlhkosťou vzduchu.

**Ciele práce**

* získať informácie o optimálnych podmienkach pestovania
* odfotografovať miesto rastu hlivy ustricovej
* analyzovať vhodnosť optimálnych podmienok pre jej správny rast
* oboznámiť o priaznivom vplyve hlivy ustricovej na zdravie človeka

**Metodika práce**

Pri vypracovaní práce bolo z hľadiska metód použité vlastné pozorovanie od sepmebra 2016 do decembra 2016, priebežné vypracovanie fotodokumentácie a stanovenie vhodných podmienok správneho rastu hlivy ustricovej.

Miesto pozorovania je vyznačené úpravou aplikácie na stránke <https://www.google.sk/maps>.

Vhodnosť optimálnych podmienok bola stanovená na základe vlastného pozorovania, ktoré sa zhodovali s odporúčaniami pestovateľa hlivy ustricovej v spomínanej lokalite.

**Pozorovanie**

Hliva ustricová, huba, ktorej priaznivé účinky sú v súčasnosti značne propagované. Je všeobecne známe, že pôsobí proti nádorovým ochoreniam, pozitívne pôsobí na náš imunitný systém a zvyšuje jeho aktivitu. Pomáha regulovať funkciu čriev, upravuje vylučovanie, upokojuje kĺbové ťažkosti, či dokonca upravuje krvný tlak a odstraňuje z tela jedovaté látky.

Keďže aj moji blízki trpia niektorými z uvedených chorôb, preto som sa rozhodla získať informácie týkajúce sa jej pestovania.

A ako to celé začalo?

Na hodinách biológie som sa dozvedela, že v blízkosti môjho bydliska sa lesníci rozhodli začať s pestovaním spomínanej huby. Využili tzv. snežnú jamu, ktorá disponuje vhodnými podmienkami týkajúcimi sa teploty a vlhkosti pre pestovanie. Táto informácia má natoľko zaujala, že som sa skontaktovala s hlavným pestovateľom v tejto oblasti. V mesiacoch september – december 2016 mi bolo umožnené sledovať pestovanie hlivy ustricovej v danej lokalite ako aj zhotovovať si fotodokumentáciu.

Najviac informácií o pestovaní som sa dozvedela od p. Ing. Slovenkaia , ktorý mi detailne vysvetlil a krok po kroku popísal postupnosť krokov od založenia kultúry až po samotný zber plodníc.

**Záver**

Zistili sme, že pre pestovanie hlivy ustricovej je nevyhnutné dodržať tieto podmienky. Pri klátikovom spôsobe pestovania je potrebné si zo stromových kmeňov hrubších ako 15 cm narezať klátiky približne 20-30 cm dlhé. Najvhodnejšie je drevo topoľové, bukové alebo drevo vŕbové, osikové, brezové, v krajnom prípade dubové. Najvýhodnejšie je drevo čerstvé, prípadne zo stromov dávnejšie zoťatých, maximálne však pred 5 mesiacmi. Optimálnym termínom zakladania kultúry je začiatok leta. Zaočkované klátiky najlepšie rodia pri teplote okolo 15 °C a pri vysokej relatívnej vlhkosti vzduchu. Klátiky dávajú najväčšiu úrodu v druhom roku a celkove rodia 3 až 4 roky.

Zdroje:

<https://www.google.sk/maps/place/Gelnica/@48.82339,20.8644031,12z/data=!3m1!4b1!4m5!3m4!1s0x473ef91854f5b331:0x9071b165a6243aae!8m2!3d48.8518087!4d20.933943?hl=sk>