*Stredoveké mestá*

-Stredoveké mestá mohli vznikať trojakým spôsobom:

 1.nadviazaním na antické mestá (Benátky, Marseille, Barcelona, ...);

2.z významných remeselných a obchodných osád pod väčšími hradmi (Praha, Krakov, Bratislava);

3.na neosídlenom mieste na základe ekonomickej, vojenskej, či politickej potreby (Freiburg, Banská Štiavnica

Mesto ako zvláštny prvok štruktúry stredovekej spoločnosti charakterizovalo najmä jeho osobité právne postavenie. Mestám udeľoval panovník tzv. mestské privilégiá (osobná sloboda mešťanov, vlastné súdnictvo, míľové právo), čím si udržiaval ich priazeň. Mestá sa preto často stávali oporou panovníka v bojoch proti šľachte. Remeselnícka výroba sa v mestách združovala do cechov . Ich úlohou bolo organizovať výrobu a kontrolovať jej kvalitu.  
Obyvatelia mesta boli sociálne rozdelení do troch skupín:

1.mešťania, ktorí mali úplné mestské práva (obchodníci a remeselníci);

2.obyvatelia s obmedzenými právami (tovariši, učni, sluhovia);

3.obyvatelia, ktorých život v meste upravovali zvláštne predpisy (duchovenstvo, šľachta, univerzitní učitelia a študenti).

Slovenské mestá najviac rozkvitali za vlády Anjouovcov. Do miest prišli Nemci. Boli skúsení baníci, hutníci a remeselníci. Kráľ im udeľoval výsady. Mestá boli nezávislé od vrchnosti.

