20.09.2021 **Teória a metodika výchovy mimo vyučovania**

**Úloha**

Prosím študentov, aby vypracovali základnú charakteristiku vybraných školských zariadení: Školský klub deti, Školský internát, Centrum voľného času: ciele, funkcie, organizácia činnosti.

Zdroje: Zákon č. 245/2008 Z.z. o výchove a vzdelávaní;; Vyhláška MŠ SR č. 306/2009 Z.z. o školskom klube detí školskom stredisku záujmovej činnosti, centre voľného času...; Vyhláška MŠ SR č. 236/2009 Z.z. o školskom internáte. Dostupné na www.minedu.sk - legislatíva-regionálne školstvo

Rozsah: 2-3 normostrany. Do systému Teams vkladajú vypracovanú úlohu študenti, ktorí sa z vážnych dôvodov nezúčastnia prezenčnej výučby, ak by sa zmenila situácia, tak sa to bude týkať všetkých.

**Školský klub detí**

Je výchovné zariadenie, slúžiace na výchovu a vzdelávanie a záujmovú činnosť detí v čase mimo vyučovania. (Zákon č. 245/ 2008 Z.z o výchove a vzdelávaní (školský zákon)

Školský klub detí je súčasťou školy, ktorá zabezpečuje pre deti, ktoré plnia povinnú školskú dochádzku na základnej škole, činnosť podľa výchovného programu školského zariadenia zameranú na ich prípravu na vyučovanie a na oddych v čase mimo vyučovania a v čase školských prázdnin. Činnosť, ktorú zabezpečuje školský klub detí, nie je totožná s činnosťou zabezpečovanou centrom voľného času podľa § 116.

**Cieľ**

Cieľom ŠKD je pripraviť človeka rozhľadeného, vytrvalého, schopného kooperovať a pracovať v tíme, schopného sebamotivácie k celoživotnému vzdelávaniu.

Cieľom je aby sa uskutočňovali:

* Pravidelné aktivity podľa výchovného programu klubu,
* záujmové aktivity formou záujmových útvarov,
* príležitostné a sezónne aktivity formou podujatí,
* spontánne aktivity podľa záujmu detí,
* aktivity zamerané na vypracovanie, predkladanie a uskutočňovanie projektov, na ktorých sa zúčastňujú aj deti, ktoré nenavštevujú školský klub.

**Funkcie**

Školský klub detí je organickou súčasťou školy a plní podobné funkcie ako škola.

Medzi funkcie realizované v školskom klube detí patrí:

* Odpočinkovo-rekreačná,
* formatívna funkcia (výchovno-vzdelávacia),
* sebarealizačná funkcia,
* sociálna funkcia,
* socializačná funkcia,
* preventívna funkcia,
* zdravotno-hygienická funkcia.

**Organizácia činnosti**

Školský klub detí je v prevádzke počas celého školského roka počas pracovných dní v týždni, spravidla od 6.00 hodiny do 18:00 hodiny. Podľa potrieb zákonných zástupcov je klub v prevádzke aj počas školských prázdnin.

Zaraďujeme sem obsah výchovy mimo vyučovania v ŠKD:

* **odpočinková činnosť-**slúžia na odstránenie únavy. Odpočinkové činnosti sú v režime dňa školských klubov zaradené ráno po príchode resp. popoludní po obede. Pri realizovaní odpočinkových činností vychádzame z individuálnych rozdielov žiakov. Úlohou vychovávateľa je vytvoriť pre žiakov pokojné, ničím nerušené prostredie. Môžu mať podobu odpočinku na lôžku, počúvanie relaxačnej hudby, čítanie
* **sebaobslužná činnosť**- ide o vedenie detí k samostatnosti v starostlivosti o vlastnú osobu a osobný majetok. Podstata spočíva v pestovaní návykov osobnej hygieny, účelného a vkusného obliekania, návykov starostlivosti o poriadok a čistotu prostredia a návykov v styku s ľuďmi.
* **rekreačná činnosť-**má charakter výdatnej pohybovej aktivity, ktorú vykonávame so žiakmi podľa možností na čerstvom vzduchu, prípadne v telocvični. Obsahujú pohybovo náročnejšie aktivity – telovýchovné, turistické, športové alebo aktivity manuálnej práce. V priebehu dňa sa striedajú rušné rekreačné činnosti s pokojnejšími. Vhodné sú pohybové hry v prírode, na ihrisku, hry a zábavy.
* **záujmová činnosť-** sa realizuje v týchto tematických oblastiach výchovy:

1. Vzdelávacia oblasť výchovy-získať nové poznatky a informácie z rôznych zdrojov,
2. spoločensko-vedná oblasť výchovy-prejaviť úctu k rodičom, vyjadriť svoj názor,
3. pracovno.-technická oblasť výchovy-rozvíjať základné manuálne a technické zručnosti,
4. prírodovedno-environmentálna oblasť výchovy-pochopiť základné princípy ochrany životného prostredia,
5. esteticko-výchovná oblasť výchovy-rozvíjať základný vzťah k umeniu
6. telovýchovná, zdravotná a športová oblasť výchovy-rozvíjať schopnosť relaxovať pravidelným cvičením a pohybom.

* **príprava na vyučovanie-**súvisí s plnením školských povinností podľa veku detí. Príprava na vyučovanie sa môže rozšíriť o praktickú aplikáciu vedomostí, a aj na ich rozširovanie a prehlbovanie. Miera a časový rozsah prípravy žiakov na vyučovanie sú určené špecifickými pedagogickými možnosťami a podmienkami inštitúcií. Úlohou prípravy na vyučovanie je precvičovať, opakovať, prehlbovať a upevňovať poznatky z vyučovania, získané zručnosti a návyky rozširovať, aplikovať v praxi. Prípravu na vyučovanie možno realizovať spontánne alebo ako organizovanú činnosť, ale tiež pomocou didaktických hier, kvízmi, súťažami, samoštúdiom, čítaním, sledovaním vzdelávacích programov v televízií, na počítačoch (internet), počúvaním rozhlasu.

**Centrum voľného času**

Centrum voľného času zabezpečuje podľa výchovného programu školského zariadenia výchovno-vzdelávaciu, záujmovú a rekreačnú činnosť detí, rodičov a iných osôb do veku 30 rokov v ich voľnom čase.

Výchovno-vzdelávaciu činnosť v centre vykonávajú pedagogickí zamestnanci, externí zamestnanci a plnoletí dobrovoľníci.

Centrum voľného času usmerňuje rozvoj záujmov detí a ostatných zúčastnených osôb, utvára podmienky na rozvíjanie a zdokonaľovanie ich praktických zručností, podieľa sa na formovaní návykov užitočného využívania ich voľného času a zabezpečuje podľa potrieb súťaže detí základných škôl a stredných škôl.

Cieľom je aby sa výchovno-vzdelávacia činnosť centra sa uskutočňovala ako:

* pravidelná záujmová činnosť v záujmových útvaroch a oddeleniach centra,
* príležitostná záujmová činnosť formou podujatí, súťaží, olympiád, výletov a exkurzií zameraných na rozvoj vedomostí a zručností získaných v škole,
* prázdninová činnosť formou miestnych a pobytových táborov, odborných sústredení, činností v záujmových útvaroch a krátkodobých podujatí,
* organizovanie voľnočasových aktivít, na ktorých sa zúčastňujú aj deti a iné osoby, ktoré nenavštevujú centrum,
* spontánna činnosť a vlastné projekty členov záujmových útvarov, na ktorých sa zúčastňujú aj deti a iné osoby, ktoré nenavštevujú centrum.

**Funkcie CVČ**

* rekreačno-oddychovú, relaxačnú,
* výchovnú,
* sebarealizačnú,
* preventívnu.

**Organizácia činnosti**

Centrum je v prevádzke denne, spravidla v popoludňajších hodinách a večerných hodinách počas kalendárneho týždňa.

Centrum voľného času sa spravidla člení podľa záujmových oblastí na oddelenia a na záujmové útvary. Pre deti so zdravotným postihnutím alebo vývinovými poruchami sa môžu zriaďovať záujmové útvary.

**Školský internát**

Školský internát je

* pre deti materskej školy,
* pre žiakov základnej školy,
* pre žiakov strednej školy a
* pre deti a žiakov školy so špeciálnymi výchovno-vzdelávacími potrebami.

Výchovno-vzdelávaciu činnosť zabezpečujú vychovávatelia podľa výchovného programu školského internátu v čase mimo vyučovania primerane veku, záujmom, potrebám a schopnostiam detí a žiakov.

Cieľom je aby sa výchovno-vzdelávacia činnosť sa zameriavala na všestrannú pomoc žiakom pri ich príprave na vyučovanie, formovanie aktívneho postoja detí a žiakov k sebavzdelávaniu a sebavýchove, uspokojovanie individuálnych potrieb a záujmov, na rozvíjanie nadania, špecifických schopností a tvorivosti, na aktívne využívanie voľného času, oddych a relaxáciu.

**Funkcia školského internátu:**

* Výchovno-vzdelávacia funkcia-zabezpečujú kvalitnú prípravu na vyučovanie, výchovu a vzdelávanie vo voľnom čase.
* Psychologická funkcia-zabezpečuje vytváranie prostredia najviac podobnému rodinnému prostrediu
* Socializačná funkcia-vytvára priestor pre rozvoj kvalitných medziľudských vzťahov vo výchovnej skupine.

**Organizácia činnosti**

Za organizáciu výchovno-vzdelávacej činnosti v školskom internáte, ktorý je právnickou osobou, zodpovedá riaditeľ školského internátu a v školskom internáte zriadenom ako súčasť školy zodpovedá za organizáciu výchovno-vzdelávacej činnosti riaditeľ školy**.**