Predmet **UCT** III. K – Prosím o doplnenie a dopísanie poznámok do zošita UCT, prečítať a naučiť sa novú tému: **Syntetická a analytická evidencia** + prepísať celý príklad s riešením + schémy príkladu riešenia + kontrolnú súpisku do zošita UCT na známku.

Ďakujem

**Syntetická a analytická evidencia**

Účty hlavnej knihy sú syntetickými účtami, tvoria **syntetickú evidenciu.** To znamená, že *zápisy na účte predstavujú* ***súhrn,*** *čiže* ***syntézu*** *údajov o hospodárskom jave, o majetku ako celku*. V syntetickej evidencií sú údaje zachytené v peňažných jednotkách. Všetky syntetické účty sa označujú číslom a názvom podľa Účtovej osnovy, alebo Účtového rozvrhu.

Účty hlavnej knihy sa nazývajú **syntetické účty** a celý súbor hlavnej knihy sa nazýva **kniha syntetickej evidencie.**

Toto však pre riadenie podniku nestačí. Napríklad na účte Dodávatelia sú zachytené údaje o všetkých dodávateľoch, ale v podniku treba mať kontrolu, ktorému dodávateľovi konkrétne treba zaplatiť záväzky a v akej výške. Preto sa zriaďujú čiastkové účty, ktoré nazývame **analytické účty.** ( vid. príklad Dodávateľ A, Dodávateľ B)

Súhrn analytických účtov tvorí **analytickú evidenciu. V**edie sa v peňažných jednotkách, alebo v jednotkách množstva, alebo v oboch týchto jednotkách. Analytické účty sa označujú len číslom, ale z ich označenia musí byť zrejmé, ku ktorému syntetickému účtu sa vedú. Medzi syntetickou a analytickou evidenciou je veľmi úzky vzťah, vzájomná väzba, navzájom sa kontrolujú. Kontrolu zabezpečuje **kontrolná súpiska analytických účtov.**

**Na syntetické účty účtujeme podvojne. Na analytické účty účtujeme jednostranne.**

Rozsah, forma a spôsob vedenia analytickej závisí od veľkosti podniku, rozsahu jeho činnosti a od vybavenia podniku prostriedkami výpočtovej techniky.

**Analytické účty** majú rôzne formy, tvoria **knihy analytickej evidencie**, a to napr.:

* kniha analytickej evidencie dlhodobého hmotného majetku – **inventárna karta**
* kniha analytickej evidencie materiálu – **skladová karta**
* kniha analytickej evidencie pohľadávok – **saldokonto odberateľov**
* kniha analytickej evidencie záväzkov – **saldokonto dodávateľov**
* kniha analytickej evidencie zamestnancov – **mzdový list**.

**Príklad:**

Firma ABC, nakúpila od dodávateľa A materiál na faktúru vo výške 2 500,- € a od dodávateľa B vo výške 1 200,- €. Záväzok voči dodávateľovi A firma uhradila z bankového účtu vo výške 2 000,- € a voči dodávateľovi B v plnej výške 1 200,- €.

**Úloha:**

Otvorte potrebné syntetické a analytické účty a zaúčtujte uvedené hospodárske operácie. Zostavte kontrolnú súpisku k účtu Dodávatelia.

Pozrite a prepíšte si do zošita UCT príklad aj schémy riešenia + kontrolnú súpisku – na známku.

