**Svetové dedičstvo predstavuje jedinečnú hodnotu, ktorá presahuje národné hranice a je dôležitá pre súčasné a budúce generácie celého ľudstva. Jeho permanentná ochrana má najvyššiu dôležitosť u medzinárodnej komunity ako celku.**

Každý štát, ktorý Dohovor prijal, môže navrhnúť do Zoznamu svetového dedičstva svoje kultúrne pamiatky a prírodné lokality, spĺňajúce kritériá jedinečnej svetovej hodnoty, autenticity a integrity, ktoré majú náležitú právnu ochranu a vytvorené mechanizmy na zabezpečenie ich zachovania. 

K 31.1.2017 Dohovor a z neho vyplývajúce záväzky prijalo [193 štátov sveta](http://whc.unesco.org/en/statesparties/). V Zozname svetového dedičstva UNESCO je k 12. 7. 2017 zapísaných 1073 lokalít

V roku 1993 boli do Zoznamu svetového dedičstva zapísané prvé 3 slovenské lokality s kultúrnym dedičstvom:   
Banská Štiavnica a technické pamiatky okolia, Spišský hrad a pamiatky okolia a Rezervácia ľudovej architektúry Vlkolínec.

**Pamiatky UNESCO na Slovensku**

UNESCO je skratka, ktorá v angličtine znie: The United Nations Educational, Scientific and Cultural Organization.

Ide o svetovú organizáciu, ktorá bola založená 16.novembra 1945. Jednou z činností organizácie je aj vytváranie Zoznamu svetového kultúrneho a prírodného dedičstva národov z celého sveta. Pôvodný názov zoznamu v angličtine je UNESCO’s World Heritage List, Zoznam svetového dedičstva.

V zozname UNESCO sa nachádzajú rôzne kultúrne pamiatky a prírodné vzácnosti aj z našej krajiny, zo Slovenska. V zozname máme zapísané historické centrum Bardejova, historické centrum Banskej Štiavnice a jej technické pamiatky, naše výnimočné jaskyne Slovenského krasu, obývanú dedinku Vlkolínec, ktorá je súčasne skanzenom dokumentujúcim spôsob života v minulosti s typickými drevenými domami, najväčší hrad v strednej Európe – Spišský hrad a okolie a najnovšie Karpatské bukové pralesy a drevené kostolíky na severovýchode Slovenska. Na čakajúcej listine so žiadosťou o zapísanie do zoznamu UNESCO sa nachádza aj drevený oltár Majstra Pavla z Levoče, či Limes Romanus, pozostatky rímskych pevností na Slovensku alebo aj tokajská vinohradnícka oblasť.

**Banská Štiavnica r. 1993**

Banská Štiavnica bola zapísaná do Zoznamu svetového dedičstva UNESCO v roku 1993. V stredovekom centre baníctva vyrástli mnohé renesančné budovy a paláce, v 16.storočí kostoly, námestia, Starý zámok a Nový zámok. Toto historické banské mestečko, dôležité ťažisko zlata a iných kovov v histórii, je tu zapísané so svojim historickým centrom a okolím.

Miesto: stredné Slovensko, mesto Banská Štiavnica

**Spišský hrad a kultúrne pamiatky okolia hradu r. 1993**

Spišský hrad bol zapísaný do Zoznamu svetového dedičstva UNESCO v roku 1993. Spišský hrad patrí medzi najväčšie hrady v Európe. Nachádza sa v ňom expozícia zbraní. Tvoria ho renesančné a gotické budovy, ktoré dali postaviť postupne viacerí panovníci a majitelia hradu.

Miesto: severné Slovensko, obec Spišské Podhradie alebo aj Žehra, blízko Spišskej Novej Vsi

**Vlkolínec r. 1993**

Vlkolínec je dedinka so 45 budovami, v ktorej dodnes žijú ľudia. Nachádzajú sa tu pôvodné drevené domy charakteristické pre stredoeurópsku oblasť a územie Slovenska v minulosti. Skanzen Vlkolínec bol do Zoznamu svetového dedičstva UNESCO zapísaný v roku 1993.

**Jaskyne a priepasti Slovenského krasu r. 1995, 2000**

Jaskyne v oblasti Slovenského krasu boli zaradené do Zoznamu svetového dedičstva UNESCO spolu s jaskyňami na maďarskom území. Stalo sa tak v roku 1995. Niektoré sú prístupné, niektoré nie. Najvzácnejšia je Ochtinská aragonitová jaskyňa a Dobšinská ľadová jaskyňa. Jaskyne sa nachádzajú v okrese Rožňava a Spišská Nová Ves.

**Bardejov r. 2000**

Na námestí mesta Bardejov sa nachádza radnica zo 16. storočia, expozícia Ikony - maľba do dreva, stojí tu kostol sv. Egídia. Bardejov a jeho námestie je zapísané do historických pamiatok Svetového kultúrneho dedičstva UNESCO. V Zozname svetového kultúrneho a prírodného dedičstva je zapísaná aj historická časť mesta Bardejov s klenotmi mesta - Kostolom sv. Egídia, mestskou radnicou a meštianskymi domami, obkolesujúcimi trhové námestie, postavenými v renesančnom a barokovom slohu. V blízkosti mestského centra sa nachádza dnes už urbanistická kuriozita východného Slovenska, jediný čiastočne zachovaný súbor bývalých židovských kúpeľov a synagóga, pozostatok suburbariálneho centra mesta z konca 18. storočia, budovaného plánovito a podľa talmudistických predpisov

Miesto: východné Slovensko, mesto Bardejov

**Bukové pralesy Karpát v Národnom parku Poloniny a Vihorlat v Chránenej krajinnej oblasti Vihorlat r. 2007**

Bukové pralesy v pásme pohoria Karpaty sú zaradené do Zoznamu svetového dedičstva UNESCO od roku od 2007. Nachádzajú sa v týchto prírodných lokalitách:

Vihorlat – okolo hrebeňa Vihorlatských vrchov

Havešová – medzi obcami Kalná Ráztoka a Stakčinská Ráztoka v okrese Sniná

Rožok – v Národnom parku Poloniny, severovýchodne od obce Ulič

**Drevené kostoly r. 2008**

V roku 2008 bolo osem historických drevených kostolíkov, nachádzajúcich sa na severovýchode Slovenska, zapísaných do zoznamu UNESCO. Dostali tak najvyššie ocenenie, aké sa dá získať. Najstaršie kostoly pochádzajú zo 16.storočia a v niektorých sa dodnes konajú bohoslužby.

Do zoznamu UNESCO boli zapísané drevené kostoly v týchto mestách a obciach:

Gréckokatolícke kostoly:

V Ruskej Bystrej

V Ladomírovej

V Bodružale

Rímskokatolícke kostoly:

V Tvrdošíne

V Hervartove pri Bardejove

Evanjelické kostoly:

V Kežmarku

V Hronseku

V Leštinách

**Levoča, r. 2009**

Historické mesto Levoča



