***Beseda s absolventom a cestovateľom Viktorom Vargom, MSc***

... vedeli ste, že najvyššie palmy na svete sa nachádzajú v Kolumbii? Alebo, že v Ekvádore raňajky svojim množstvom pripomínajú skôr obed? ...

To všetko a mnoho iného sa mali možnosť dozvedieť nielen naši žiaci ale aj niektorí učitelia.

Ako najlepšie spoznať mentalitu, jazyk a život ľudí v ďalekých krajinách? Nuž vybrať sa práve tam! A ako interpretovať nové a zaujímavé poznatky našim žiakom? Nuž pozvať na návštevu cestovateľa... A práve dňa 28. 9. 2018 na hodinu geografie (III.O) a hodinu predmetu Svet v obrazoch (III.A) neodmietol naše pozvanie pán Viktor Varga, MSc, ktorý precestoval Južnú Ameriku. Pútavým rozprávaním doplneným skvelou prezentáciou nás preniesol tisícky kilometrov a podelil sa s nami o skúsenosti i zážitky z tejto cesty.

Prostredníctvom fotografií a hovoreného slova mohli žiaci nahliadnuť do života obyvateľov týchto štátov. Nielen spoznať nepoznané kúty sveta, ale tiež porovnať život na Slovensku so životom v týchto krajinách. Autentický fotografický materiál a osobná skúsenosť pána Vargu robili prednášku pútavou a poučnou zároveň.

Po zaujímavej prednáške mali naši žiaci mnoho zvedavých otázok, na ktoré sa dozvedeli odpovede.

Ďakujeme p. Vargovi, že medzi nás prišiel a už teraz sa tešíme na jeho nové cestovateľské zážitky.

Text: Mgr. Ivana Richnavská