Valentínske vyznania našim učiteľom

V tohtoročný sviatok sv. Valentína si naši žiaci neposielali valentínky len medzi sebou. Milé vyznania adresovali aj svojim učiteľom. Ich úprimné slová vďaky, veršované odkazy zahriali pri srdci všetkých vyučujúcich nášho gymnázia. Dali do nich srdce, veď posúďte sami - tu je zopár z nich:

Milí naši učitelia, máme Vás veľmi radi.

Ďakujeme, že Vám na nás nič nevadí.

Chceme s Vami prežiť ešte veľa chvíľ,

do budúcnosti s nami Vám prajeme veľa síl.

Milí naši učitelia, vedomostí máte veľa.

Aj keď sa naše cesty raz rozdelia,

my stále vďační ostaneme,

že vďaka Vám niečo vieme.

Zatiaľ nevieme, kde nás vietor zaveje,

no dobre to vďaka Vám dopadne, to isté je!

Milí naši učitelia,

vieme, že robíte pre nás veľa.

Aj keď rodičov doma máme,

lásku aj od Vás dostávame.

Slová vďaky, slová lásky povedať vám chceme,

že nikdy na Vás nezabudneme a za všetko Vám ďakujeme.

Poďakovanie patrí všetkým triedam nášho gymnázia a triede 2. A, ktorá spolu so svojou triednou pani učiteľkou zrealizovala toto valentínske prekvapenie.

Mgr. Kristína Vargová

Koordinátorka prevencie