Štátna veterinárna a potravinová správa SR

Duklianska 46

052 01 Spišská Nová Ves

Vec: znečistenie podzemných vôd, zdrojov pitnej vody a životného prostredia

Dovoľujem si Vás upozorniť na skutočnosť v obci Mníšek nad Hnilcom v časti obce „pinat“ pri Evanjelickom kostole sa nachádza farma na chov oviec, ktorej majiteľom je Richard Wenzel, bytom Mníšek nad Hnilcom 454. Na susediacej parcele sa nachádza maštaľ, ktorá slúži p. Wenzelovi na ustajnenie oviec v zimnom období a táto maštaľ, ktorá slúži na podnikateľské účely nespĺňa podmienky na ustajnenie a nie to už na chov oviec. Tieto v zimnom období trpia nakoľko na malej ploche sa tlačí cca 120 kusov oviec a to nehovorím o tom, že v čase kotenia sa mladých ovečiek sa tieto ešte k tomu musia deliť o tento malý priestor so starými ovcami. Ďalšia vec ktorá je nevyhovujúca a taktiež znečisťuje prostredie a okolie obyvateľov je tá, že táto maštaľ sa nachádza v obytnej zóne. V čase keď sa ovce ešte vyháňajú na pašu, prechádzajú po obecnej, verejnej komunikácii až na pasienky za dedinou. Tým znečisťujú verejné komunikácie, po ktorých sa v tomto čase nedá ani prejsť, aby ste si neznečistili obuv a všetky nečistoty nedoniesli domou. Podmienky na chov by mali spočívať v tom, že maštaľ by mala byť zabezpečená pitnou vodou, ktorá tam nie je. Maštaľ by mala byť zabezpečená zbernou záchytnou žumpou na odtok moču a iných nečistôt, ktorá tam taktiež nie je. Maštaľ je bez betónovej podlahy a tým všetok odpad, moč a výkaly oviec presakujú do zdrojov pitnej vody „studní“, ktoré má každý rodinný dom v okolí nakoľko sa v danej časti nenachádza verejný vodovod. Takto znečistenú vodu ďalej bezprostredne používajú domácnosti v okolí a tým hrozí nákaza. Ďalšia vec, ktorá je na uváženie je zber, uskladnenie a predaj výrobkov z ovčieho mlieka. Podojené mlieko sa v čase košarovania na pasienkoch spracúva priamo na pasienku bez prívodu vody, takto spracované výrobky z mlieka sa prevážajú v aute neprispôsobenom na prevoz potravín. Tieto výrobky sú uskladnené v maringotke bez prívodu vody a skladované na voľno nie v chladiacom zariadení. Nie sú tam splnene ani najzákladnejšie hygienické podmienky. Predaj hotových výrobkov /čerstvý ovčí syr, čerstvá ovčia bryndza/ sa realizuje bez registračnej pokladnice alebo iného daňového dokladu.

Oznámenie bude zaslane aj na Regionálny úrad verejného zdravotníctva SNV.

Verím, že k uvedeným skutočnostiam zaujmete patriční postoj a stanovisko a zabezpečíte, aby sa veci dali na správnu legislatívnu mieru.