**Vírus** je častica pozostávajúca z [nukleovej kyseliny](https://sk.wikipedia.org/wiki/Nukleov%C3%A1_kyselina) ([DNA](https://sk.wikipedia.org/wiki/DNA) alebo [RNA](https://sk.wikipedia.org/wiki/RNA)) vloženej do [proteínovej](https://sk.wikipedia.org/wiki/Prote%C3%ADn) schránky infikujúca živé [bunky](https://sk.wikipedia.org/wiki/Bunka) v biologických organizmoch. Vírusy zaraďujeme medzi ***nebunkové organizmy*** (*Subcelullata*).

Vírusy sú intracelulárne (vnútrobunkové) [parazity](https://sk.wikipedia.org/wiki/Parazit). To znamená, že sa môžu reprodukovať iba vo vnútri živej bunky, pretože nemajú vlastný [proteosyntetický](https://sk.wikipedia.org/wiki/Proteosynt%C3%A9za" \o "Proteosyntéza) aparát.

Veda o vírusoch sa nazýva [virológia](https://sk.wikipedia.org/wiki/Virol%C3%B3gia).

Počas replikácie vírusov v hosťovskej bunke môže dôjsť k poškodeniu DNA bunky alebo k jej alternácii. Zdravé ľudské telo reaguje na vírusy produkciou antivírusových proteínov [interferónov](https://sk.wikipedia.org/w/index.php?title=Interfer%C3%B3nov&action=edit&redlink=1" \o "Interferónov (stránka neexistuje)), ktoré zabraňujú prechodu infekcie na susedné bunky. Niektoré vírusy mutujú neprestajne, takže hosťovské telo nie je schopné vyvinúť si permanentnú odolnosť ako napríklad [AIDS](https://sk.wikipedia.org/wiki/AIDS) a [Horúčka Lassa](https://sk.wikipedia.org/w/index.php?title=Hor%C3%BA%C4%8Dka_Lassa&action=edit&redlink=1), ktoré pravdepodobne prešli na ľudí z iných cicavcov. Americkí vedci dokázali, že vírusy sa dokážu do ľudskej DNA pevne zabudovať a sú dokonca dedičné.

## Terminológia

Termín *vírus* sa zvyčajne používa na častice infikujúce [eukaryotické](https://sk.wikipedia.org/wiki/Eukaryot" \o "Eukaryot) bunky. Parazity [prokaryotických](https://sk.wikipedia.org/wiki/Prokaryot" \o "Prokaryot) buniek ([baktérie](https://sk.wikipedia.org/wiki/Bakt%C3%A9ria) a podobné organizmy) nazývame termínmi **[bakteriofág](https://sk.wikipedia.org/wiki/Bakteriof%C3%A1g" \o "Bakteriofág)** alebo len **fág**. Na označenie jedinej vírusovej častice sa používa názov **virión**. Ich výraznou vlastnosťou je schopnosť množiť sa v živých bunkách definovaný ako absolútny biotropizmus.

**Stavba viriónu**

Vírusy sa typicky skladajú z dvoch a viac funkčných súčastí:

* ***genetická informácia*** vo forme [nukleovej kyseliny](https://sk.wikipedia.org/wiki/Nukleov%C3%A1_kyselina) - [DNA](https://sk.wikipedia.org/wiki/Deoxyribonukleov%C3%A1_kyselina) alebo [RNA](https://sk.wikipedia.org/wiki/RNA)
* ***kapsid*** (nazývaný tiež hlavička) - [proteínový](https://sk.wikipedia.org/wiki/Prote%C3%ADn) obal zložený z kapsomér, v ktorom je uložená genetická informácia
* niektoré vírusy majú aj ďalšiu obalovú vrstvu zloženú z [lipidov](https://sk.wikipedia.org/wiki/Lipid" \o "Lipid) a [glykoproteínov](https://sk.wikipedia.org/w/index.php?title=Glykoprote%C3%ADn&action=edit&redlink=1" \o "Glykoproteín (stránka neexistuje))
* niektoré vírusy majú aj ďalšie funkčné proteínové súčasti, ako sú rôzne stopky, doštičky, tŕne, nožičky a pod.

Telo vírusu môže mať viacero tvarov, medzi najznámejšie patria skrutkovitý tvar (helikálny), bičíkatý tvar (komplexný) alebo 20-sten (ikozaedrálny).

## Niektoré vírusové ochorenia

### Ľudské ochorenia

* [bradavice](https://sk.wikipedia.org/w/index.php?title=Bradavica_(ochorenie)&action=edit&redlink=1) (*verruca*)
* [papilómy](https://sk.wikipedia.org/wiki/Papil%C3%B3m) (*papilloma*)
* [chrípka](https://sk.wikipedia.org/wiki/Chr%C3%ADpka) (*influenza*)
* [žltačka](https://sk.wikipedia.org/wiki/%C5%BDlta%C4%8Dka) (*hepatitis*)
* [osýpky](https://sk.wikipedia.org/wiki/Os%C3%BDpky) (*morbilli*)
* [jednoduchý opar](https://sk.wikipedia.org/wiki/Jednoduch%C3%BD_opar) (*herpes simplex*)
* [pásový opar](https://sk.wikipedia.org/w/index.php?title=P%C3%A1sov%C3%BD_opar&action=edit&redlink=1) (*herpes zoster*)
* [detská obrna](https://sk.wikipedia.org/wiki/Detsk%C3%A1_obrna) (*poliomyelitis*)
* [ružienka](https://sk.wikipedia.org/wiki/Ru%C5%BEienka) (*rubeola*, *rubella*)
* [príušnica](https://sk.wikipedia.org/wiki/Pr%C3%ADu%C5%A1nica) (*mumps*)
* [mononukleóza](https://sk.wikipedia.org/wiki/Mononukle%C3%B3za)
* [besnota](https://sk.wikipedia.org/wiki/Besnota) (*rabies*)
* [HIV](https://sk.wikipedia.org/wiki/HIV)
* [vírusová gastroenteritída](https://sk.wikipedia.org/w/index.php?title=V%C3%ADrusov%C3%A1_gastroenterit%C3%ADda&action=edit&redlink=1)