**ZADANIE 17**

1. Charakterizujte prozodické vlastnosti reči. Teoretické poznatky aplikujte na ukážkach alebo

doložte vlastnými príkladmi.

2. Definujte pojmy literárna moderna, avantgarda, zaraďte do kontextu literárneho vývoja,

popíšte spoločenské a kultúrne podmienky vzniku moderny.

Pracujte s ukážkami, aplikujte na nich poznatky o moderne a avantgarde. Interpretujte vami

vybranú ukážku.

**Ukážka č. 1 Ch. Baudelaire – Kvety zla – Mrcina (úryvok)**

*Rozpamätajte sa, čo videli sme, milá,*

*v to sladké ráno leta raz:*

*Mrcina príšerná v zákrute cesty hnila*

*na márach štrku mraziac nás.*

*A slnce pražilo do tejto prašiviny,*

*sťa rozpad zrýchliť chcelo by*

*a vrátiť prírode pôvodné prvky hliny*

*z demontovanej podoby.*

*A muchy bzučali v hnilobnom pachu brucha.*

*Batalióny čiernych lárv*

*dali sa na pochod a tiekli husto zdnuka*

*z útroby, ktorou hýbal zmar.*

*To všetko klesalo a stúpalo jak vlna,*

*šumelo ľahko výsmech tmám,*

*akoby mrcina, tajomným dychom plná,*

*znásobovala život sám.*

*Ach, takou budete i vy raz celkom iste*

*jak puchu plná mrcina,*

*hviezdička mojich snov, slniečko moje čisté,*

*anjel môj, moja jediná...*

**Ukážka č. 2 G. Apollinaire – Pásmo (úryvok)**

*To je tá nami všetkými pestovaná ľalia veľkej krásy*

*To je tá fakľa s červenými vlasmi ktorú vietor nezahasí*

*To je ten ružový a bledý syn bolestiplnej panny*

*To je ten strom všetkými modlitbami stále obsypaný*

*To je tá dvojnásobná šibenica na ktorej sa česť a večnosť stretá*

*To je tá hviezda ktorá má šesť ramien*

*To je ten boh čo v piatok zomiera a v nedeľu z hrobu odvaľuje kameň*

*To je ten Kristus čo na nebesia lepšie ako letci vzlieta ...*

**Ukážka č. 3 G. Apollinaire – Dymy (úryvok)**

*Zatiaľ čo vojna drví*

*A utápa zem v krvi*

*Ja vône dvíham zas*

*Až k farbám plných krás*

*A faj*

*čí*

*m*

*ta*

*ba*

*k*

*Pá*

*s Ma*

*Sú kvety pri zemi hľadia jak vetrilá*

*Na kader parfumov ktoré si odkryla*

*Ale ja voňavé jaskyne objavím*

*Ktoré raz zahalí ten azúrový dym*

*Kde tichší ako noc a jasnejší než dni*

*Hovieš si ako boh láskou znavený*

*Zariekaš plamene*

*Plazia sa k tvojim nohám*

*Tie ženy zmámené*

*Prchavé ako dohán*