Zápisnica z III. oficiálneho zasadania PK cudzích jazykov

Dátum: 10. február 2011

**Prítomní:** Mgr. Lenka Vargová

Mgr. Libuša Farkasová- Beneová

Mgr. Zoja Záhornacká

Mgr. Kristína Vargová

Bc. Anna Pisková

Mgr. Renáta Imrichová

PaedDr. Daniela Molnárová

**Neprítomná:** Marieta Helcmanovská - účasť v porote na krajskom kole olympiády

v nemeckom jazyku

**PROGRAM:**

**1. Kontrola záverov z predchádzajúceho zasadania**

1. *Zrealizovať školské kolo olympiád CJ.*

Školské kolo olympiád sa konalo na našej škole z anglického a nemeckého jazyka, úspešní študenti postúpili do obvodného a následne do krajského kola. Školské kolo olympiády z francúzskeho jazyka sa nekonalo z dôvodu choroby vyučujúcej.

1. *Naďalej aktualizovať web stránku školy.*

Web stránku školy sa snažilo aktualizovať prostredníctvom Mgr. L. Vargovej, ktorá tam zavesila články z prebiehajúcich akcií a PadDr. D. Molnárovej, ktorá tam umiestnila práce študentov. Vedúca PK povzbudila aj ďalšie členky do prispievania na stánku školy.

1. *Uskutočniť komisionálnu skúšku pre študenta V. Faturu.*

Študent z triedy VI.O V. Fatura sa zúčastnil komisionálnej skúšky z anglického jazyka z dôvodu vysokého počtu vymeškaných hodín na tomto predmete. Skúšku úspešne zvládol s prospechom „dobrý“.

1. *Zapisovať požičané pomôcky a knihy do Knihy výpožičiek.*

Všetky členky zapisujú požičanú literatúru žiakov do určeného zošita a požičané pomôcky pre učiteľov sa zaznačujú do Knihy výpožičiek.

1. *Dokončiť inventarizáciu kníh v kabinetoch CJ.*

Inventarizáciu kníh úspešne vykonala správkyňa kabinetov CJ D. Molnárová s pomocou Mgr. Z. Záhornackej.

1. *Zúčastniť sa vianočnej výstavky kníh a Dňa otvorených dverí.*

Všetky vyučujúce sa spolu so svojimi žiakmi zúčastnili vianočnej výstavky kníh, ktorú zorganizovala Mgr. L.Vargová, a zakúpili si cudzojazyčnú literatúru.

1. *Nahlásiť riaditeľovi školy mená kolegýň zapojených do projektu Comenius.*

Do projektu Comenius sa záväzne zapájajú Bc. A. Pisková a Mgr. K. Vargová v spolupráci s ostatnými členkami PK CJ. Pôjde o výmenný pobyt našich a nemeckých študentov s cieľom vypracovať vzájomný projekt s témou nárečia v oboch krajinách. Študenti oboch krajín budú mať možnosť zúčastniť sa bezplatne výmenného pobytu v Nemecku a spätne na Slovensku. Projekt má byť zaslaný do agentúry do konca februára. Kolegyňa L. Vargová informovala o svojom pláne vypracovať projekt Youth so švédskou stranou.

***Požiadavky na vedenie školy:***

* *Umožniť použiť interaktívnu tabuľu v polyfunkčnej učebni počas DOD.*

Táto požiadavka bola umožnená pre vyučujúcu PaedDr. D. Molnárovú, ktorá predviedla pre budúcich študentov našej školy hodinu s využitím najnovšej technológie a zapojila do vyučovacieho procesu aj deviatakov. Vedúca PK poďakovala všetkým členkám za spoluprácu pri organizácii tejto akcie.

* *Zabezpečiť opravu CD prehrávača.*

Pán riaditeľ s poľutovaním skonštatoval, že oprava CD prehrávača by bola finančne náročná, a preto jeho oprava nebude vykonaná.

* *Zorganizovať nulté stretnutie budúcich študentov našej školy za účelom testovania a rozdelenie do skupín nemeckého jazyka.*

Pán riaditeľ prisľúbil zorganizovať takéto stretnutie študentov, pri ktorom sa rozdelia do skupín nemeckého jazyka na základe testovania. Mgr. Vargová a Farkasová navrhli zaviesť testovanie aj pre anglický a francúzsky jazyk. Kolegyne navrhujú vedeniu podrobne oboznámiť budúcich študentov so štúdiom CJ na našej škole, hlavne s rizikami výberu 1. CJ, ktorý na ZŠ nemali. V takom prípade je nutné zabezpečiť doučovanie alebo intenzívne samoštúdium kvôli vyššej úrovne maturity z 1.CJ. Tieto informácie navrhujú uviesť aj na web stránke školy.

1. *Stav tematických výchovno-vzdelávacích plánov po I. polroku. (všetci vyučujúci)*

Všetky vyučujúce sa vyjadrili ku stavu ich plánov po I. polroku. Konkrétne kolegyne

1. Pisková , K. Vargováa R. Imrichová uviedli, že pracujú presne podľa plánov. Mgr.

Farkasová Beneová má časový sklz u študentov I. ročníka kvôli svojej dlhodobejšej chorobe. PaedDr. D. Molnárová uviedla mierne meškanie u študentov 1. CJ v 1. ročníku, kvôli študentom, ktorí sú pomalí a slabší a anglický jazyk sa na ZŠ neučili. Mgr. Z. Záhornacká má meškanie u študentov VI.O kvôli vyučovaniu v tejto triede v neskorých hodinách, kvôli odpadávaniu hodín kvôli akciám na škole a lyžiarskom kurze, ktorý navrhuje organizovať radšej hneď po klasifikačnej porade. Mgr. Lenka Vargová uviedla časový sklz u študentov 1. a 2. ročníka kvôli enormnému množstvu učiva u študentov, ktorí študujú podľa novej koncepcie. Kolegyne, ktoré majú meškanie v plánoch sa budú snažiť pracovať tak, aby tento sklz eliminovali do najnižšej možnej miery.

1. *Príprava žiakov 4. A a 4. B triedy na externú časť MS. ( vyučujúci daných tried)*

Vyučujúce v končiacich ročníkoch sa vyjadrili ku príprave maturantov na externú časť MS. Mgr. K. Vargová sa sťažovala na problém neustáleho meškania študenta Janoška na nulté hodiny KAJ a s prípravou maturantov na EČ a PFIČ nie je celkom spokojná kvôli nedostatočnej príprave študentov na vyučovanie. Bc. A. Pisková uviedla problém so študentom Gažom, ktorý má veľké problémy s písomnou zložkou. Mgr. L. Vargová informovala všetky členky PK o školení predsedov MK, na ktorom sa zúčastnila a kvôli krátkosti času vedúca PK navrhla mimoriadne stretnutie PK ohľadom maturitnej skúšky, hlavne kvôli oprave PFIČ počas jarných prázdnin- konkrétne 28.2.2011. Okrem miniškolenia o MS prejavili členky PK záujem o oboznámenie sa s novými pomôckami a precvičení si moderných metód pri vyučovaní CJ už počas vyššie spomínaného termínu 28.februára.2011.

1. *Príprava výmenného pobytu študentov v Offenburgu.*

Kolegyňa Pisková uviedla, že sa rozhodla zúčastniť výmenného pobytu v Nemecku

kvôli nemožnosti skúšať na MS, z toho dôvodu, že jej štúdium sa ukončí až po IČMS.

1. *Príprava Noci cudzích jazykov*

Vedúca PK navrhla pre termín tejto akcie 25. február ako posledný deň pred jarnými prázdninami, keď si vyučujúce aj žiaci môžu oddýchnuť po intenzívnej práci v škole. Uložila všetkým členkám za povinnosť oznámiť o tejto akcii študentom školy a do 20. februára predložiť zoznam zúčasnených študentov aj učiteľov, aby sa mohol skoro zorganizovať plán aktivít počas Noci. Mgr. K. Vargová prisľúbila vyhotoviť plagát na nástenku o spomínanej akcii.

1. *Info o zadaniach na IČ MS*

Vedúca PK oznámila rozhodnutie riaditeľa školy o zmene zadaní na ústnu časť MS pre tento rok. Zadania majú byť upravené a odovzdané na kontrolu riaditeľovi školy v elektronickej aj papierovej podobe do 21. marca 2011. Pre ANJ je hlavnou zodpovednou za túto zmenu Mgr. L. Vargová a pre NEJ M. Helcmanovská.

1. *Informácia o ŠKVP v 3. ročníku*

Vedúca PK oboznámila členky o výsledkoch gremiálnej porady, ktorá sa konala

minulý týždeň v riaditeľni. Prerokúval sa tam ŠKvP pre 3. ročník a septimu.

Spomínané triedy sa budú spájať na voliteľné semináre a konverzácie a k dispozícii

ako voliteľné predmety budú mať konverzácie z cudzieho jazyka – 2 hodiny a ešte 2

predmety podľa vlastného výberu po 2 hodiny z každého. (2x2) Členky PK vyjadrili

spokojnosť s takýmto rozhodnutím.

**ZÁVERY**

Vedúca Pk ukladá členkám vykonať tieto úlohy:

1. Zmierniť meškanie v plánoch u niektorých vyučujúcich.
2. Oboznámiť študentov o noci jazykov.
3. Prepracovať maturitné zadania z NEJ a ANJ.

*Požiadavky na vedenie školy:*

1. Oboznámiť budúcich študentov školy podrobne o štúdiu CJ na našej škole zaznamenať tieto informácie na web stránke školy a zorganizovať nulté stretnutie týchto študentov za účelom ich testovania zo všetkých jazykov pred nástupom na našu školu.
2. Umožniť členkám PK CJ stretnúť sa na „metodickom dni“ 28.02.2011 v našej škole.
3. Zmeniť termín konania PK CJ v závislosti od PK SJL. Pretože kvôli veľkému počtu členov v našej PK bol veľký problém stretnúť sa v popoludňajších hodinách počas 3 dní v danom týždni prosíme o možnosť výberu z väčšieho počtu dní.

Vypracovala PaedDr. D. Molnárová Dňa 14.02.2011