Záväzok kvality

Bilancia kompetencií na Úradoch práce, sociálnych vecí a rodiny SR

Svojím podpisom sa zaväzujem pri poskytovaní bilancie kompetencií rešpektovať nasledovné spoločné princípy:

1

Bilancia kompetencií bude vedená tak, aby vyústila vypracovanie **realistického a konkrétneho kariérového cieľa**, zasadeného do ekonomického a sociálneho prostredia klienta. Kariérový cieľ bude určený konkrétnym povolaním a vždy sprevádzaný akčným plánom pre jeho dosiahnutie.

2

Klient bilancie kompetencií bude vždy **aktívnym účastníkom procesu**, nie pasívnym objektom expertného zhodnotenia. Do bilancie kompetencií vstúpi až po plnom pochopení cieľov, priebehu a výstupov bilancie kompetencií. Priebeh, celkový prístup a všetky použité metódy budú brať do úvahy schopnosť klienta pochopiť zmysel a spracovať výsledky a budú prispievať k rozvoji zručností pre riadenie kariéry klienta. Klient sa aktívne podieľa na získavaní Informácií, ktoré mu umožnia slobodne sa rozhodnúť o vlastnom profesijnom smerovaní.

3

Bilancia kompetencií bude vedená v troch metodologických fázach: **úvodná fáza**, ktorá vedie k spoločnej analýze potrieb a očakávaní klienta a k stanoveniu dohody, ktorá bude obsahovať špecifické ciele spoločnej práce. Vo **fáze zberu informácií** klient sám získava všetky potrebné informácie, ktoré sú v priamom vzťahu k jeho rozhodovaniu sa o vlastnom profesijnom smerovaní. **Záverečná fáza** vedie k spoločnému súhrnu výsledkov a spoločnému vypracovaniu záverečnej správy. Bilancia kompetencií bude obsahovať minimálne 4 individuálne rozhovory, z toho aspoň jeden v každej fáze. Bilancia kompetencií bude trvať minimálne 8 hodín v rozmedzí 4 až 8 týždňov.

4

V bilancii kompetencií budem používať **rôznorodé** **prístupy, nástroje a informačné zdroje,** ktoré berú do úvahy všetky relevantné faktory kariérového rozhodovania (nadobudnuté kompetencie, motivácie, osobnostné predpoklady, socioekonomické prostredie, informácie o povolaniach...) V prípade použitia psychologických testov budú rešpektované etické a odborné zásady platné pre použitie týchto nástrojov. Psychodiagnostické testy v žiadnom prípade nebudú hlavným prostriedkom pre zisťovanie informácií.

5

**Výstupom bilancie kompetencií** bude vždy záverečná správa, ktorej primárnym príjemcom je klient a ktorá je výsledkom spoločnej práce. Budú v nej uvedené všetky relevantné informácie týkajúce sa výlučne kariérového projektu klienta (okolnosti bilancie, súvisiace nadobudnuté kompetencie, motivácie a osobnostné predpoklady, akčný plán). Podporné materiály použité počas bilancie kompetencií (výsledky rôznych aktivít a metód a pod.) ako aj kompetenčné portfólio sú určené klientovi a zostávajú v jeho vlastníctve.

Meno a priezvisko: ................................................................ Podpis:

V ............................................., dňa .......................................