**Abstrakt**

Žlčníkové kamene sú veľmi častým ochorením. Niektoré pramene udávajú, že týmto problémom trpí až 20 – 30 % našej populácie, čo sa týka pohlaví, prevažuje u žien. Je to údajne dôsledkom stále sa zhoršujúcej životosprávy obyvateľstva a zvýšenej konzumácie polotovarov s vysokým obsahom tukov.

Teoretická časť práce sa zaoberá žlčníkovými kameňmi, ich vznikom, klinickým obrazom, diagnostikou a zároveň liečbou.

V praktickej časti sa nachádza štatistické zhodnotenie frekvencie výskytu operácií žlčníkových kameňov na chirurgickom oddelení vo vybranej nemocnici, návrh vhodného jedálnička ako prevencia vzniku žlčníkových kameňov a návrh aktivity podporujúcej zdravý životný štýl u študentov Gymnázia v Gelnici.

V závere sme si dovolili vyzdvihnúť citát gréckeho filozofa Hérakleitosa. „Len vďaka chorobe poznáme cenu zdravia.“ s poukázaním na to, že žlčníkové kamene môžu byť na jednej strane úplne bezpríznakové, avšak na strane druhej môžu byť príčinou závažného, v najhoršom prípade až život ohrozujúceho stavu.